
Pentru  onoraţii  abonaţi. 

Numai  Dumnezeu  ştie  cu  câte  greutăţi  şi  jertfe  morale  am 
susţinut  această  revistă  şase  ani  şi  jumătate!  Nu  ne-am  plâns  la 
nimeni  şi  nu  ne-am  dat  la  o  parte  din  calea  greutăţilor  mari  şi 
multe,  ce  le-am  întâmpinat,  ci  am  lucrat  înainte,  în  linişte  şi  cu 
răbdare,  însufleţiţi  de  convingerea  că  săvârşim  o  lucrare  necesară 
şi  folositoare,  o  operă  de  întărire  a  conştiinţei  creştineşti  a  preo- 
ţimii  şi  bisericii  noastre.  Această  convingere  nis’a  întărit  şi  mai 
mult,  văzând  cum  vieaţa  spirituală-morată  a  preoţimii  şi  bisericii 
noastre  e  cam  negligată,  căci  mulţi  din  cei  chemaţi  să  o  cultive  şi 
îndrume,  sunt  preocupaţi  aproape  exclusiv  de  chestiuni  admi¬ 
nistrative  şi  gospodăreşti,  cari  sunt  şi  ele  folositoare,  dar  nu  sunt 
chestiunile  de  căpetenie  pe  cari  are  să  le  rezolve  o  biserică. 

Ne-am  dat  seamă,  că  între  astfel  de  împrejurări,  e  o  datorie 
morală  să  ţinem  aprinsă  această  luminiţă  spirituală  în  biserica 
noastră  şi  să  o  facem  să  devină  din  ce  în  ce  mai  mult  un  izvor 
de  putere  sufletească  mai  ales  pentru  preoţimea  noastră. 

Ca  să  contribuim  şi  mai  mult  la  realizarea  acestui  scop,  pe 
lângă  această  revistă  am  început  să  publicăm  şi  « Biblioteca  bu¬ 
nului  păstor »,  din  care  au  apărut  până  acum  trei  numere  şi  pe 
care  o  împărţim  gratuit  celor  ce-şi  achită  întreg  abonamentul  la 
revistă  până  la  terminele  ce  le  indicăm  noi. 

Dar  această  lucrare  culturală  nu  se  poate  face  fără  mijloa¬ 
cele  materiale  de  lipsă.  Jertfele  morale  le-am  adus  cu  bucurie, 
dar  pe  cele  materiale  nu  avem  de  unde,  căci  de-am  avea,  le-am 

aduce  şi  pe  acestea.  Fiind  abonamentele  singura  resursă  materială 
din  care  facem  faţă  cheltuielilor  mari  avute  cu  tiparul,  aşteptăm 
ca  onoraţii  abonaţi  să-şi  împlinească  şi  ei  datoria,  precum  ne-am 
împlinit-o  noi.  Cu  regret  trebue  să  constatăm,  că  pe  lângă  toate 
provocările  şi  rugămintele  noastre,  numărul  restanţierilor  de  pe 
anii  trecuţi  e  încă  foarte  mare,  aşa  încât  n’am  putut  acoperi  chel¬ 
tuielile  tiparului.  îngrămădindu-ni-se  acum  datoria  la  tipografie, 
suntem  siliţi  să  facem  chiar  la  acest  loc  ultimul  apel  la  cinstea 
cetitorilor  noştri,  ca  să  binevoiască  a-şi  achită  în  cel  mai  scurt 
timp  restanţele.  Trebue  să  înţeleagă  oricine,  mai  ales  preot  fiind, 
că  nu  e  lucru  cinstit  să  primeşti  o  revistă  anul  întreg  ori  chiar 
mai  mulţi  ani,  fără  să  achiţi  preţul  abonamentului,  pe  care  după 
legea  de  presă  eşti  obligat  să-l  plăteşti!  Sperăm  că  onoraţii  ce¬ 
titori  nu  ne  vor  sili  să  cerem  sprijinul  acestei  legi. 

Pentru  toţi  restanţierii  punem  deci  ziua  de  i  August  st.  n. 
a.  c.  ca  ultim  termin  de  plată! 

Redacţia  şi  administraţia 
„Revistei  Teologice 


DESPRE  ADAOSUL  FILIOQUE  FĂCUT  LA  SIMBOL. 

Cu  toatecă  există  între  biserica  greacă  şi  cea  latină  o  deo¬ 
sebire,  care  poate  fi  considerată  ca  întâia  obârşie  şi  ca  cauza 
principală  a  menţinerii  desbinării,  lumea  pune  întotdeauna  în  primul 
rang  al  controverselor  pe  cea  despre  Purcederea  Duhului  Sfânt, 
şi  face  din  ea  subiectul  celor  mai  întinse  discuţiuni  teologice. 

S’a  întâmplat  în  anul  653,  că  cincizeci  de  episcopi  şi  zece 
abaţi,  formând  a  optălea  sinod  din  Toledo,  compuseră  câteva  ca¬ 
noane  şi  puseră  în  frunte  faimosul  adaos  Filioque ,  care  altera  dogma 
purcederii  Sfântului  Duh,  aşa  cum  fusese  ea  stabilită  în  mod  de¬ 
finitiv  de  aproape  trei  veacuri  în  al  doilea  sinod  universal.  Cu 
toate  acestea,  luând  în  considerare  antecedenţele  aceleiaşi  bise¬ 
rici  şi  oarecari  fapte,  cari  urmară,  putem  crede,  că  această  alte¬ 
rare  n’a  trecut  îndată  preste  Spania  gotică,  şi  că  poatecă  ea  nu 
s’a  extins  iute  nici  asupra  provinciilor  ei.  într’adevăr,  al  optălea 
sinod,  despre  care  se  vorbeşte,  nu  se  despărţiâ  decât  cu  64  ani 
de  un  alt  sinod,  care,  conehemat  în  acelaş  oraş  de  cătră  regele 
Recared  pentru  a  întări  convertirea  Vizigoţilor,  a  primit  în  mod 

solemn  cele  dintâi  patru  sinoade  ecumenice  şi  a  cuprins  în  unul 
din  canoanele  sale  disciplinare  şi  porunca  d’a  se  rosti  la  liturghie 
simbolul  completat  prin  sinodul  din  Constantinopol.1  Cât  priveşte 
faptele  următoare  adaosului,  e  demn  de  observat,  pentru  a  de¬ 
duce  d’aci  neexecuţiunea,  că  întâiul  canon  al  sinodului  quinisext 
(692),  care  s’a  întrunit  cu  mai  puţin  decât  40  ani  după  aceea, 
aprobă  tot  ceeace  se  făcuse  în  celelalte  sinoade  generale,  fără  să 
se  ocupe  cu  cercetarea  lui  Filioque  toletan,  şi  că  chiar  sinodul 
al  şeptelea  general  ţine  integre  şi  neştirbite  hotărîrile  celor  şease 
precedente,  şi  anatemizează  pe  aceia,  cari  fură  anatemizaţi  de 
acelea. 

La  începutul  veacului  al  nouălea,  sub  auspiciile  lui  Carol  cel 
Mare,  chestiunea  a  fost  agitată  la  Aix  la  Chapelle,  şi  dete  loc  la 
încercări  neizbutite  făcute  pe  lângă  papa  Leon  IlI-lea,  care,  de¬ 
parte  d’a  consimţi  la  vr’o  schimbare  oarecare,  gravă  pe  două  table 
de  argint,  ce  cuprindeau  simbolul,  respectul  său  pentru  credinţă 
şi  reprobarea  cu  care  lovi  el  pre  novatori. 

Tăria  lui  Leon  n’a  fost  imitată  de  cătră  următorii  săi;  des- 
baterile  relative  la  iurisdicţiunea  asupra  Bulgarilor,  contestată  între 
Constantinopole  şi  Roma,  împinseră  pe  aceasta  din  urmă  în  afa¬ 
cerea  lui  Filioque.  Foţie  îşi  adresă  celebra  sa  enciclică  cătră  ar¬ 
hiepiscopii  Răsăritului,  pentru  a  le  denunţă  postirea  de  Sâmbăta, 
reînoirea  schismei,  celibatul  preoţilor,  chiar,  mai  pre  sus  de  toate 
celelalte,  culmea  nelegiuirei:  în  chipul  acesta  numeşte  el  alterarea 
simbolului.  El  nu  s’a  oprit  aci,  ci  compuse :  «Tratatul  său  despre 
purcederea  Sfântului  Duh»,  tratat,  despre  care  Allatius  face  po¬ 
menire,-  numindu-1  Tradatum  sane  luculentissimum,  şi  care,  rămas 
inedit  până  în  zilele  noastre,  a  fost  publicat  întâia  oară  Ia  Ra- 
tisbonne  în  a.  1857,  împreună  cu  notele  profesorului  Hergenroether 
după  trei  manuscrise,  dintre  cari  două  se  află  în  Vatican,  şi  unul 
în  Biblioteca  regească  din  Miinchen. 

De-atunci  şi  până  la  conciliabulul  din  Florenţa,  controversa 
luă  proporţiuni  tot  mai  întinse,  şi  supărarea  făcu  pentru  admi¬ 
terea  lui  Filioque ,  ceeace  convingerea  sinceră  n’ar  fi  făcut  nici¬ 
odată.  S’a  început  prin  a  răspunde  lui  Foţie,  şi  papa  Nicolae  I 

'  Fleury,  Histor,  eccles.,  c.  XXXIV.  nr.  56.  Dupin,  Noua  bibliotecă  a  autorilor 
bisericeşti  tom.  V.  p.  218. 

1  Allatius,  De  Eccles.  occ.  et  orient,  perp.  consens.,  c.  Ii.  cap.  6. 

însărcina  cu  acest  răspuns  pe  episcopii  Franciei  şi  Germaniei. 
Episcopul  Parisului  şi  călugărul  Ratramm  scriseră  asupra  acestui 
subiect.  Cel  dintâi  îşi  încărca  cartea  de  citaţiuni  şi  celalalt  de 
sofisme.  Către  sfârşitul  secolului  al  Xl-lea,  papa  Urban  II-lea, 
autorul  cruciadei  prime,  se  folosi  de  doctrina  lui  Anselm,  arhie¬ 
piscop  de  Canterbery,  pentru  a  răspunde  Grecilor,  cari  susţineau 
inviolabilitatea  dogmei.  Grigorie  IX,  după  uzurparea  Constanti- 
nopolului  prin  Latini,  trimise  pe  legaţii  săi  la  Nicea,  la  împăratul 
loan  Vatatzes,  pentru  a  desbate  tot  această  chestiune  şi  încă  şi 
altele.  E  nefolositor  să  raportăm  evenimentele  veacului  XV-lea, 
între  loan  Paleologul  şi  Eugen  IV-lea,  împăratul  luptând  pentru 
a  evită  căderea  capitalei  sale,  papa  profitând  de  temerile  şi  tre¬ 
buinţele  lui,  după  ce-1  atrăsese  în  Italia,  pentru  a-i  dictă  condi- 
ţiunile  aparentei  uniri  a  bisericilor. 

A, 

In  tot  decursul  disputelor,  la  cari  a  dat  anză,  vreme  de  şease 
veacuri,  această  poticnire,  este  şi  lesne  şi  cu  folos,  să  oprim  bă¬ 
garea  de  seamă  asupra  aceeace  formează  miezul  examinării,  din 
partea,  controversiştilor  latini,  scoţând  din  însăşi  doctrina  adver¬ 
sarilor  lor  un  sistem  de  discuţiune,  care  a  încurcat  în  mod  în¬ 
spăimântător  subiectul,  şi  a  depărtat  mijlocul  simplu,  dar  neînvins 
al  soluţiei. 

Grecii  aveau  în  favorul  credinţei  lor,  fără  a  vorbi  de  Pă¬ 
rinţii  bisericii,  şi  chiar  de  papii  citaţi  de  cătră  Foţie  în  Enciclica 
şi  în  Tratatul  său,  autoritatea  celor  şapte  sinoade  generale, 
şi  mai  ales  a  celui  din  Constantinopole,  care  defini  Purcederea, 
şi  cea  a  sinodului  din  Calcedon,  în  care  credinţa  celor  două  si¬ 
noade  dintâi  fusese  declarată  omnium  fides,  orthodoxorum  fides, 
împreună  cu  anatema  faţă  de  oricine  ar  fi  vrut  să  crează  într’alt 
chip.  Dar,  mai  pre  sus  de  toate  acestea,  cuvintele  dumnezeeşti 
formează  temelia  neclintită  a  acestei  ortodoxii  privitoare  la  Pur- 
cedere :  Spiritum  veritatis,  qui  a  Patre  procedit  (loan,  XV,  26). 
Iată  pentru  ce  Latinii,  dupăce  au  opus  observarea  copilărească, 
că  lisus  Christos  n’a  zis :  a  Patre  solo ,  şi  dupăce  au  citat  pe  misit 
Deus  Spiritum  Pilii  sui  (Galateni,  (IV.  6),  s’au  străduit  în  toate 
timpurile  mai  bine  să  ocolească  obiecţiunea,  discutând  virtualul 
purcederei,  în  fiinţa  şi  raporturile  sale.  Marele  patriarh  pusese 
din  partea  sa  cu  sinceritate  chestiunea  pe  acest  teren,  pentru  a  face 
să  concordeze  ex  abundanti  argumentarea  cu  înţelesul  textual  al 

Evagheliei.  într’adevăr,  în  Tratat,  ca  şi  în  Enciclică,  el  dovedeşte, 
că  adaosul  introduce  în  Trinitate  două  cauze  şi  desface  unicul 
principiu  într’o  dublă  divinitate ;  că  perfecţiunea  Purcederii  a  Patre 
face  zadarnică  şi  nefolositoare  orice  altă  purcedere;  că  dacă  pur- 
cederea  ar  fi  comună  Tatălui  şi  Fiului,  ea  ar  trebui  să  fie  şi  Sfân¬ 
tului  Duh,  care  ar  fi  atunci  pentru  sine  însuşi  Causa  simul  et 
causatum,  etc. 

Acest  labirint  de  dispute  n’a  displăcut  Latinilor,  cari  pătrun¬ 
seră  într’ânsul  cu  plăcere,  dispreţuind  firul,  care  ar  fi  trebuit  să-i 
călăuzească;  d’aci  să  născură  amestecul  dintre  Trimitere  şi  Pur¬ 
cedere  (Mission,  Procession),  argumentul  Efusiunei  substanţiale , 
distincţiunea  între  un  adaos  ( addition )  şi  o  simplă  tălmăcire  (ex- 
plication)  a  simbolului,  etc.  Iată  pentruce,  în  mai  multe  întruniri, 
aşa  bunăoară  în  conferenţa  din  Nicea  în  veacul  al  XIH-Iea,  şi 
mai  cu  seamă  în  cele  din  Ferrara  şi  Florenţa,  lumea  a  văzut  pe 
Latini  restrângându-se  la  o  discuţiune  ipotetică,  îmbiind  respin¬ 
gerea  adaosului,  în  caz  c’ar  fi  recunoscut  de  contrar  doctrinei 
ortodoxe,  la  ceeace  Ioan  Paleoiogul,  adus  până  Ia  extremitate,  şi 
plutind  între  teamă  şi  nădejde,  a  trebuit  să-şi  plece  voinţa  şi  să 
o  impună  oarecăror  prelaţi  slabi  şi  seduşi  deja,  fără  de  a  do¬ 
bândi  din  aceasta  alte  rezultate,  afară  de  nişte  trâgănate  şi  za¬ 
darnice  desbateri,  urmate  de  o  concluziune  de  asemenea  nulă 
atât  ca  formă  cât  şi  ca  cuprins. 

Acest  rezultat,  care  dovedeşte,  că  poţi  forţă  voinţele  în  mod 
momentan,  fără  să  convingi  pe  cineva,  nu  se  va  schimbă  nici 
odată  (nici  chiar  când  lumea  ar  fi  dispusă  să  se  înţeleagă),  când 
în  discuţiune  se  vor  luă  astfel  de  subiecte,  cari  trec  peste  mar¬ 
ginile  inteligenţii  omeneşti,  şi  când  peste  tot,  omul  se  va  sforţâ 
să  statorească  analogii  şi  să  tragă  consecinţe  din  oare-cari  ade¬ 
văruri  supranaturale.  Fericitul  Augustin,  cu  toată  pătrunderea  şi 
cu  toată  forţa  sa  de  judecată,  a  mărturisit,  în  cuvântarea  sa  De 
Baptismo  parvulorum,  neputinţa  sa  (S.  August.  De  verbis  apost, 
serm.  XIV).  înaintea  lui,  sfântul  Grigorie  Teologul  ziceâ,  tot  cu 
privire  la  Purcederea  Sfântului  Duh,  că  aceasta-i  o  taină  necu¬ 
prinsă  de  minte  (Gregorie  Naz.  oratio  37). 

Acum  este  oare  permis  să  discutăm,  a  existat  oare  motiv 
pentru  vr’o  discuţie  oarecare,  când  Purcederea  este  stabilită  în 
mod  lămurit  de  cătră  însuşi  Iisus  Christos  prin  aceste  cuvinte: 

Cum  autem  venerit  Paracletus  quem  ego  mittam  vobis  a  Patre, 
Spiritum  veritatis  qui  a  Patre  procedit?  Se  zice,  că  Purcederea 
a  Patre  nu  exclude  pe  Fiiul  dela  acelaş  atribut.  Dar  putem  noi, 
sărmani  muritori,  să  adaogem  ceva  la  expresiunea  unei  cugetări  di¬ 
vine  ?  N’a  zis  oare  Domnul :  Non  addetis  ad  verbum,  quod  vobis 
loquor ;  nec  auferetis  ex  eo  (Deuteron  IV,  3)?  De  altfel,  Mângăi- 
torul ,  duhul  adevărului ,  fusese  îndeajuns  arătat  apostolilor:  el 
fuse  puţin  mai  înainte,  în  termini  expreşi,  în  aceeaşi  vorbire 
(Ioan  XIV,  26).  Totuşi  lisus  Christos  vrea  să  adaoge  la  aceasta 
semnul  purcederei.  Putea  fi  oare  acest  semn  imperfect,  făcut  în 
parte  învederat,  şi  lăsat  restul  în  seama  arbitrului  judecăţii  ome¬ 
neşti?  Sfântul  Duh  purcede.  Proprietatea  este  unică,  indivizibilă. 
Sau  nu  va  mai  vorbi  cineva  despre  Purcedere,  sau  atunci  va 
declarâ-o  aşa,  cum  e,  nici  mai  mult,  nici  mai  puţin. 

Mai  e  de  lipsă,  după  toate  acestea,  să  cităm  autoritatea  si¬ 
noadelor  ecumenice,  suverane  în  materie  de  credinţă?  Latinii 
simţesc,  şi  sub  acest  raport,  condamnarea  lui  Filioque,  ei  susţin 
cu  toate  acestea,  că,  dacă  sinodul  din  Constantinopole  a  putut 
adaoge  la  simbolul  din  Niceea  cuvintele  a  Patre  procedentem, 
tot  asemenea  poate  să  fie  şi  trebue  să  fie  admis  şi  noul  adaos 
sau  explicare.  Mai  întâi  de  toate,  acesta  trebuia  să  fie  lucrarea 
unui  sinod  general  (ecumenic),  şi,  până  la  hotărîrea  lui,  n’ar  fi 
trebuit  să  se  inoveze  cu  privire  la  învăţăturile  acelea,  cari  fu¬ 
seseră  definite:  Nilul  de  iis,  scria  sf.  Agaton,  quae  sunt  regula- 
riter  definita,  minui  debere,  nihil  mutări ,  nihil  adj  ici,  sed  ea,  et 
verbis  et  sensibus,  illibata  esse  custodienda. 1  De  altă  parte,  si¬ 
nodul  constantinopolitan,  completând  simbolul,  n’a  făcut  altceva, 
decât  că  a  repeţit  cuvintele  lui  lisus  Christos:  Qui  a  Patre  pro¬ 
cedit.  Şi  n’a  fost  îngăduit  lucru,  o  spunem  încă  odată,  a  se  mai 
adaoge  ceva  la  simbol:  non  addetis,  nec  auferetis. 

După  O.  M.  I.  Beleuţă. 


Ep.  ad  imp.  apud  Labb.,  t.  XI,  p.  235,  edit.  Mansi. 

SUBLIMITATEA  EVANGHELIEI. 

-  După  Petrow.  — 

*Ziceă  lisiis  eătră  Iudeii,  ceice  crezuseră 
în  El:  De  veţi  petrece  întru  cuvântul  meu, 
veţi  cunoaşte  adevărul  şi  adevărul  vă  va  face 
liberi».  (loan  Viii.  3!,  32). 

E  un  proverb  care  spune  că  omul,  din  fire,  e  filozof.  Sensul 
acestei  fraze  e  că  omul,  ca  fiinţă  intelectuală  şi  cugetătoare,  pe 
orice  treaptă  inferioară  a  desvoltării  lui  spirituale  s’ar  află,  nu  poate 
să  nu  se  ocupe  cu  câteva  chestiuni,  a  căror  rezolvare,  într’un  chip 
sau  altul,  îl  ispiteşte  să  cunoască  adevărul  cel  mai  înalt.  Astfel 
sunt  chestiunile  privitoare  la  sensul  vieţii  şi  importanţa  omului. 

«O  deslegaţi-mi  enigma  vieţii, 

Vechea  şi  chinuitoarea  enigmă 
Spuneţi-mi,  ce  înseamnă  omul? 

De  unde  a  venit?  Unde  merge? 

Cine  locueşte  sus  în  stelele  aurii? 

Astfel  întreabă  un  tânăr  în  cunoscuta  poezie  a  lui  Heine.1 
Tânărul  acesta  e  simbolul  întregei  omeniri,  şi  întrebările  lui  — 
sunt  vechile  şi  veşnic  noile  întrebări  ale  tuturor  oamenilor  cari 
cugetă.  Cu  rezolvarea  lor  şi-au  bătut  şi’şi  bat  mereu  capul  oameni  din 
toate  ţările  şi  din  toate  timpurile.  Se  munceşte  cu  ele  atât  pu¬ 
ternicul  stăpânitor  al  multor  popoare  cât  şi  neobositul  agricultor 
ce  merge  în  urma  plugului  pe  câmpia  sărăcăcioasă,  care-i  dă  hrană ; 
doritor  de  ştiinţă,  le  examinează  şi  învăţatul  genial  şi  înţeleptul 
a  cărui  faimă  umple  lumea;  îşi  bate  capul  cu  ele  şi  sălbaticul 
bădăran,  fiul  simplu  al  pădurilor  sau  al  deserturilor  silindu-se  să 
priceapă  glasul  nelămurit  al  marelui  spirit  din  interiorul  lui. 

Pentru  explicarea  acestor  îndoeli  şi  meditări  a  minţii  şi  inimii 
s’au  scris  de  cei  mai  însemnaţi  bărbaţi  ai  lumii  şi  din  cea  mai 
îndepărtată  vechime  în  Hellas  la  umbra  piramidelor  egiptene,  sub 
cerul  aprins  al  Arabiei,  pe  stânci,  pe  coaie  de  papirus,  pe  table 
de  aramă,  pe  bucăţi  de  piele  de  capră  şi  de  oaie  o  mulţime  de 
cărţi  voluminoase  «de  ziceri  deosebite,  şi  tot  felul  de  legi,  reguli 
şi  instrucţiuni.  Sute  de  spirite,  din  cele  mai  mari,  şi-au  dat  toate 
silinţele  să  deschidă  cartea  pecetluită  a  vieţii  şi  să  deslege  în¬ 
tunecoasa  enigmă  a  existenţei;  însă,  vieaţa  îşi  păstră  cu  încăpă- 
ţinare,  ca  sfinxul,  atunci  ca  şi  azi,  marele  ei  secret.  Până  pe  timpul 
lui  Iisus  Hristos  adevărul  a  rămas  pentru  oameni  o  comoară  as¬ 
cunsă:  omenirea  nu-1  cătâ  unde  trebuia. 

Oamenii  recunoşteau,  că,  fără  existenţa  unei  fiinţe  mai  înalte, 
nu  se  pot  închipui  nici  pe  ei  înşişi,  nici  lumea;  însă,  din  neno- 


1  Buch  der  Lieder:  «Die  Nordsee»  zweiter  Zykl.  VII.  («Fragen»). 

rocire,  divinitatea  lumei  vechi  avea  o  formă  urîtă.  Antichitatea 
păgână,  deşi  avea  40  veacuri  de  desvoltare  culturală,  nu  se  putea 
înălţă  peste  lumea  fizică.  Concepţia  religioasă  despre  lume  a  ve¬ 
chilor  popoare  căută  pe  Dumnezeu  în  varietatea  lumii,  în  stelele 
cerului  şi  în  forţele  pământului  şi  se  plecă  înaintea  mărimii  eroilor 
pe  care-i  înrola  în  ceata  zeilor.1 

In  chipul  acesta  ideia  despre  Dumnezeu  fu  scoborîtă  până 
la  cea  mai  de  jos  treaptă.  Dela  om  nu  se  mai  cerea  nici  o  în¬ 
cordare  a  forţelor  morale  spre  a  se  înălţă  la  Dumnezeu.  Zeităţile 
fură  supuse  aceloraşi  instincte  ca  oamenii.  Xenofon  din  Kolofon 
e  foarte  revoltat  împotriva  faptului  că  fiecare  popor  îşi  crează  zeii 
după  chipul  şi  asemănarea  lui.  «La  Traci  zeii  sunt  rumeni  şi  cu 
ochii  albaştri,  pe  când  la  Etiopieni  sunt  negri  şi  cu  nasul  turtit» ! 
«Dacă  boii,  leii  şi  caii  ar  putea  desemnă  şi  sculptâ»,  scrie  ironic 
filozoful  nostru  poet  mai  departe,  «şi  ei  şi-ar  formă  zei  asemenea 
lor,  dându-le  acelaş  corp  ca  al  lor  înşile».  Un  naturalism  atât  de 
grosolan  duceâ,  în  mod  inevitabil,  şi  Ia  o  morală  grosolană :  sen- 
sualitatea  îşi  aveă  rădăcina  chiar  în  izvorul  şi  în  sânul  vieţii,  în 
ideile  religioase.  Religiunile  lumii  vechi,  infectate  de  un  asemenea 
caracter  sensual,  mai  mult  favorizau  instinctele  inferioare  ale  na¬ 
turii  omeneşti  decât  li  se  împotriveau.  Şi  fiindcă  Religiunea  însaş 
eră  divinizarea  forţelor  fizice  ale  naturii,  în  esenţă,  şi  postulatele 
ei  morale  erau  doar  o  sancţiune  a  instinctelor  grosolane  înăscute 
în  om. 

Printre  popoare  domniâ  o  duşmănie  vădită.  Egipteanul  priviâ 
cu  mândrie  dispreţuitoare  dela  înălţimea  piramidelor  lui  spre  toate 
ţările  înconjurătoare ;  urmaşii  Iui  Abraam,  Ebreii,  deoarece  se  con¬ 
siderau  ca  poporul  ales  alui  Iehova,  dispreţuiau  tot  restul  lumii  ca 
urîtă  de  Dumnezeu.  Grecul  învăţat  numiâ  pe  orice  străin,  barbar, 
şi  puternicul  Roman  pe  toţi  îi  priveâ  ca  o  pradă  a  săbiei  lui. 
Legea  fundamentală  a  raporturilor  internaţionale  eră  violenţa  gro¬ 
solană  şi  cruzimea  neomenoasă.  Locuitorii  paşnici  ai  unei  ţări 
ocupate  erau  duşi  în  robie  şi  scoborîţi  până  la  treapta  anima¬ 
lelor  de  muncă,  fără  consideraţie  faţă  de  capacităţile,  cultura  şi 
poziţia  lor  socială  de  mai  nainte.  Aceşti  biruitori,  asiguraţi  cu 
munca  a  milioane  de  sclavi  de  aceştia,  îşi  petreceau  cea  mai  mare 
parte  din  vieaţa  lor  în  trândăvie  stricătoare  de  moravuri  şi  se 
cufundau  într’un  lux  absurd.  Nu  eră  plăcere  sensuală  grosolană, 


1  Excepţie  faceau  doar  o  mână  de  filozofi,  cari  negau  mitologia  populară;  dar 
şi  filozofii  se  luptau  numai  împotriva  noţiunii  antropomorfice  despre  Dumnezeu,  împo¬ 
triva  politeismului.  Ei  exprimau  ideia  necesităţii  admiterii  unui  singur  Dumnezeu. 
Nu  stabiliau_  însă  nici  o  noţiune  hotărîtă  despre  Dumnezeu.  «Toţi  suntem  în  lucrurile 
Dumnezeeşti»,  ziceau  ei  -  suntem  nişte  proşti,  ignoranţi,  neştiind  nimic.  Pentru  om, 
cunoaşterea  lui  Dumnezeu  e  ascunsă».  «Toate  vorbele  'mele  privitoare  la  Dumnezeu, 
zicea  Xenofon,  sunt  departe  de  adevărul  deplin;  omului  nu-i  e  dat  să  cunoască  adevărul». 

pe  care  floarea  naţiunilor  culte  din  acel  timp  să  n’o  fi  gustat  până 
la  suprasaturaţie.  «Aici  totul»,  zice  un  istoric  «era  neomenie  rece, 
rafinărie  exagerată  a  gustului,  suprasaturare  în  lux  şi  orgii  neru¬ 
şinate  în  plăceri». 

«Ce-i  adevărul?»  —  întrebă  cu  dispreţ  lumea  păgână;  «face 
oare  să  te  ocupi  cu  o  asemenea  întrebare  inutilă?  Vieaţa  e  scurtă 
prin  urmare  să  ne  grăbim  să  profităm  de  ea».  Cârpe  diem  — 
prinde  clipele  plăcerii,  iată  deviza  omenirii  în  antichitate.  Trebuinţi 
spirituale  nu  se  agitau ;  şi  chiar  dacă  licăriau  uneori  schintei  izolate 
de  năzuinţi  mai  înalte  la  unul  sau  altul,  nicăiri  nu  găseau  un  do¬ 
meniu  corespunzător  pentru  realizare  şi  produceau  doar  nemul- 
ţămire  faţă  de  vieaţă.  «La  ce  să  ne  plângem  de  nimicuri?»,  în¬ 
trebă  Seneca,  «toată  vieaţa  e  vrednică  de  plâns».  «O  moarte», 
plânge  filozoful  împărat  Marcu  Aureliu,  «nu  întârzia  de  a  veni!» 

Toţi  aceia  cari  nu  se  mulţămiau  cu  atmosfera  înăbuşitoare 
a  stricăciunii  morale,  a  violenţei  generale  şi  a  sclavismului  laş, 
trăiau  doar  cu  nădejdea  că  se  vor  ivi  odată  pe  lume  zorile  unei 
vieţi  nouă.  Ei  aşteptau  cu  nerăbdare  ziua  aceasta,  căutau  timizi 
adevărul  veşnic  şi  la  urmă  —  un  glas  se  auzi:  «Veniţi  la  mine 
toţi  cei  obosiţi  şi  însărcinaţi»,  —  «şi  eu  vă  voiu  da  vouă  odihnă... 
Învăţaţi  dela  mine  şi  veţi  află  odihnă  sufletelor  voastre!»  Eră 
glasul  Profetului  din  Nazaret.  Oamenii,  osteniţi  din  cauza  cercetări¬ 
lor  inutile  după  adevăratul  ideal  al  vieţii,  auzind  această  invitare,  aler¬ 
gară  după  el  cu  miile,  în  ciuda  tuturor  prigonirilor,  chinurilor  şi 
a  morţii.  învăţătura  lui  Hristos  străbăteâ  toată  lumea  de  atunci 
ca  flacăra  unui  foc  mare,  şi  toate  rîurile  alimentate  de  sângele 
martirilor,  vărsat  de  persecutorii  crucii,  n’au  putut  stinge  flacăra 
aceasta.  Creştinismul  trecea  pe  pământ  ca  un  rîu  maiestos,  şi 
puternic,  care  trânti  totul  la  pământ  în  drumul  său.  Legea  evan¬ 
ghelică  a  iubirii  de  Dumnezen  şi  de  oameni  străluci  ca  un  far 
deasupra  lumii  şi  deveni  steaua  conducătoare  a  omenirii,  în  ne¬ 
gura  adesea  nepătrunsă  a  vieţii.  Lupta  direcţiunii  păgâne  de  vieaţă, 
formate  în  currul  atât  de  multor  veacuri  împotriva  noii  învăţături 
fu  înverşunată;  însă,  puterea  morală  a  creştinismului  e  aşa  de 
mare  încât  nimic  nu-i  poate  stă  împotrivă. 

«Duh  este  Dumnezeu  şi  ceice  se  închină  lui  cu  Duhul  şi 
cu  adevărul  trebue  să  se  închine»  (loan  IV,  24),  a  zis  Evanghelia 
şi  cu  asta  a  despărţit  pe  Dumnezeu  de  pământ  şi  de  tot  ce  e 
pământesc,  ridicând  noţiunea  lui  cu  mult  mai  presus  de  lumea 
aceasta  şi  de  patimile  omeneşti,  arătând  în  desăvârşirea  morală  şi 
modul  servirii  lui. 

Dumnezeu  e  spirit ;  nu  e  o  forţă  din  natură,  nici  un  erou 
divinizat,  ci  o  fiinţă  spirituală  personală.  El  e  cea  mai  înaltă  iu¬ 
bire  şi  raţiune,  adevărul  şi  sfinţenia  cea  mai  înaltă.  Chiar  numai 

ideia  aceasta  şi  înalţă  mult  pe  om.  Puterea  fermecătoare  a  na¬ 
turii  fizice  e  distrusă.  Coroana  divină  i  s’a  luat  şi  i  s’a  arătat 
poziţiunea  adevărată:  ea  are  să  întrupeze  ideile  divine.  Trebuin¬ 
ţele  animalice  ale  omului  apar  acum  ca  o  servire  a  materiei  bă¬ 
dărane;  nu  ele  au  să  domnească  în  om.  Omul  poartă  în  el  o 
mică  parte  din  dumnezeire,  căci  Dumnezeu  e  spirit.  De  aceea 
acum  pentru  om  cea  mai  mare  valoare  o  vor  avea  interesele  spi¬ 
rituale.  Omul  trebue  să  renunţe  până  şi  la  cele  mai  scumpe  in- 
clinaţiuni  pământeşti  pentru  idealurile  spirituale,  pentru  adevăr  şi 
bine,  pentru  năzuinţa  intelectuală  cea  mai  înaltă;  el  trebue  să 
renunţe  la  toate  plăcerile  inferioare  ale  naturii  animalice  din  el, 
chiar  şi  la  legăturile  de  sânge,  dacă  interesele  oamenilor,  scumpi 
lui,  şi  postulatele  lor,  se  împotrivesc  cu  totul  postulatelor  senti¬ 
mentului  lui  moral.  «Celce  vrea  să  vie  după  mine»,  zice  Mântui¬ 
torul,  «să  se  lapede  de  sine.  Cine  iubeşte  pe  tată  sau  pe  mumă, 
pe  fiu  sau  pe  fiică  mai  mult  decât  pe  mine,  nu  este  mie  vrednic». 

Omul,  de  obiceiu,  e  o  fiinţă  lacomă,  doritor  de  câştig  şi 
plăceri  grosiere.  Să  trăim  în  plăceri,  să  avem  averi,  să  strângem 
cât  mai  mult,  —  iată  năzuinţa  care  ne  consumă,  ne  strică  su¬ 
fletul  şi  ne  face  să  stricăm  şi  pe  al  altora.  Şi  azi  şiroiul  vieţii  e 
pătat  de  acest  sentiment  al  egoismului.  Luaţi  de  pildă  toată  in¬ 
dustria  noastră  modernă.  In  fond  ea  e  condusă  de  spiritul  do¬ 
rinţei  bădărane  după  câştig.  Aici  îmi  vine  în  minte  un  tablou 
care  se  află  în  expoziţia  industrială  din  Nişni-Novgorod,  un  ta¬ 
blou  al  lui  Kassatkin:  «Lucrătorii  din  minele  de  cărbuni  la  schim¬ 
barea  straturilor  de  pământ»;  un  tablou  semnificativ,  bine  reuşit, 
al  acestei  industrii  şi  —  dacă  vreţi  —  într’o  măsură  însemnată 
chiar  şi  al  vieţii  noastre.  Pe  tablou  vedem  interiorul  unei  imense 
căzărmi  de  lucrători,  deasupra  unui  puţ  de  mină.  E  des  de  di¬ 
mineaţă;  abia  încep  să  se  ivească  zorile;  stratul  de  noapte  al 
lucrătorilor  mineri  iese  din  puţul  de  mină  la  suprafaţa  pămân¬ 
tului.  Ei  merg  încoace  şi  încolo,  obosiţi,  negriţi  de  praful  de  căr¬ 
bune  —  aşa  încât  li  se  vede  doar  albeaţa  din  ochi.  Feţele  le 
sunt  posomorite:  par’că  ar  vrea  să  ascundă  un  mare  mister.  Cu 
asemenea  mine  poate  că  vor  fi  mers  vechii  gladiatori  romani, 
când  în  dreptul  logii  împărăteşti  strigau:  «Ave,  Caesar!  Morituri 
te  salutant».1 

Celalalt  «strat»  aşteaptă  culcarea.  Somnul  scurt  nu  le-a  re¬ 
stabilit  forţele  sleite:  lucrătorii  cască  şi  se  întind.  Un  băiat,  pe 
jumătate  mort,  n’a  putut  rezistă  ademenirii  câtorva  minute  libere 
şi  a  adormit  straşnic.  Faţa  lui  veştejită  şi  galbenă  spune  că  nu 
va  mai  merge  mult  la  strat.  Lumina  vieţii  se  stinge  repede;  însă 
lucrul  nu  va  încetă  fără  el.  Nevoia  aduce  jertfe  nouă. 


1  «Salutare,  Cezar!  Te  salută  ceice  merg  la  moarte!» 

Să  ne  gândim  acum  numai  Ia  sguduitoarele  descrieri  ale  mi¬ 
zeriei  lucrătorilor,  descrieri  pe  cari  ni  Ie  dau  cei  mai  noi  poeţi, 
ca  G.  Hauptmann  («Die  Weber»),  sau  M.  Gorki  (In  asilul  de 
noapte»)  —  şi  va  trebui  să  vedem  că,  aici,  atât  cuvintele  poe¬ 
ţilor  cât  şi  pensula  artistului  creator,  adeveresc  unanim  că  bu¬ 
nurile  noastre  pământeşti,  toate  aceste  milioane  de  cântare  de 
cărbuni  de  pământ,  de  aur  şi  oţel,  în  orânduirea  actuală  a  vieţii, 
se  vând  cu  un  preţ  foarte  scump,  aproape  îngrozitor,  cu  preţul 
a  milioane  de  vieţi  omeneşti,  care  se  nimicesc  şi  se  stâng  îna¬ 
inte  de  vreme.  înaintea  acestui  tablou,  fără  voie,  eşti  pornit  să 
te  gândeşti  la  cuvintele  Mântuitorului:  «Ce  ar  folosi  omului  de 
ar  dobândi  lumea  întreagă  si  sufletul  îsi  va  pierde?»  (Matei 
XVI,  26). 

A  arătă  oamenilor  această  idee  din  urmă,  a-i  face  să  simtă 
tot  adevărul  şi  întregul  sens  al  ei  —  iată  sarcina  cea  mare,  din 
punct  de  vedere  al  rezultatelor  ei  morale  binefăcătoare,  pe  care 
o  ia  Evanghelia  asupra  ei  şi  o  împlineşte  cât  se  poate  de  bine. 
Adânciţi-vă  numai  în  cuvintele  rugăciunii  domneşti:  «Tatăl  nos¬ 
tru,  carele  eşti  în  ceruri !  Sfinţească-se  numele  tău,  vie  împărăţia 
ta,  facă-se  voia  ta,  precum  în  cer  şi  pe  pământ!»  —  Iată  des¬ 
coperirea  unei  vieţi  nouă,  iată  perspectiva  unor  raporturi  mai 
bune.  De-ar  fi  toate  în  vieaţă  aşa  cum  ne-a  poruncit  lisus  să  ne 
rugăm  —  ar  fi  desăvârşite.  N’ar  mai  fi  nici  un  rău,  nici  o  ură, 
nici  oameni  morţi  de  oboseală  în  urma  unei  incordări  prea  mari, 
nici  capitalişti  cufundaţi,  prin  suprasaturaţie,  în  tâmpire  anima¬ 
lică.  Atunci  Dumnezeu  ar  fi  în  om  —  şi  omul  în  Dumnezeu; 
cerul  s’ar  arătă  pe  pământ. 

lisus  Christos  îndreaptă  inimile  ucenicilor  săi  spre  o  lume 
divină,  spre  cer,  unde  se  află  Părintele  cel  veşnic.  Ucenicul  lui 
Christos  nu  trebue  să-şi  lege  inima  nici  de  pământ,  nici  de  vre-un 
om,  nici  de  altceva  creat.  Peste  toate  hotărîrile  lui  trebue  să 
domnească  Părintele  ceresc :  «Nu  vă  adunaţi  vouă  comori  pe 
pământ  unde  moliile  şi  rugina  le  strică  şi  furii  le  sapă  şi  le  fură; 
ci  vă  adunaţi  comori  în  ceriuri . . . ,  căci  unde  e  comoara  voastră, 
acolo  e  şi  inima  voastră»  (Mateiu  VI,  19 — 21). 

Inima  omului  trebue  să  aparţină  în  totul  lui  Dumnezeu,  căci 
două  iubiri,  care  se  exclud  reciproc,  nu  pot  există  într’o  singură 
inimă:  «Nimeni  nu  poate  slugi  la  doi  domni,  căci  sau  pe  unul 
va  uri  şi  pe  celalt  va  iubi,  sau  de  unul  se  va  ţinea  şi  pe  celalt 
îl  va  dispreţui.  Nu  puteţi  sluji  lui  Dumnezeu  şi  lui  Mamona». 
(Matei  VI,  24).  Prin  cuvintele  acestea  pare  că  lisus  Christos  ar 
înlătură  orice  activitate,  care  serveşte  ca  izvor  al  unei  prosperări 
private  sau  sociale.  Insă  El  însuşi  a  lucrat  în  atelierul  dulghe¬ 
rului;  de  aceea  a  condamnat  doar  deplina  alipire  de  bunurile 

acestei  lumi,  atunci  când  ele  pun  în  totul  stăpânire  pe  om,  alun¬ 
gând  din  inima  lui  toate  celelalte  gânduri  şi  interese.  Copiilor 
fără  minte  sau  sălbaticilor  simpli  li  se  poate  îngădui  să  se  lase 
târîţi  de  tot  felul  de  jucării,  dându-şi  în  schimbul  vre-unui  şir  de 
perle  sau  poate  pentru  vre-un  ornament  de  sticlă  fără  valoare, 
avutul  cel  mai  de  seamă;  însă,  pentru  un  om  cuminte,  care  re¬ 
cunoaşte  în  sine  existenţa  unui  spirit  viguros,  nu  e  numai  ru¬ 
şinos  ci  criminal  chiar,  să  se  devoteze  în  serviciul  trupului,  dând 
la  o  parte  interesele  spirituale  mai  înalte.  «De  aceea,  zic  vouă» 
—  predică  lisus  Christos  poporului  —  «căutaţi  mai  întâi  împă¬ 
răţia  lui  Dumnezeu  şi  dreptatea  lui  şi  toate  celelalte  se  vor  adauge 
vouă».  Aceasta  e  esenţialul  şi  singurul  lucru,  care  trebueşte.  Slu¬ 
jind  împărăţiei  lui  Dumnezeu,  slujim  lui  Dumnezeu  însuş.  Nici 
un  alt  serviciu  afară  de  serviciul  in  spirit  şi  adevăr  nu  e  plăcut 
lui  Dumnezeu.  «Dumnezeu  nu  locueşte  în  temple  făcute  de  mâni 
omeneşti;  Nici  nu  e  servit  de  mâni  omeneşti ».  (Fapt.  Apost.  17, 
24,  25).  El  n’are  nevoie  nici  de  sacrificii  grase,  nici  de  tămâie, 
nici  de  aur,  nici  de  pietrile  preţioase  ale  altarelor  strălucitoare. 
El  nu  cere  nici  îngenuncheri,  nici  pelerinagii,  nici  post. 

Şi  dacă  vedem  la  noi  aceste  lucruri,  le  avem  pentru  noi 
înşi-ne,  ca  mijloace  necesare  creşterii  pietăţii  noastre.  Insă,  îna¬ 
intea  lui  Dumnezeu  are  mare  preţ  o  inimă  mai  curată  ca  aurul, 
şi  o  voinţă  tare  în  bine.  Numai  cei  curaţi  cu  inima  vor  vedea 
pe  Dumnezeu.  Înălţimile  Sionului  sunt  accesibile  numai  aceluia, 
care  nu  şi-a  întinat  vieaţa  pentru  aur,  n’a  fost  rău  cu  fratele  său 
şi  n’a  calomniat  pe  vrăjmaş.  Nici  rugăciunea  nu  e  plăcută  Iui 
Dumnezeu,  dacă  vine  dintr’o  inimă  pe  care  n’o  luminează  dra¬ 
gostea  şi  adevărul.  «Şi  de-ţi  vei  aduce  darul  tău  Ia  altar»,  zice 
Mântuitorul,  «şi-ţi  vei  aduce  aminte  acolo  că  fratele  tău  are  ceva 
împotriva  ta,  lasă  darul  acolo  la  altar  şi  mergi  şi  te  împacă  cu 
fratele  tău  şi  apoi  vino  şi  adă  darul  tău»  (Mateiu  V,  23,  24). 

înainte  de  venirea  lui  lisus  Christos  oamenii  n’auziseră  de 
aşa  ceva.  Evanghelia  a  dat,  cea  dintâi,  lumii  o  idee  înaltă  şi  de¬ 
săvârşită  despre  Dumnezeu,  punând  înaintea  omului  un  ideal  atât 
de  înalt  încât  nu  se  poate  ajunge  niciodată,  dar  prin  care  ome¬ 
nirea,  numai  apropiindu-se  de  el,  va  deveni  din  ce  în  ce  mai  cu¬ 
rată,  mai  morală  şi  mai  desăvârşită.  In  chipul  acesta  însă  Dum¬ 
nezeu  nu  se  scoboară  la  nivelul  omului,  ci  omul  se  simte  împins 
să  se  înalţe  spre  o  fiinţă  desăvârşită. 

Cei  mai  mari  înţelepţi  au  dat  omului  următorul  sfat:  «Ascultă 
de  glasul  conştiinţei!»  Moise  repetă:  «Fii  credincios  poruncilor 
Domnului  Dumnezeului  tău,  căci  el  e  atot  puternic»,  lisus  Chri¬ 
stos  însă  a  zis:  «Conştiinţa  se  poate  înşelă  şi  legea  e  un  jug 
pentru  slugi ;  voi,  însă,  priviţi  spre  chipul  lui  Dumnezeu  pe  care 

vi  l-am  dat  eu.  Fiţi  desăvârşiţi  precum  şi  Tatăl  vostru  cel  din 
ceruri  desăvârşit  este.  Tipul  lui  e  legea  noastră;  spiritul  lui  — 
puterea  noastră. 

De  acum  încolo  cel  mai  mare  legiuitor  al  întregei  vieţi  ome¬ 
neşti,  adevăratul  stăpânitor  al  tuturor  gândurilor,  dorinţelor  şi 
acţiunilor  omeneşti  trebue  să  fie  —  spiritul  lui  Dumnezeu.  Nici 
litera  moartă,  nici  forma  rece  nu  vor  mai  închide  şi  nu  vor  mai 
înlănţui  de  acum  gândul  viu  al  omului.  Spiritul,  liber  şi  luminat, 
ne  mai  fiind  apăsat  de  formele  de  fier  («căci  Fiul  omului  a  de¬ 
venit  Domn  şi  al  Sâmbetei»)  va  crea  şi  va  dărâma  mergând  dela 
treptele  cele  mai  de  jos  la  cele  mai  de  sus  şi  mai  desăvârşite. 
—  In  această  spiritualitate  şi  spiritualizare  proprie  excluziv  numai 
Religiei  creştine,  avem  chezăşia  viitorului  unei  mişcări  progre¬ 
sive  în  sânul  omenirii.  Uitaţi-vă  la  orientul,  încă  străin  de  cre¬ 
ştinism:  la  Turcia,  Persia,  India,  China  şi  alte  ţări:1 

Acolo  omenirea  zace  în  cel  mai  adânc  somn 

De  mult,  de  mult. 

Şi  comparaţi  apoi  această  stare  de  seculară  somnolenţă  spi¬ 
rituală  a  Orientului  necreştin  cu  progresul  neîntrerupt  al  vieţii 
sociale,  ce  se  observă  Ia  naţiunile  occidentale,  luminate  de  Evan¬ 
ghelie  —  şi  veţi  fi  siliţi  să  recunoaşteţi  că,  tocmai  creştinismul 
şi  spiritul  care  porneşte  din  el  e  factorul  principal  al  acestui 
proces  neobişnuit  al  desvoltării  sociale.  Numai  Evanghelia  a  pus, 
predicând  pe  Dumnezeul  iubirii,  ca  Tată  al  tuturor  oamenilor, 
baza  adevăratei  înfrăţiri  a  omenirii ;  numai  ea  a  dărîmat  graniţele 
internaţionale,  numai  ea  a  scuturat  lanţurile  sclaviei,  numai  ea  a 
înălţat  personalitatea  omului,  numai  ea  ne-a  învăţat  să  preţuim 
valoarea  morală  a  omului,  ori  în  ce  rasă  sau  clasă  socială  s’ar 
află  el.  «De  acum  încolo,  nu  e  nici  Iudeu,  nici  Elin,  nu  e  rob, 
nici  slobod,  nu  este  parte  bărbătească,  nici  femeească ;  ci  voi  toţi 
una  sunteţi  în  Christos  lisus»  (Gal.  III,  28),  aşa  scria  marele 
Apostol  al  neamurilor,  deschizând  cu  aceste  vorbe  o  nouă  periodă 
în  istoria  omenirii. 

Recunoaşterea  aceasta  a  egalităţii  tuturor  oamenilor  înaintea 
lui  Dumnezeu  a  exercitat  o  influenţă  neştearsă  şi  decisivă  asupra 
întregei  noastre  civilizaţii  europene.  Ea  a  netezit  şi  netezeşte 
şi  azi  înjositoarele  deosebiri  de  clasă  şi  a  —  adus,  în  scurt  timp, 
pe  sclav  într’o  poziţie  mai  înaltă,  dupăce-i  insuflase  sentimentul 
unei  demnităţi  inăscute.  Benjamin  Kidd,  autorul  admirabilei,  în- 


1  Iaponia,  care  în  ultimele  veacuri  a  făcut  atât  de  surprinzătoare  progrese  în 
sensul  adăpării  la  cultura  europeană,  nu  face  excepţie  dela  aceasta,  ea  nu  luminează 
în  propria  ei  lumină,  ci  într’o  lumină  împrumutată  din  Europa.  Străinismul  se  încui¬ 
bează  cu  succes  în  ea,  însă  ea  n'a  contribuit  cu  nimic  la  cultura  generală  a  omenirii. 


342 


ţeleptei  şi  originalei  cărţi  «Evoluţia  socială»,  spune  următoarele : 
«Dacă  vrem  să  ne  punem  întrebarea:  în  ce  se  cuprinde,  propriu 
zis,  istoria  evoluţiei  legislaţiei,  la  popoarele  europene,  în  timpul 
marilor  perioade,  care  s’au  întins  până  în  timpurile  noastre,  dăm 
peste  lucruri  foarte  interesante.  Toată  istoria  acestor  perioade 
se  poate  rezumă  în  câteva  cuvinte:  E  pur  şi  simplu  istoria  unui 
şir  de  mărturisiri,  cerute  dela  partidul,  care  după  poziţia  lui,  e 
incomparabil  mai  slab,  deoarece  constă  mai  ales  din  clasele  de 
jos,  care  duc  o  vieaţă  grea  şi  obositoare  —  din  acele  mărturisiri 
oferite  de  celalalt  partid,  partidul  puterii,  capitalului,  vieţii  petre¬ 
cute  în  trândăvie  şi  al  influenţei  sociale,  partidul,  pe  care  fără 
să  greşim,  îl  putem  socoti  inevitabil  ca  cel  mai  puternic».  Efectul 
salutar  al  acestui  partid  alcătuit  din  cei  nedreptăţiţi  în  vieaţă, 
atârnă,  prin  urmare,  nu  atât  de  perseveranţă  postulatelor  lor,  cât 
mai  ales  de  faptul  că,  sub  influenţa  sentimentelor  altruiste,  (pornite 
din  iubirea  aproapelui)  asupra  civilizaţiei  noastre,  clasele  mai  pu¬ 
ternice  şi  bogate  încep  să  piardă  credinţa  în  legalitatea  poziţiei 
■  lor  deosebit  de  privilegiate.  Ele  îşi  părăsesc  întăriturile,  îşi  lasă 
poziţiunile  şi  se  învoesc  să  împartă  drepturile,  care  odinioară 
erau  numai  ale  lor.  Aci  stă  importanţa  capitală  a  acelui  tablou 
surprinzător,  pe  care-1  vedem  în  istoria  popoarelor  creştine,  şi 
care,  înainte  de  lisus  Christos,  se  arătase  imposibil  de  realizat 
în  lume. 

însă,  de  ce  e  oare  condiţionată  respectarea  aceasta  a  drep¬ 
turilor  fraţilor  mai  tineri,  compătimirea  aceasta  a  acelor  aleşi  ai 
soartei  faţă  de  fiii  vitregi  ai  ei  şi  lipsiţi  de  noroc?  Mai  întâiu  — 
de  răspândirea  învăţăturii  despre  egalitatea  tuturor  oamenilor 
înaintea  lui  Dumnezeu  şi  despre  mântuirea  sufletelor.  Credinţa 
că  fiecare  om,  chiar  şi  cel  mai  sărac  şi  mai  de  jos,  are  un  suflet 
nemuritor,  creat  după  chipul  şi  asemănarea  lui  Dumnezeu,  chemat 
la  o  fericire  vecinică  şi  pe  care  a  venit  să-l  mântuiască  lisus 
Christos  cu  sângele  său.  Credinţa  aceasta,  zic,  ne  sileşte  să  vedem 
în  fiecare  om  un  frate,  dându-i  drept  la  stima  noastră  şi  nu  ne 
dă  posibilitatea  de  a  dispreţul,  cu  conştiinţa  împăcată,  valoarea 
şi  bunul  mers  al  lui.  «Vedeţi»,  a  zis  lisus  Christos,  «să  nu  dis¬ 
preţuiţi  pe  vre-unul  din  aceşti  mai  mici.»  (Matei,  XVIII,  10).  Luaţi 
omului  această  credinţă  şi  va  încetă  de  a  mai  fi  fratele  sau  se¬ 
menul  altui  om;  va  deveni  doar  o  cifră  nouă  intri  o  sumă  imensă, 
o  roată  de  prisos,  fără  preţ  în  ele  însele,  independente  de  toate 
celelalte,  ci  numai  după  valoarea  folosului  adus.  Să  luăm  urmă¬ 
torul  exemplu:  Presupunem  că  unul  din  cei  mai  mari  învăţaţi, 
scriitor  sau  artist,  să  zicem  un  Pasteur,  Shakespeare  sau  Murillo 
salvează  o  duzină  de  ţărani  şi  ţărance  simple  şi  piere  şi  el  odată 
cu  salvarea  aceasta.  Din  punctul  de  vedere  al  socotinţii  corner- 

ciale,  fapta  aceasta  va  fi  o  faptă  imprudentă,  o  afacere  foarte 
nefolositoare:  pentru  vieaţa  unei  duzini  de  lucrători  inferiori  se 
sacrifică  vieaţa  unui  geniu  al  lumii.  Din  punctul  de  vedere  al 
Evangheliei,  aceasta  e  un  eroism  sublim,  o  revelare  a  celei  mai 
înalte  iubiri.  «Nimeni  n’are  dragoste  mai  mare»,  zice  Mântuitorul, 
«decât  să-şi  pună  vieaţa  pentru  prietenii  săi»  (Ioan  XV,  13)  şi 
noi,  când  lăudăm  pe  Petru  cel  mare  că  a  scăpat  cu  pericolul 
propriei  lui  vieţi,  din  care  cauză  s’a  îmbolnăvit  greu  şi  a  murit, 
un  număr  de  soldaţi  care  suferiseră  naufragiu  în  apropiere  de 
Lachta  (nu  departe  de  Petersburg),  cu  asta  arătăm  lămurit  că,  în 
ochii  lumii  moderne  (cel  puţin  a  celei  europene),  vieaţa  oricărui 
om,  indiferent  de  poziţiunea  lui  socială,  are  o  valoare,  ce  nu  se 
poate  înlocui  cu  nimic.  Ştiinţa  nu  poate  susţinea  o  asemenea 
afirmare,  ba  chiar  refuză  —  în  multe  cazuri  —  să  recunoască 
egalitatea  tuturor  oamenilor.  Letourneau,  un  membru  al  societăţii 
antropologice  din  Paris,  scrie  în  opera  lui  «Sociologia  după  datele 
indicate  de  etnografie»:  «Intre  rasele  omeneşti  există  un  fel  de 
ierarhie.  In  privinţa  organizaţiei,  rasele  omeneşti  sunt  radical 
deosebite  una  de  alta:  deoarece  exista  câteva  rasse  care  merită 
fără  îndoială,  numele  de  « alese »,  pe  când  altele  formează  o  clasă 
de  rasse  vrednice  de  «respins».  De  aceea  zice  şi  Kidd:  «ldeia 
egalităţii  înăscute  tuturor  oamenilor,  care  joacă  un  rol  atât  de 
mare  în  desvoltarea  socială  a  civilizaţiei  noastre,  în  esenţă,  nu-i 
o  cucerire  a  raţiunii.  Raţiunea  şi  experienţa  n’o  sancţionează; 
ea  e  un  produs  caracteristic  al  sistemului  religios,  pe  care  se 
bazează  întreaga  noastră  civilizaţie,  adecă  al  creştinismului.» 


Cu  un  cuvânt,  creştinismul  nu  e  numai  izvorul  renaşterii 
morale  a  unor  anumite  persoane  izolate,  ci  izvorul  mântuirii  în- 
tregei  omeniri;  el  e  puterea  fundamentală  a  creşterii  neîntrerupte, 
a  culturii  şi  a  progresului  social.  Luaţi  visurile  cele  mai  bune  şi 
cele  mai  frumoase  făcute  asupra  viitorului,  de  cei  mai  nobili  şi 
mai  devotaţi  prietini  şi  conducători  ai  omenirii,  întăriţi-le  până 
la  ce  grad  puteţi  —  şi  nu  veţi  găsi  nici  o  perspectivă,  care  să  vă 
atragă  în  mod  mai  irezistibil,  ca  cea  indicată  de  Evanghelie:  în¬ 
temeierea  şi  venirea  împărăţiei  lui  Dumnezeu  pe  pământ.  Dacă 
înţelegem  bine  esenţa  vestei  bune  a  lui  Christos,  vom  pricepe 
că  omenirea  n’are  o  misiune  mai  importantă  şi  nici  nu  va  avea 
vre-odată,  ca  cea  prescrisă  în  Evanghelie:  «Căutaţi  mai  întâi 
împărăţia  lai  Dumnezei,  şi  dreptatea  lui,.  ^  L  Cornilescu. 

CE  CUGEŢI  TU  DESPRE  CHRISTOS? 

|  i-se  întreabă  mintea:  Oare,  Christos  să  fie  însuş  Dumnezeu? 
Oare,  Făcătorul  cerului  şi  al  pământului  să  fi  lucrat  30  de  ani 
ca  un  simplu  teslar,  să  fi  cumpărat  lemne,  să  le  fi  cioplit  şi  în¬ 
cheiat,  să  fi  făcut  uşi  şi  fereşti,  să  fi  primit  comande,  să  se  fi 
tocmit  asupra  plăţii,  iar  din  plată  să-şi  fi  cumpărat  haine  şi  în¬ 
călţăminte?  —  El,  Atotţiitorul,  carele  e  din  veci,  prin  care  şi 
pentru  care  s’a  creat  tot  ce  există,  seara  ostenit  şi  trudit  de  lucru 
să  fi  stat  de  vorbă  cu  vecinii  adunaţi  înaintea  căsuţii  lui  losif, 
să  le  fi  ascultat  părerile,  să  fi  auzit  rezoanele  lor  mândre  şi  tru¬ 
faşe,  să  fi  ascultat  jelaniile  şi  nemulţămirile  lor  cu  lumea,  ba  chiar 
cu  Dumnezeu,  şi  acolo  să  fi  stat  oare,  chiar  El,  Dumnezeu  însuş! 

El,  al  căruia  este  pământul  cu  toate  fiinţele,  cerul  cu  stelele, 
să  fi  aşteptat  cu  mâna  întinsă  până  să  i  se  numere  plata  de  pe 
o  zi !  Atotputernicul  să  fi  stat  ostenit  şi  însetoşat  la  marginea 
unei  fântâni,  aşteptând  să  i  se  dea  şi  Lui  o  picătură;  să  se  fi 
plâns  oamenilor  că-i  merge  aşa  de  greu;  să  fi  suspinat  şi  să  se 
fi  tânguit;  să  sufere  de  friguri  şi  ferbinţeli,  să  fie  copleşit  de 
dureri  şi  în  sfârşit  să  fie  pironit  pe  cruce!  —  Nu-i  aşa?  Când 
te  cugeţi  la  aşa  ceva,  vezi  că  nu  poţi  pricepe!  Mintea-ţi  stă 
în  loc! 

Şi  las-o  să  stea  liniştită,  frăţioare!  Pentru  vieaţa  aceasta  pă¬ 
mântească,  pentru  a  sădi  şi  lucra,  pentru  însurat  şi  măritat  şi 
pentru  alte  ce  se  întâmplă  aici  pe  pământ  ţi-a  dat-o  Dumnezeu. 
Şi  pentru  lucrurile  acestea  este  ea  şi  bună  şi  folositoare. 

Dar  nici  chiar  pentru  acestea  nu  se  poate  întinde  aşa  de¬ 
parte,  nu  se  poate  înălţă  aşa  de  sus,  nici  nu  poate  pătrunde  aşa 
de  adânc,  precum  cugeţi  tu. 

Nici  cele  mai  mici  şi  neînsemnate  lucruri  şi  cari  se  ’ntâmplă 
în  fiecare  clipă  nu  le  poţi  cuprinde  şi  pătrunde  cu  ea  îndeajuns. 
Nu  şti  cum  creşte  iarba,  cum  bucata  de  pâne,  care  cu  câteva 
oare  înainte  stătea  pe  masă,  acum  s’a  prefăcut  în  carne  şi  sânge, 
ba  chiar  în  creerii  cu  care  cugeţi.  Cu  atât  mai  puţin  vei  putea 
tu  adânci  temeiurile  existenţei  tale.  Nu  şti  ce  este  spaţiul  în  care 
te  mişti;  nu  şti  ce  este  timpul  în  decursul  căruia  vieţuieşti;  nu 
şti  ce  este  materia,  ce  e  spiritul;  nu  şti  nici  chiar  în  ce  fel  şi 
chip  viază  sufletul  în  corp. 

Aşadar  tu,  cu  mintea  ta,  nu  poţi  pricepe  şi  pătrunde  nici 
chiar  lumea  aceasta  mărginită  şi  trecătoare,  pe  care  o  vezi.  Şi 
cu  toate  acestea  voeşti  să  cuprinzi  cu  ea  pe  un  Dumnezeu  in¬ 
finit,  vrei  aşadar  să  te  ridici  peste  El? 

Şi  când  acestui  Dumnezeu,  dupăcum  ne  spune  El  însuş,  i-a 
plăcut  să  se  coboare  în  mijlocul  creaturii  sale,  pentru  ca  să  o 
împace  cu  sine,  atunci  tu,  mic  firicel  de  năsip,  tu  neînsemnat  atom 

în  lumea  aceasta  mare,  voeşti  să-i  prescrii  Lui,  ce  să  facă  şi  cum 
trebue  să  lucreze,  ca  să  rămână  raţional  înaintea  raţiunii  tale,  căci 
la  din  contră  tu  începi  să  strigi  în  gura  mare :  aceasta  nu  se 
poate  întâmplă!  Dumnezeu  nu  poate  fi! 

Ci  părăseşte  gândurile  acestea!  Recunoaşte,  că  El  n'a  venit 
în  lumea  aceasta  trecătoare  pentru  o  faptă  obicinuită,  pe  care  să 
o  cuprinzi  cu  mintea  ta  şi  să  o  poţi  judecă  cu  priceperea  ta. 

Dacă  Dumnezeu  a  luat  trup  omenesc,  Creatorul  chip  de 
creatură,  atunci  înţelege  că  această  taină  trebue  să  treacă  cu  mult 
peste  graniţele  priceperii  noastre,  căci  dacă  am  puteâ-o  pătrunde 
şi  explică,  n’ar  mai  fi  nicidecum  o  faptă'  dumnezeească.  Atunci 
mai  ales  ar  fi  ceva  de  necrezut,  pentrucă  un  Dumnezeu,  pe  care 
l-aş  puteâ  eu  cuprinde,  ar  fi  un  Dumnezeu  mic  şi  mărginit,  ca 
şi  mine,  şi  aceasta  înseamnă  că  n’ar  mai  fi  Dumnezeu!  Ci  aicea 
este  o  taină,  da,  taina  tainelor,  decât  care  mai  mare  nu  există  în 
cerurile  cerurilor,  şi  care  nu  poate  fi  decât  crezută  cu  inima  şi 
privită  cu  spiritul. 

E  Dumnezeu  atotputernic?  Desigur,  va  zice  oricine,  căci 
dacă  n’ar  fi  astfel,  n’ar  fi  Dumnezeu.  Dar  lucru  ciudat,  că  atunci 
când  acestui  Dumnezeu  atotputernic  îi  place  să  ia  chipul  robului, 
atunci  îndată  ne  gândim,  că  aceasta  nu  se  poate  întâmplă,  că  aşa 
ceva  e  cu  neputinţă!  Dar  putem  noi  oare  să  legăm  atotputinţă 
lui  Dumnezeu  de  mintea  noastră  îngustă  şi  să-i  prescriem  ce 
trebue  să  facă,  cât  de  departe  poate  merge,  ce  este  dumnezeesc 
şi  ce  nu? 

Nu  vedem  noi,  că  o  atotputinţă,  care  ar  încăpeâ  în  creerii 
noştrii,  n’ar  mai  fi  nicidecum  atotputinţă  dumnezeească? 

Şi  dacă  Dumnezeu  poate  face  o  minune  mică,  tot  aşa  poate 
face  şi  una  mare  (dupăcum  dealtfel  nici  nu  există  minuni  mari 
şi  mici). 

Dacă  a  creat  lumea  aceasta,  cine  oare  î-L  va  puteâ  opri,  ca 
să  se  şi  arete  în  ea,  în  forma,  care  lui  îi  place?  Sau  oare  cum 
altfel  ar  fi  trebuit  să  se  arete  în  lume,  unul  născut  Fiu  alui  Dum¬ 
nezeu  atunci,  când  a  voit  să  împace  lumea  cu  Sine?  Să  fi  venit 
purtându-se  pe  nori,  între  flăcări  de  foc  şi  încunjurat  de  mii  de 
îngeri,  dupăcum  va  veni  odinioară,  ca  să  ne  judece?  Atunci  de¬ 
sigur,  n’ar  fi  fost  greu  de  a-L  recunoaşte  îndată  ca  Fiu  alui  Dum¬ 
nezeu;  atunci  toţi  oamenii  s’ar  fi  proşternut  cu  faţa  la  pământ 
înaintea  Lui.  Dumnezeu  a  voit  însă  să-i  pună  omului  o  singură, 
dar  şi  cea  mai  grea  încercare:  de  a  crede  în  El  nu  pentru  stră¬ 
lucire  şi  putere  externă,  ci  pentru  adevărul  care  ese  din  gura  lui. 

Prin  acesta  au  să  fie  cunoscuţi  toţi  aceia,  cari  sunt  din 
adevăr,  cei  născuţi  din  Dumnezeu,  că  ei  şi  sub  vălul  acesta  simplu 
şi  fără  lustru  au  recunoscut  glasul  celui  Preaînalt. 

Venind  cu  pompă  şi  strălucire  mare,  nu  şi-ar  fi  ajuns  scopul 
acesta.  E  sigur,  că  odată  împăraţii,  regii,  principii  şi  toate  semin¬ 
ţiile  pământului  cu  frică  şi  cutremur  se  vor  înfăţişă  înaintea  Lui 
şi  vor  crede  în  Ei,  dar  astfel  de  credinţă  au  şi  demonii ;  aceasta 
nu  poate  ferici  pe  nime.  Ferice  de  noi,  că  pentru  întâia  oară  n’a 
venit  ca  Dumnezeu  atotdrept,  ca  un  foc  mistuitor! 

Şi  cum  ne-a  mântuit  El  pe  noi?  Dumnezeu  în  atotputer¬ 
nicia  sa  a  zidit  lumea  pe  principiul  dreptăţii.  Dupăcum  a  hotărît 
El  —  ca  un  fundament,  ca  o  condiţiune  a  celorce  există,  şi  pentru 
orientarea  sigură  a  lumii  —  că  1  +  1  =  2  şi  că  2  X  2  =  4,  tot 
aşa  a  legat  deolaltă,  prin  o  lege  vecinică,  păcatul  cu  pedeapsa. 

Pe  cât  de  sigur  este,  că  acela  care  sare  în  foc  se  arde,  acela 
care  se  prăbuşeşte  într’o  prăpastie  se  striveşte,  acela  care  se  cu¬ 
fundă  într’un  ocean  se  înneacă,  tot  aşa,  zic,  şi  urmarea  păcatului 
este  pedeapsa,  tot  aşa  de  sigur  se  pedepseşte  fărădelegea,  şi  adecă 
nu  numai  aici  pe  pământ.  Nu  prin  aceea  va  fi  pedepsit  păcătosul, 
că  un  Dumnezeu  aspru,  nemilos  şi  răsbunător  îl  va  urmări  şi-l 
va  chinui  pe  dânsul,  care  cu  tot  păcatul  său  ar  fi  putut  trăi  li¬ 
niştit  şi  fericit.  Nu,  ci  prin  vina  sa  aprinde  păcătosul  în  el  însuş, 
în  sufletul  său,  care  este  o  părticea  din  dumnezeire  —  mânia  dum¬ 
nezeiască. 

Prin  păcat  păcătosul  însuş  se  ridică  în  contra  sa,  el  se  as¬ 
cunde  dela  faţa  lui  Dumnezeu,  nu  Dumnezeu  se  ’ntoarce  dela 
el,  el  se  mănie  pe  Dumnezeu,  şi  nicidecum  Dumnezeu  pe  el ;  şi 
prin  această  întoarcere  şi  îndepărtare  dela  izvorul,  dela  cauza  ul¬ 
timă  a  toată  vieaţa,  se  aruncă  în  moartea  proprie. 

Porunca  lui  Dumnezeu  este  vieaţă  şi  fericire.  Toate  păcatele 
sunt  nenaturale,  în  contra  firii,  sunt  aşadar  o  sinucidere. 

Dumnezeu  însă,  care  a  zidit  creatura  sa  pe  acest  principiu 
al  dreptăţii,  nu  este  un  om,  ca  să-i  pară  rău  de  ceva.  El  îşi  ră¬ 
mâne  sieşi  credincios  şi  îşi  ţine  cuvântul.  El  nu  este  —  cum  gân¬ 
desc  atâţia,  poate  sute  şi  mii  (la  tot  cazul  şi  trăesc  aşa  dupăcum 
cred)  —  un  om  bun,  care  să  mai  treacă  cu  vederea,  sau  să  se 
mănie  numai  pe  câte  unii,  când  fac  câte  una  prea  bălţată,  dar 
peste  tot  şi  la  urmă  se  gândeşte:  «Nu  pot  purcede  faţă  de  acest 
neam  slab,  după  o  dreptate  strictă ;  trebue  să  fii  cu  considerare 
ia  slăbiciunile  Iui» ! 

Nu  ne-am  mulţămi  nicidecum  cu  un  astfel  de  Dumnezeu, 
pentrucă  sufletul  nostru  însetează  după  adevăr  şi  dreptate,  Ie  sim¬ 
ţeşte  adânc  şi  le  şi  pretinde  neştirbite:  celui  bun  să  i-se  dea  răs¬ 
plata  sa,  celui  rău  şi  păcătos  pedeapsa,  amândouă  însă  să  fie 
drepte,  potrivit  şi  amăsurate.  Altcum  se  clătină  temeliile  vieţii 
spirituale.  Unii  cugetă  că  înaintea  lui  Dumnezeu  e  destulă  o  că¬ 
inţă  dreaptă,  sinceră  şi  împreunată  cu  propusul  serios  de  a  nu 

mai  păcătui ;  dar  ce  răspuns  va  da  un  astfel  de  om,  răspuns  care 
să  purceadă  din  conştiinţa  sa  de  drept,  când  înaintea  judecăto¬ 
rilor  lumeşti  s’ar  prezenta  unul  şi  le-ar  zice:  «Iată  viu  şi  mărtu¬ 
risesc  aici,  că  eu  în  anul  trecut  am  săvârşit  mai  multe  omoruri; 
dar  fiindcă  până  atunci  n’am  omorît  pe  nime  şi  nici  nu  mai  am 
de  gând  s’o  fac,  vă  cer  să-mi  daţi  o  absoivare  deplină  şi  cinstită 
de  orice  pedeapsă». 

Nu  au  fost  şi  astfel  de  ucigaşi,  cari  deşi  au  fost  agraţiaţi  de 
judecătorii  acestei  lumi,  totuş  au  căutat  în  desperarea  lor  moartea, 
pentrucă  conştiinţa  le  spunea,  că  sângele  vărsat  numai  cu  sânge 
se  ispăşeşte  ?  O,  oameni  făr  de  minte !  Ar  trebui  poate,  ca  Dum¬ 
nezeu  însuş,  care  este  dreptatea  absolută,  să  ia  şi  să  împrumute 
din  concepţia  voastră  (unică  în  felul  ei)  de  dreptate  să  fie  mai 
puţin  drept  ca  voi!  Toată  căinţa,  toată  binefacerea,  toată  încun- 
jurarea  răului  înaintea  tuturor  oamenilor  de  pe  pământ,  nu-ţi  va 
iertă  şi  şterge  de  pe  sufletul  tău  păcatul  săvârşit;  o  singură  min¬ 
ciună  din  copilăria  ta  nu  ţi-o  poate  preface  omenimea  întreagă 
într’o  faptă  bună,  în  mii  şi  mii  de  ani,  deşi  ar  ispăşi-o  tot  cu 
lacrămi,  cu  fapte  bune  şi  cu  pocăinţă. 

Numai  o  pedeapsă  amăsuratâ  şi  potrivită,  care  să  fie  o  ni¬ 
micire  a  răului,  ispăşeşte  păcatul.  Aceasta  este  temelia  dumne- 
zeească  a  lumii,  săpată  în  conştiinţa  noastră  cu  daltă  de  diamant. 
Şi  fiindcă  tot  păcatul  este  săvârşit  împotriva  unui  Dumnezeu  in¬ 
finit  şi  absolut,  tot  aşa  trebue  să  fie  şi  pedeapsa. 

Este  adevărat,  că  în  Testamentul  vechiu  Dumnezeu  a  iertat 
păcatele  celorce  se  temeau  de  el,  dupăcum  se  pare,  numai  din 
graţie  şi  îndurare,  iar  prin  prorocul  Iezechil  a  prevestit  celui  fără¬ 
delege,  că  va  trăi,  dacă  se  va  întoarce  dela  păcatele  sale. 

Dar  cine  nu  primeşte  numai  această  singuratică  sentinţă  a  Bi¬ 
bliei,  ci  cercetează  întreagă  învăţătura  ei  şi  are  în  vedere  jertfele  cari 
prefigurează  jertfa  lui  Christos,  acela  va  recunoaşte,  că  Dumnezeu 
a  făcut  toate  acelea  în  vederea  jertfei  aduse  de  Mântuitorul  prin 
moartea  sa  pe  cruce,  care  jertfă  a  fost  hotărîtă  în  planul  lui  Dum¬ 
nezeu  chiar  înainte  de  crearea  lumii,  dar  sfinţilor  V.  T.  în  parte 
le-a  fost  necunoscută. 

Prin  moartea  sa  Mântuitorul  a  ispăşit,  precum  toate  păca¬ 
tele  omenimii  de-atunci  încoace,  aşa  şi  cele  de  până  atunci. 
«Sunteţi  mântuiţi»,  zice  Petru  (I.  1,  19)  «cu  scump  sângele  lui 
Christos,  ca  al  unui  miel  nevinovat  şi  nespurcat,  carele  s’a  cu¬ 
noscut  mai  înainte  de  alcătuirea  lumii,  iară  s’a  arătat  în  anii 
aceştia  mai  de  pe  urmă  pentru  voi». 

Şi  tot  păcatul  şi  toată  iertarea  lui  o  exprimă  loan  Boteză¬ 
torul  în  ponderoasele  cuvinte:  «Iată,  acesta  este  mielul  lui  Dum¬ 
nezeu,  carele  poartă  păcatele  lumii». 

După  f.  Bettex,.  Nicolae  Ţandreu. 

CARAGIALE  —  OM  RELIGIOS. 

In  legătură  cu  moartea  neaşteptată  a  marelui  scriitor  Ion 
Luca  Caragiale,  ziarele  şi  revistele  noastre  au  scris  multe  arti¬ 
cole  despre  personalitatea  şi  opera  lui.  Caracterizând  mărimea 
talentului  şi  a  caracterului  său,  au  întrelăsat  însă  să  scoată  Ia 
iveală  o  însuşire,  care  ne  arată  şi  mai  mult  cât  de  completă  şi 
armonică  a  fost  personalitatea  superioară  a  marelui  scriitor :  însu¬ 
şirea  Iui  de  om  religios.  Da!  Caragiale,  ca  toţi  bărbaţii  luminaţi 
şi  cu  caracter  integru,  a  fost  un  om  religios  şi  a  combătut  cu 
ironia  sa  ucigaşă  pe  liber-cugetătorii  lipsiţi  de  credinţa  ’n  Dum¬ 
nezeu  şi  înstrăinaţi  de  biserică.  Ca  probă  a  acestei  frumoase  însu¬ 
şiri  a  marelui  dramaturg  al  nostru,  reproducem  mai  la  vale  un 
articol,  pe  care  Caragiale  l-a  publicat  înainte  de  aceasta  cu  mai 
mulţi  ani  în  ziarul  «Universul*  dela  Bucureşti,  sub  titlul : 

Notiţe  critice. 

Încă  de  mult,  lumea  noastră  românească  nu  mai  merge  la  biserică. 

Oamenii  de  sus,  de  mijloc  şi  de  jos  au  uitat  de  mult  cărarea  ce  duce 
la  locaşul  icoanelor. 

Boeri,  ostaşi,  negustori,  meseriaşi,  dascăli,  slujbaşi,  mari  şi  mici,  s’au 
lăpădat  de  datoriile  cătră  legea  lor  creştinească  -  toţi  sunt  astăzi  liberi- 
cugetători. 

Şi,  fireşte,  dacă  dumnealor  sunt  astfel,  trebuie  şi  femeile  dumnealor 
să  fie  tot  astfel,  adecă  libere-cugetătoare;  şi  prin  urmare,  cum  ar  putea 
să  fie  copiii  dumnealor  altfel  decât  sunt  mamele,  adecă  altfel  decât  liberi- 
cugetători ! 

Dar  să  nu  exagerăm. 

Boerimea,  ostaşii  şi  slujbaşii,  deşi  liberi-cugetători,  tot  mai  merg  une¬ 
ori  să  auză,  dacă  nu  chiar  s’asculte,  evanghelia  —  anume  când  M.  Sa 
Regele  se  duce  cu  ceremonialul  obicinuit,  la  zile  mari,  ori  la  Mitropolie, 
ori  la  Sf.  Niculae  în  Şelari,  ori  pe  malul  gârlii  la  Bobotează. 

De  altă  parte,  tinerimea  şi  damele  se  abat  uneori  la  câte  o  biserică 
high-life,  şi,  spre  cinstea  lor,  trebuie  să  mărturisim  că  sunt  pătrunse  de 
tot  respectul  cuvenit  casei  Domnului:  atât  tinerimea  cât  şi  damele  se  pre¬ 
zintă  acolo  gătite  cu  toată  îngrijirea.  Atâta  numai  că  vorbesc  cam  prea  tare. 

O  fi  aceasta  bine  sau  rău,  —  că  s’a  lăsat  adecă  lumea  noastră  de 
biserică  —  nu  o  pot  spune,  căci  n’am  în  această  [privinţă  nici  o  părere 
hotărîtă. 

Roate,  după  cum  zic  unii,  să  fie  bine;  poate  că  lipsa  de  aplecare 
către  religie  să  fie  dovada  unui  spirit,  care  se  emancipează  lesne  de  ideile 
învechite  şi  devine  astfel  mai  susceptibil  de  idei  nouă,  de  progres  inte¬ 
lectual  şi  moral. 

Poate  din  potrivă,  cum  zic  alţii,  să  fie  rău;  poate  că  lipsa  aceasta 
să  fie  dovada  unei  porniri  la  descreerarc,  la  o  scădere,  la  o  înjosire  pro- 

gresivă  intelectuală  şi  morală,  la  o  din  ce  în  ce  mai  mare  pierdere  a 
omeniei ! 

Nu  ştiu  deocamdată  cine  să  zic  că  au  dreptate  —  pesimiştii  ori  opti¬ 
miştii;  trebuie  să  mă  mai  gândesc  mult  la  această  întrebare.  Dar  până 
s’ajung  a-mi  da  un  răspuns,  voiu  să  consemnez  aci  în  fuga  condeiului 
câteva  observaţiuni,  pe  cari  le  fac  de  mult. 

Pe  câtă  vreme  bisericile  noastre  româneşti  ortodoxe,  părăsite  de  cre¬ 
dincioşi,  mai  ales  în  capitală  şi  ’n  oraşele  mari,  decad  pe  văzute ;  pe  câtă 
vreme  toaca  şi  clopotele  noastre  fac  sgomot  de-a  surda,  ne  mai  aflându-se 
urechi  cari  să  le  înţeleagă  glasul  şi  chemarea ;  pe  câtă  vreme  o  biată 
prescură  şi  câteva  linguriţe  de  vin  ajung  unui  trist  altar  pe  multe  Dumi¬ 
neci  —  ce  se  întâmplă  în  altă  parte? 

la  să  vedem. 

Treceţi,  vă  rog,  foşti  credincioşi  ortodocşi,  astăzi  liberi-cugetâtori, 
treceţi  Dumineca  dimineaţa  pe  la  frumoasa  catedrală  catolică  a  Sfântului 
Iosef,  pe  la  Bărăţie,  pe  la  biserica  protestantă  şi  pe  la  cea  calvină;  treceţi, 
vă  rog,  foşti  creştini  ortodocşi,  compatrioţii  mei,  liberi-cugetători  astăzi, 
treceţi  Vineri  seara  pe  la  sinagogele  mosaicc  —  şi  vedeţi  ce  se  petrece 
acolo,  în  acele  locaşuri  clădite  de  oameni  pentru  adăpostirea  sfintei  cre¬ 
dinţe  în  Dumnezeu,  lăsate  lor  dela  moşi  strămoşi. 

Vedeţi,  ce  de  lume!  ce  de  oameni,  ce  de  femei  şi  copii! 

Priviţi-i!  Bogaţi  şi  săraci,  voinici  şi  neputincioşi,  tineri  şi  bătrâni.  Sunt 
între  ei  învăţaţi  deosebiţi  şi  oameni  de  rând,  fiinţe  pe  drept  ori  nu,  mândre 
şi  fiinţe  umile,  oameni  cu  griji  sdrobitoare  şi  oameni  fără  nici  o  grije;  toţi 
vin  să-şi  ridice  acolo  sufletul,  ascultând  cuvântul  Domnului;  toţi  vin  acolo 
să  se  roage  împreună  Lui,  cum  i  s’au  rugat  şi  părinţii  lor,  şi  să  înveţe 
şi  pe  copii  lor  a  I-se  rugă  cu  dânşii. 

Sunt  între  ei  bravii  şi  cuminţii  Germani,  Francezii  cei  subţiri  la  minte 
şi  nobilii  Italieni,  şi  alte  neamuri  'strălucite  ale  Europei,  şi  îndrăzneţii  Unguri 
şi  neînduplecaţii  Evrei. 

Intraţi,  foşti  creştini  ortodocşi,  astăzi  liberi-cugetători;  intraţi  după 
aceşti  credincioşi  în  sfântul  pentru  ei  locaş. 

Acuităţi  cum  răsună,  legănându-se  între  înaltele  bolţi,  acele  cântări 
înălţătoare  în  slavă.  Ia  uitaţi-vă  cum,  cu  capetele  plecate,  se  lasă  acei 
oameni  pătrunşi  de  binefacerea  Atot-Ţiitorului. 

Vedeţi-i  voi,  cari  sunteţi  totdeauna  posomoriţi,  cum  după  ce  s’au 
împărtăşit  de  acea  binefacere,  ies  toţi  cu  feţele  senine  şi  vesele. 

Şi  dacă  liberi-cugetători,  nu  mai  puteţi  crede  în  Dumnezeu,  căci  nu 
mai  sunteţi  în  stare  să-l  vedeţi,  pe  El  care  s’arată  pretutindeni  afară  decât 
în  sufletul  vostru,  nu  puteţi  crede  nici  măcar  în  ce  vedeţi  la  aceşti  semeni 
ai  voştri?  Nu  înţelegeţi  voi,  cari  tot  vă  plângeţi  de  slăbiciunea  «noastrii» 
faţă  cu  ei,  ce  întăriţi  ies  după  ce  s’au  rugat  şi  au  primit  binecuvântarea? 

Şi  dacă  nici  atâta  nu  înţelegeţi,  nu  v’aduceţi  aminte  barem  de  o 
vreme  nu  tocmai  depărtată,  când  părinţii  voştri,  cari  dorm  sub  umbra 

crucii,  cunoşteau  izvorul  acelei  întăriri  binefăcătoare  şi  ştiau  să  s’adape  la  el? 

Părinţii  noştri! 

Prăpastie  de  vreme  nemăsurată  între  ei  şi  noi!  Mii  şi  mii  de  ani 
să  fi  trecut  dela  viaţa  lor  până  la  a  noastră,  şi  tot  nu  li  s’ar  fi  şters  mai 
bine  din  inimile  copiilor  şi  dragostea  şi  evlavia  şi  felul. 

Ei  au  crezut  şi  s’au  închinat,  şi  sufletele  lor  găseau  mângâiere  şi 
tărie  în  închinăciune. 

Noi  nu  ne  mai  închinăm,  fiindcă  nu  mai  credem. 

Sufletele  noastre  nu  mai  au  nevoe  de  mângâiere;  inimile  noastre  nu 
mai  au  nevoe  de  tărie,  fiindcă  sunt  de  peatră,  şi  din  peatra  aceasta  scă- 
părăm  scânteile  liberei-cugetări,  noi  Românii  foşti  ortodocşi,  cari  suntem 
mai  deştepţi,  mai  luminaţi,  mai  mândri,  mai  puternici  decât  toate  nea¬ 
murile  lumii. 

Inchine-se  Asia,  bătrâna  înţeleaptă,  şi  igenioasa  ei  fiică  Europa!,  în- 
chină-se  Africa  cu  toate  negrele  ei  seminţii!,  închine-se  iscusita  Americă! 

Noi  —  nu  ne  închinăm. 

Inchine-se  nărozii! 

Filozofia  noastră  ne  pune  mai  presus  de  nevoia  închinăciunii! 

Clopotele  —  sgomot!  Icoanele  —  fleacuri!  Credinţa  —  moft! 

Inchize-se  bisericile,  surpe-se  zidurile  lor! 

Părinţii  noştri  cari  le-au  zidit  erau  nişte  barbari,  nişte  primitivi,  fără 
nici  o  cultură  serioasă;  ei  nu  aveau  spiritul  de  examen. 

Noi  suntem  oameni  moderni. 

Mâture-se  dărâmăturile  bisericilor,  ca  să  se  deschidă  locuri  largi,  pieţe 
vaste,  pe  cari  după  cerinţele  progresului,  să  se  zidească  oteluri  măreţe  şi 
cluburi  politice,  teatre  de  varietăţi  şi  burse  de  comerciu. 

Şi  nu  care  cumva  să  îndrăznească  a  ridică  glasul  cineva !  In  cazul 
cel  mai  bun  pentru  dânsul,  ar  fi  un  om  ridicol. 

E  destul  că  biserica  e  tolerată! 

Un  slujitor  al  altarului,  când  steteâ  vub  loviturile  unei  cumplite  pri¬ 
goniri,  unei  ncpăstuiri  strigătoare  la  cer,  izgonit  şi  maltratat  ca  odinioară 
Sf.  Ignatiu  al  Constantinopolei,  mi-a  spus  cu  adânc  amar: 

—  Nu  li-e  frică,  fiule,  de  bătaia  lui  Dumnezeu? 

—  Nu,  părinte,  i-am  răspuns;  nu  e  frică  nimănui  de  bătac  cui  nu 
crede  că  este. 

Ai  uitat  că  ai  a  face  cu  o  lume,  care  nu  crede  în  Dumnezeu?,  cu 
o  lume  cărei  nu  i-a  fost  frică  să  prefacă  în  puşcării  locaşurile  sfinte,  în¬ 
chinate  credinţei  străbune,  unde  zac  osăminte  de  măreţi  voevozi? 

Se  va  mai  schimbă  lumea  noastră  românească?,  va  mai  vrea  Dum¬ 
nezeu  să  o  reîntoarcă  Ia  dânsul  ? 

Dumnezeu  ştie. 

Deocamdată,  copiii  noştri  vor  merge  pe  calea  noastră  cuminte.  De 
ce  avem  şcoli  româneşti,  în  cari  urmează  înaltele  învăţături  ale  omenirii? 
Pentru  ca  să  ni-i  lumineze  şi  să  ni-i  crească. 

Din  aceste  şcoii  naţionale,  ies  pe  fie  ce  an  sute  şi  mii  de  viitori 
cetăţeni  luminaţi,  toţi  liberi-cugetători,  plini  de  dispreţ  pentru  vechea  rătă¬ 
cită  credinţă  creştină,  astăzi  demodată,  ridiculizată,  scuipată! 

Ei  au  învăţat  o  religie  mai  omenească  decât  cea  creştină,  o  religie 
care  predică  nu  mila  şi  îngăduinţa,  nu  blândeţa  şi  omenia:  o  religie  aspră, 
care  predică  omului: 

Eşti  o  fiară!  Ghiarele  tale  şi  colţii  tăi  sunt  deşteptăciunea  şi  şiretenia; 
fii  perfid,  crud  şi  neîngâduitor  cu  semenii  tăi ! 

Nu  te  uită  o  clipă  în  sus  spre  cer:  aci  în  jos,  pe  pământ,  uită-te 
cu  ochii  ’n  patru,  ca  şi  cum  ai  avea  patru  picioare;  aci  pe  pământ  se 
isprăveşte  tot  pentru  tine 

Eşti  fiară,  fii  fiară. 

Fiarele  n’au  biserică;  fiarele  nu  se  închină;  fiarele  n’au  Dumnezeu! 

Din  aceste  amare  constatări  ar  putea  luă  învăţăminte  toţi 
aceia  cari,  stăpâniţi  de  o  falşă  şi  străină  cultură,  au  uitat  drumul 
bisericii  şi  nu  vreau  să  se  închine  lui  Dumnezeu. 

Dumnezeu  să-l  odihnească  între  cei  drepţi.  N.  B. 


ÎNŢELEPTUL  SOLOMON. 

(Studiu  biblic). 


1.  Originea.  Intre  oamenii  geniali  ai  adâncii  vechimi,  împăratul  So- 
lomon  ocupă  un  loc  de  cinste.  El  se  şi  numeşte  « înţeleptul »  Solomon. 
Şi  cu  toate  aceste  el  este  aşa  de  puţin  cunoscut,  ori  fals  cunoscut.  II  cu¬ 
noaştem  aşa  de  puţin  şi  de  fals  din  cărţile  noastre  de  şcoală,  din  aşanu- 
mitele  «Istorii  biblice»  ori  «Istorii  sacre».  Pricina  este  că  biografii  lui  din 
citatele  manuale  au  luat  aceea  ce  în  cărţile  sfinte  le-a  ieşit  mai  uşor  la 
suprafaţă,  ca  mai  uşor  de  prins  şi  de  predat,  şi  nu  şi-au  dat  silinţa  ca, 
din  combinarea  şi  aprofundarea  textului  sf.  Scripturi,  să  pătrundă  şi  să 
scoată  la  iveală  valoarea  uriaşului. 

Departe  de  mine  de-a  mă  crede  mai  bun  şi  mai  profund  decât  bio¬ 
grafii,  de  cari  am  făcut  pomenire.  Nu  mă  cred  mai  destoinic,  dar  din 
pricină  că  eu  nu  fac  carte  de  şcoală  şi  pentru  acum  dispun  şi  de  timp, 
încerc  să  schiţez  aici,  aşa  cum  înţeleg  eu,  vieaţa  şi  faptele  marelui  împărat, 
după  sfintele  cărţi. 

Că  a  fost  un  geniu  fără  păreche,  mie  cel  puţin  mi-se  pare  un  lucru 
aproape,  aproape  firesc,  întocmit  de  Dumnezeu  ca  să  fie  aşa,  cu  obser¬ 
varea  legilor  naturii.  Aceasta  nu  numai  din  simplul  motiv  că  a  avut  tată 
pe  un  alt  geniu,  pe  David ,  ci  mai  vârtos  că  a  fost  născut  în  împrejurări, 
cari  trebuiau  să  concurgă  la  genialitatea  lui.  Anume: 

împăratul  David,  mare,  excepţional  de  mare  în  calităţi  (erou  fără 


păreche,  poet  neasemănat,  cântăreţ,  minunat,  artist  în  toata  puterea  cuvân¬ 
tului,  generos,  prudent  şi  evlavios  în  cel  mai  înalt  grad)  mare,  excepţional 
de  mare  a  fost  şi  în  pasiunea  amorului. 

f v  juîfiesi  '  \ 

Ca  împărat  oriental,  după  obiceiul  vremii,  avea  harem,  în  care  se 
aflau  cele  mai  frumoase  femei  de  prin  toate  neamurile.  Şi  cu  toate  acestea 
când  odată  a  văzut  o  femeie  «frumoasă  foarte»  scăldându-se,  întru  atât 
s’a  aprins  de  poftirea  ei,  încât,  fără  întârziere,  a  trimis  după  ea  şi  o-a  adus 
la  sine  în  harem. 

Femeea  eră  nevasta  generalului  Urie.  Şi  ca  să  o  aibă  neturburat,  nu 
s’a  dat  îndărăt  dela  crimă:  a  ucis  pe  Urie,  ca  nevasta  acestuia  să  rămână 
văduvă  (II  Imp.  11,  2 — 17). 

Şi  evlaviosul  David  mustrat  de  proorocul  Natan  pentru  fărădelegea 
sa,  a  făcut  pocăinţă,  dar  adânca  lui  pocăinţă  nu  l-a  putut  împiedecă  d’a 
continuă  relaţiile  de  dragoste  cu  femeea  iubită. 

Din  fărădelegea  lui  s’a  născut  un  prunc,  care  muri  în  curând.  David 
recunoscu  că  moartea  pruncului  eră  o  pedeapsă  pentru  adulterul  cu  Vir- 
savie,  nevasta  lui  Urie  şi  pentru  uciderea  acestuia.  (11  Imp.  11,  27,  12,  15). 
Dar  iubirea  lui  pentru  Virsavie  nu-i  îngăduia  să  o  lase,  ci  continuă  a  trăi 
cu  ea. 

In  focul  dragostei  lui  pentru  frumoasa  femee,  aceasta  a  zemislit  de 
nou  şi  a  născut  un  alt  prunc. 

Pruncul  născut  din  învăpăiata  dragoste  trebuia  să  hărăzească  dela 
tatăl  său  excepţionale  calităţi.  Şi  a  şi  moştenit  şi  pe  care  le-a  moştenit 
Dumnezeu  i  le-a  mărit  şi  i  lc-a  înmulţit. 

Pe  acest  prunc  David  îl  consideră  ca  o  garanţie  vie  că  Dumnezeu 
i-a  iertat  dubla  fărădelege,  şi  că  el  poate  fi  împăcat  în  sufletul  său  cu 
sine  şi  cu  Dumnezeu.  De  aceea  pruncului  atât  de  mult  dorit,  pe  care  acum 
ca  o  mângâiere  i  l-a  născut  femeea  iubită,  i-a  şi  pus  numele  Solomort 
(aducătorul  păcii)  (I  Parai.  22,  9);  iar  proorocul  Natan  i-a  adaus  numele 
desmierdător  de  leddedi  (iubitul  Domnului)  (II  Imp.  12,  24 — 25),  cu  bună 
seamă  ca  urmare  a  fenomenalei  deşteptăciuni,  de  care  dădea  dovadă 
tinărul  principe. 

-2.  Ocuparea  tronului.  Apreciind  excepţionalele  daruri  sufleteşti,  cu 
care  Dumnezeu  înzestrase  pe  fiul  favoritei  sale,  proorocul  David  a  în¬ 
trevăzut  că  acesta  e  menit  să  fie  genialul  succesor  al  său,  ales  de  Dum¬ 
nezeu  ca  să  consolideze  vastul  imperiu  cucerit  şi  să  ridice  biserica,  pe 
care  lui  nu  i-a  permis  timpul  războiului  să  o  ridice. 

Acestei  prevederi  David  a  dat  expresiune,  făgăduind  cu  jurământ 
Virsaviei,  că  Solomon,  fiiul  ei,  îi  va  urmă  ca  împărat  peste  Israil  (111  Imp. 
1,  13—30). 

De  această  făgăduinţă  proorocul  Natan  nu  eră  strein.  Ba,  poate  chiar 
el,  pătrunzând  bogăţia  darurilor  sufleteşti  ale  favoritului  său,  îndemnase 
pe  David  să  hotărască  sărbătoreşte  ca  urmaşul  său  să  fie  Solomon. 

Dar  această  hotărire  pare  a  fi  fost  un  secret  familiar,  necunoscut 
căpeteniilor  imperiului.  Şi  tocmai  fiindcă  eră  secret,  pare  a  fi  deschis  câmp 
liber  de  aspiraţiuni  prea  îndrăzneţe  unui  alt  fiu  mai  mare,  a  lui  David, 
anume  Adonias.  Acesta  lăsat  în  voia  sa,  fără  sfială  şi  pe  faţă  îşi  pregăti 

calea  la  tron:  el  îşi  pregăti  lui  şi  cară  şi  călăreţi,  şi  cincizeci  de  bărbaţi 
alergau  înaintea  lui.  Şi  nu  l-a  oprit  pe  el  părintele  său  niciodată  zicând 
pentruce  faci  aceasta?  (III  Imp.  1,  5 — 6). 

îngăduinţa  părintelui  său,  Adonias  o  privi  drept  slăbiciune,  de  aceea 
şi  îndrăzni  a  se  purtă  cum  am  văzut,  nu  ca  simplu  principe,  ci  ca  împărat. 

Parte  din  căpeteniile  oştirii  cu  comandantul  suprem  loav  în  frunte, 
cum  şi  căpeteniile  religiunii,  probabil  de  bună  credinţă  că  aceasta  ar  fi 
şi  intenţiunea  lui  David,  l-au  ajutat  pe  Adonias  în  împlinirea  planurilor 
sale  primejdioase  (III  Imp.  1,  7). 

In  cele  din  urmă,  crezându-se  stăpân  pe  situaţie,  a  făcut  pasul  ho- 
tărîtor:  a  întrunit  la  un  mare  banchet  pe  fraţii  săi  şi  pe  mai  marii  împă¬ 
răţiei.  La  acest  banchet  n’a  chemat  însă  nici  pe  Solomon  şi  nici  pe  proorocul 
Natan.  Probă  că  el  ştia  de  hotărîrea  părintelui  său  şi  voiâ,  ca  peste  voinţa 
acestuia,  să  se  facă  împărat.  Eră  în  fond  o  nouă  revoluţie  alui  Avisalom, 
acum  însă  mascată. 

întruniţi  mai  marii  oştirilor  şi  ai  religiei  la  banchet,  între  strigăte  şi 
chiuituri  de  bucurie,  Adonias  se  proclamă  şi  primeşte  omagiile  de  împărat, 
rămânând  ca  ungerea  şi  încoronarea  să  urmeze  fără  întârziere  (III  Imp. 
1,  9-11). 

Din  fericire  însă  prorocul  Natan  află  din  bună  vreme  despre  cele 
puse  la  cale  de  cătră  Adonias.  El  alergă  ia  Virsavie  şi  împreună  cu  dânsa 
interveni  la  David,  arătându-i  isprăvile  şi  planurile  principelui  Adonias. 

Şi  pe  când  Adonias  se  proclamă  şi  primeâ  omagiile  de  împărat, 
leul  cel  bătrân,  David,  găsi  încă  energia  ca  repede  să  tragă  dungă  peste 
primejdioasele  socoteli  ale  sumeţului  său  fiu. 

Fără  cea  mai  mică  întârziere  înjghebă  cortegiul  de  încoronare  şi  tri¬ 
mise  pe  Solomon  cu  o  puternică  excortă  militară  în  Cortul  mărturiei, 
unde  preotul  Sadoc  şi  cu  proorocul  Natan  ÎI  unseră  împărat,  iar  poporul 
devotat  bătrânului  monarh,  întrunit  în  grabă,  îi  aduse  omagii  în  puternice 
strigăte  de  bucurie. 

Când  auzi  Adonias  dela  banchetul  său  că  David  a  proclamat,  uns 
şi  încoronat  împărat  pe  Solomon,  a  părăsit  repede  banchetul  şi  toţi  ade¬ 
renţii  lui  se  împrăştiară  care  încătrău  (III  Imp.  1,  11—49). 

Pe  acel  timp  Cortul  mărturiei  şi  mai  ales  altarul  arderii  avea  dreptul 
de  azil.  Cel  ce  întră  în  cort  şi  cu  deosebire  cel  ce  se  punea  sub  scutul 
altarului,  nu  puteâ  fi  urmărit  şi  pedepsit  decât  dacă  se  îndepărtă  de 
acel  loc. 

Şi  Adonias,  care  se  simţeă  vinovat  şi  ştia  că  pentru  conjuraţiune 
contra  împăratului  şi  contra  imperiului,  moartea  îl  aşteaptă,  a  alergat  în 
Cortul  mărturiei  şi  s’a  prins  cu  mânile  de  coarnele  altarului  spre  a-şi 
mântui  vieaţa. 

Auzind  Solomon  despre  aceasta,  i-a  trimis  graţia  împărătească,  zicând: 
«De  va  fi  fiul  virtuţii  nici  un  păr  din  capul  său  nu  va  cădea  pe  pământ, 
iar  de  se  va  află  răutate  întrânsul  se  va  omorî»  (111  Imp.  1,  50 — 53). 

3.  întărirea  tronului.  Solomon  ocupase  cu  adevărat  tronul ;  dar  acest 
tron  putea  foarte  uşor  să  fie  subminat  de  intriganţi  ambiţioşi.  Se  impunea 
deci  o  priveghere  deosebită  şi  luarea  de  măsuri  energice  la  caz  de  ne¬ 
voie.  Şi  intriganţii  n’au  lipsit  a  se  arătă  îndată  după  moartea  lui  David. 
Astfel:  îndrăzneţul  şi  ambiţiosul  Adonias,  în  loc  să  se  cuminţească  din 
răspunsul  de  graţie  dar  şi  de  severa  ameninţare  a  lui  Solomon,  nu  se 
astâmpără,  ci  făureşte  planul  temerar,  după  care  pe  căi  piezişe,  să  răs¬ 
toarne  pe  fratele  său  şi  să  se  înnalţe  el  la  tronul  împărătesc.  El,  după 
cum  se  vede,  în  înţelegere  cu  partizanii  săi  vechi,  între  cari  şi  coman¬ 
dantul  oştilor.  loav  şi  arhiereul  Aviator,  contând  pe  opinia  poporului,  că 
soţia  rămasă  după  moartea  bărbatului  ei,  ar  avea  dreptul  la  poziţia  socială 
ocupată  de  repausatul  ei  soţ,  şi  simulând  pe  naivul  desinteresat,  s’a  dus 
la  Virsavie,  muma  lui  Solomon  şi  a  înduplecat-o  să  ceară  dela  împăratul 
ca  să-i  dea  lui  de  soţie  pe  Avisag,  fosta  nevastă  a  lui  David. 

Solomon  întrevăzând  planul  criminal  al»  neastâmpăratului  său  frate, 
şi  având  în  vedere  mai  pe  sus  de  toate  siguranţa  şi  liniştea  tronului  şi  a 
împărăţiei,  cu  toată  durerea,  ce  va  fi  simţit  pentru  fratele  său,  s’a  văzut 
nevoit  să-şi  pună  tronul  şi  imperiul  în  siguranţă  prin  moartea  lui  Adonias 
(III.  Imp.  2,  13—25). 

Căderea  lui  Adonias  trebuia  să  tragă  după  sine  şi  căderea  princi¬ 
palilor  săi  complici.  între  aceştia  cel  mai  primejdios,  ca  cel  mai  popular 
şi  mai  influent  eră  comandantul  suprem  al  oştirii,  viteazul  loav,  alăturea 
de  Arhiereul  Aviatar. 

loav,  văzându-se  demascat  şi  ştiind  ce-1  aşteaptă,  a  alergat  şi  el  la 
altar  sub  al  cărui  scut  s’a  pus.  Şi  la  provocarea  lui  Solomon  nevrând  să 
părăsească  altarul,  împăratul,  văzând  că  interesul  imperiului  e  superior  drep¬ 
tului  de  azil;  că  siguranţa  tronului,  pacea  şi  prosperarea  imperiului  pot 
foarte  uşor  să  fie  primejduite  de  puternicul  loav,  a  înfrânt  dreptul  de  azil 
al  Sanctuarului,  ordonând  ca  pe  loav  să-l  execute  lângă  altar. 

Pe  arhiereul  criminal,  în  vedere  că  purtase  Chivotul  înaintea  lui  David 
nu  l-a  executat.  S’a  mulţumit  să-l  depună  şi  să-l  trimită  în  surghiun  la 
Anatot.  (111.  Imp.  2,  5.  26 — 34), 

Mai  avea  însă  un  potentat,  care  putea  să-i  fie  primejdios.  Acesta  eră 
Semei,  care  în  sumeţia  sa  îndrăznise  să  insulte  pe  împăratul  David  şi  care 
în  cele  din  urmă  fusese  iertât.  Acestuia  împăratul  s’a  mulţumit,  spre  a-1 
face  inofensiv,  să-i  prescrie  un  fel  de  arest  domiciliar:  să  nu  părăsească 
Ierusalimul.  Semei  însă  a  călcat  porunca  împărătească,  nu  din  naivitate 
ci  cu  scopuri  nepermise  şi  Solomon  l-a  executat  şi  pe  el.  (II.  Imp.  16, 
5—13.  III.  Imp.  2,  8.  9.  36—45). 

Astfel  în  interior,  în  apropiere  de  persoana  sa,  fără  multe  jertfe,  So¬ 
lomon  a  înlăturat  pe  cei  ce  puteau,  la  un  moment  dat  să  turbure  pacea 
şi  siguranţa  tronului  şi  a  imperiului.  Dar,  ca  să-şi  poată  execută  planurile 
el  avea  nevoie  de  linişte  şi  pace  nu  numai  din  partea  connaţionaliior  săi, 

ci  şi  din  a  celor  de  alt  neam,  fie  ei  cuprinşi  în  circumferinţa  imperiului 
său,  fie  din  alte  împărăţii. 

Imperiul,  aşa  cum  Solomon  îl  moştenise  dela  viteazul  său  tată,  eră 
un  imperiu  cucerit,  el  eră  întemeiat  pe  ascuţişul  săbiei.  Şi  eră  firesc  ca 
diferitele  popoare  cucerite  să  tindă  a-şi  redobândi  libertatea.  Şi  e  de  re¬ 
marcat  că  multe  din  aceste  popoare,  ori  mai  bine,  poporaţiuni,  locuiau 
printre  Israilteni,  mai  exact:  Israiltenii  locuiau  printre  ele. 

Ba,  mai  mult:  însuş  poporul  israiltean  nu  eră  doară  o  unitate  com¬ 
pactă.  El  oferea  un  spectacol  dureros:  eră  încă  divizat,  după  seminţii. 

Se  ştie  că  dispărând  marii  conducători  ai  lui  Israil,  şi  Moisi  şi  lisus 
Navi,  poporul  nu  s’a  mai  simţit  motivat  a  vieţui  închiegat,  ca  un  singur 
popor,  ci  s’a  grupat  după  seminţii,  sub  conducerea  principilor  de  seminţii ; 
ba,  seminţiile  se  luptă  între  ele  cu  înverşunare,  încercând  a  se  stârpi  una 
pe  alta.  (Jud.  12,  1-  7,  20,  ll-r-18)).  Şi  numai  după  sute  de  ani  de  grele 
încercări,  a  izbutit  prorocul  Samuil  să-l  strângă  sub  un  singur  cap,  sub  Sau/. 

Şi  încă  pe  timpul  lui  Saul  principii  seminţiilor  se  grupară  în  două 
partide,  una  numită  Israil  alta  Iuda,  cari  dau  atâta  de  lucru  lui  David. 
Chiar  răscoala  lui  Avisalom  a  fost  o  urmare  a  acestei  desbinări.  El  a  fost 
susţinut  de  Israil  contra  lui  Iuda  (confer.:  1.  Imp.  11,  8.  15,  4.  II.  lmp.  18 
6.  7.  19,  8.  40  -43).  Capii  seminţiilor  sub  domnia  lui  David  aveau  o  po¬ 
ziţie  hotărîtoare  în  chivernisirea  imperiului  (I.  Pavel  27,  16  seq.)  şi  erau 
aşa  de  bogaţi  şi,  deci  influenţi,  încât  la  apelul  lui  David  ca  să  facă  o  co¬ 
lectă  pentru  strângerea  fondului,  din  care  să  se  acopere  cheltuielile  pentru 
zidirea  bisericii,  aceşti  principi  au  fost  în  stare  să  contribue,  pe  lângă  can¬ 
tităţi  enorme  de  aramă  (18,000  talanţi1 2),  de  fier  (100,000  talanţi)  şi  de  petri 
scumpe,  cu  suma  în  aur:  5000  talanţi1  şi  10,000  talanţi  de  argint ,3  şi  încă 
10,000  galbini  (Sicii)  de  aur,4  (I.  Parai.  29,  7.),  deci  numai  în  metal  nobil 
peste  775  milioane  lei. 

Şi  Solomon,  prin  procedura  sa  înţeleaptă,  plină  de  tact,  nu  numai 
a  împedecat  pe  principi  şi  pe  cele  două  grupări  de  seminţii  (Iuda  şi  Is¬ 
rail)  d’a  se  manifestă,  ori  chiar  a  se  desmem  irâ,  ci  încetul  cu  încetul  a 
izbutit  să  reducă  la  o  simplă  formă  influenţa  capilor  de  seminţii;  iar  de 
grupările  cele  două,  Iuda  şi  Israil,  în  toată  lunga  Iui  domnie  nici  pome¬ 
nire  nu  se  face. 

Eră  însă  în  Palestina  printre  şi  pe  lângă  Evrei  un  şir  întreg  de  po¬ 
poare  supuse  de  David,  popoare  răsboinice,  gata  la  orice  moment  să  ieâ 
armele,  spre  a-şi  luptă  libertatea  şi  independenţa.  Intre  aceştia  Filistenii, 
Moaviţii,  Edomiţii,  Amoniţii,  Amalechiţii  (I.  Pavel  18,  1 — 12).  Şi  pe  aceştia 
Solomon  prin  blândeţe  şi  încuscrire  cu  căpeteniile  lor,  ale  căror  fete  le 
luă  în  haremul  său  (vom  reveni  Ia  urmă),  cum  şi  prin  garnizoanele  pu- 

1  Un  talant  avea  greutate  de  aproximativ  50  kgr.  sau  100  funţi,  o  majă. 

2  Un  talant  de  aur  valoră  între  140,000  şi  155,000  lei. 

3  Un  talant  de  argint  valora  cam  7500  până  la  8000  lei. 

1  Un  siclu  sau  galbin  de  aur  egal  50  lei. 

ternice,  pe  care  le  aşeză  printre  numitele  popoare,  le  ştiu  ţinea  în  frâu 
aşa  că  şi  din  partea  lor  a  avut  pace. 

Mai  erau  popoare  afară  de  Palestina,  unele,  pe  care  David  le  su¬ 
pusese,  altele  cu  care  David  fusese  în  pace,  toate  însă  bune  bucuroase 
să  dea  năvală  asupra  lui  Israil  şi  să  pună  în  primejdie  existenţa  imperiului, 
între  aceste  cel  mai  puternic  şi  deci  mai  primejdios  eră  imperiul  Egip¬ 
tului.  Faraon  ocrotise  pe  Ader,  principele  edomit,  scăpat  ca  prunc  din  răs- 
boiul  de  extirpare,  purtat  de  David  cu  Edomiţîi.  Pe  acest  Ader  Faraon 
nu  numai  că  l-a  primit  la  curtea  sa,  i-a  făcut  toate  înlesnirile  spre  a  putea 
duce  o  vieaţă  princiară  conform  rangului  său,  dar,  spre  a-1  putea  între¬ 
buinţa  pentru  scopurile  sale  de  cucerire,  l-a  căsătorit  cu  sora  împărătesei, 
a  nevestei  lui  Faraon.  Şi  acum  aşteptă  momentul  binevenit,  ca  pe  Ader 
să-l  aşeze  pe  tronul  părintesc  edomit,  bineînţeles  ca  supus  al  lui  Faraon 
(III.  Imp.  11,  14—19). 

Şi  Solomon,  prin  iscusinţa  sa  ştiu  să  câştige  prietenia  lui  Faraon,  a 
cărui  fată  o  luă  de  nevastă  şi  cu  ea,  ca  zestre  să  dobândească  enorme 
avantagii.  Mai  întâi  a  primit  ca  zestre  puternica  fortăreaţă  Qazer,  pe  care 
Faraon  o  cucerise  dela  Cananei.  Apoi  nimici  planul  Egiptenilor  d’a  se 
folosi  de  Ader  ca  unealtă  pentru  un  războiu  de  cucerire  contra  lui  Israil. 
Mai  mult:  vedem  că  Faraon  chiar  stărue  pe  lângă  Ader  să  fie  pe  pace 
(III.  Imp.  9,  16.  11,  14—22). 

Din  notiţa  ce  o  aflăm  la  111  Imp.  11,  25  se  vede  că  Solomon,  fără 
să  poarte  războiu  cu  Ader,  i-a  îngăduit  să-şi  ocupe  tronul  necrezându-1 
primejdios,  câtă  vreme  nu  eră  sprijinit  de  Faraon. 

Faţă  cu  un  alt  duşman,  care  se  ridică  din  Siria  şi  Damasc,  Rezon, 
Solomon  s’a  mulţumit  să  ridice  fortăreaţa  la  marginea  imperiului  din  spre 
Damasc  şi  Siria  şi  prin  garnizoanele  de  acolo  să-l  ţină  în  frâu  (III.  Imp. 
11,  23.  9,  17—20). 

Legăturile  de  prietinie  cu  Tirul,  stabilite  de  cătră  David,  el  le  întări 
nefăcându-şi  scrupule  din  cedarea  cătră  tiiram  a  teritorului  Cabul,  o  făşie 
de  pământ,  în  schimbul  unei  sume  de  120  talanţi  de  aur.  (III.  Imp.  9,  11 — 14). 

Un  singur  războiu  ni  se  spune  că  a  purtat  Solomon  pentru  cuce¬ 
rirea  fortăreţei  Visova,  care,  prin  poziţia  ei  strategică,  eră  hotărîtoare  asupra 
soartei  imperiului  din  partea  nordică.  Pe  lângă  această  fortăreaţă  cuce¬ 
rită,  pe  care  el  o  întări,  mai  ridică  alte  fortăreţe  în  partea  locului  şi  un 
puternic  turn  în  Livan,  —  prin  cari  imperiul  eră  pus  în  siguranţă  din  spre 
Siria  până  la  Eufrat.  (III.  Pavel  8,  3 — 6.  UI  Imp.  9,  17 — 20). 

Astfel  prin  măsuri  înţelepte  şi  alianţe  avantagioase  Solomon  întrupă 
nădejdea  pusă  într’ânsul,  domnind  in  pace  timp  de  40  de  ani.  El  a  fost 
cu  adevărat  pacea  întrupată,  dupăcum  îi  eră  şi  numele. 

Pacea  aceasta  îndelungată,  în  care  «locuia  Iuda  şi  Israil  fără  de  frică, 
fie  carele  sub  viţa  sa  şi  sub  smochinul  său,  mâncând  şi  bând  şi  veselin- 
du-se»  (III,  Imp,  4,  25),  şi  în  care,  prin  urmare  poporul  s’a  înmulţit  sur- 

prinzător  (III,  Imp.  4,  20),  a  avut  ca  urmare  fericită  îmbogăţirea  poporului 
prin  muncă  liniştită,  cum  şi  consolidarea  imperiului. 

4.  Desvoltarea  literară.  Dar  îndelungata  epoca  de  pace  a  fost  şi  o 
eră  de  desvoltare  literară.  Epoca  lui  Solomon  sub  punctul  de  vedere 
literar  se  aseamănă  mult  cu  epoca  lui  August. 

Din  bogata  literatură,  ce  s’a  desvoltat  în  acest  timp,  cărţile  sfinte 
ne  au  păstrat  numai  amintiri  şi  mici  fărămituri.  Aşa  cartea  III,  a  împăra¬ 
ţilor,  cap  II,  vs.  41  ne  îndreaptă  la  «Cartea  faptelor  (cuvintelor)  lui  So¬ 
lomon»,  iar  cartea  II,  Paralipomenon,  cap  9,  vs.  29  ne  trimite  la  «Cuvintele 
lui  Natan  prorocul,  la  cuvintele  lui  Ahia  Silonitul  şi  Ia  Vedeniile  lui  foii.»1 
Toate  aceste  opere  s’au  pierdut.  Locul  de  frunte  între  acei  scriitori,  pare 
a-1  fi  ocupat  împăratul,  ca  poet  şi  ca  filozof.  Despre  el  ne  spune  III  Imp. 
4,  32  că  a  dat  Ia  lumină  3000  de  pilde  (proverbii)  şi  5000  poezii.  Marea 
lui  înţelepciune  se  arată  cu  deosebire  în  proverbii,  din  cari  până  la  noi 
abiâ  s’au  strecurat  nişte  frânturi  în  Proverbiile  sau  Pildele  lui  Solomon. 
Colecţiunilor  de  maxime,  care  poartă  numele  lui  « Ecleziasticul »  şi  «înţe¬ 
lepciunea  lui  Solomon »  critica  le  contestă  autenticitatea.  La  toată  întâm¬ 
plarea,  multe  din  acele  maxime,  ca  şi  multe  din  cele  cuprinse  în  « înţe¬ 
lepciunea  lui  lisus  fiiul  lui  Sirah »  îşi  au  izvorul  în  Solomon.  Din  mul¬ 
ţimea  cea  mare  de  poezii  nu  ne-a  rămas  decât  strălucita  «Cântarea  Cân¬ 
tărilor»,  o  podoabă  a  poeziei  lirice. 

Dar  cartea  sfântă  (III,  Imp.  4,  29),  de  bună  seamă  şi  în  vederea  pro- 
ducţiunii  lui  literare,  afirmă  că  «Dumnezeu  a  dat  lui  Solomon  înţelepciune 
şi  înţelegere  multă  foarte  şi  revărsarea  inimii  (ştiinţă  întinsă)  ca  năsipul 
cel  de  pe  lângă  mare.»  Iar  ce  se  înţelege  sub  «revărsarea  inimii  (ştiinţă 
întinsă)  şi  înţelegere»,  ne  spune  în  acelaşi  capitol  vs.  33:  «Şi  a  grăit 
despre  lemne,  dela  cedrul  Livanului  până  la  isopul,  care  iasă  prin  zid;  şi 
a  grăit  de  dobitoace  celece  sboară  şi  de  celece  se  târăsc  şi  de  peşti». 

Această  lămurire,  pe  cât  de  scurtă  pe  atât  de  preţioasă,  pe  care  ni-o 
dă  sfânta  carte,  dovedeşte  că  Solomon,  pe  lângă  alte  distinse  calităţi,  eră 
şi  un  adânc  pătrunzător  al  tainelor  naturii,  aşa  că,  aceea  ce  altor  oameni 
li-se  părea  supranatural,  minune,  el  şi-a  explică  şi  o  explică  şi  altora  des- 
vălind  secretele  naturii.  De  aici  puterea  aceasta  d’a  înţelege  firea  vietă¬ 
ţilor  şi  a  lucrurilor,  pentru  atunci  supraomenească,  a  fost  calificată  ca  ceva, 
dacă  nu  dumnezeesc,  demonic.  Celce  aveâ  această  pătrundere,  eră  con¬ 
siderat  ca  stând  în  legătură  cu  duhurile,  care-1  inspiră,  îl  învaţă.  De  aci 
Solomon  cu  vremea  a  fost  pus  în  legătură  cu  supranaturalitatea  în  acţiunile 
omeneşti,  şi  ideea  de  vrajă,  de  ghicirea,  mai  ales  a  gândurilor  de  străba¬ 
terea  secretelor  naturii  s’a  străcurat  până  Ia  noi  sub  numele  de  solomonie. 

5.  Administraţia  şi  organizaţia.  înţelepciunea  sa  ca  regent,  Solomon 
şi-o  arată  în  administraţia  şi  organizaţia  imperiului.  El  ştiu  să  concentreze 
în  puternica  sa  mână  toate  puterile  supreme  ale  statului,  spre  a  se  dirigâ 

1  A  nu  se  confunda  cu  prorocia  prorocului  loil. 

totul  armonic,  unitar.  Mai  întâiu,  cum  am  amintit  mai  sus,  a  ştiut  să  mic¬ 
şoreze  şi  cu  încetul  să  anihileze  influenţa  principilor  de  seminţii,  redu- 
cându-i  ia  simple  figuri  decorative  pentru  anumite  festivităţi  (III.  Imp.  8,  1). 
Deodată  şi  alăturea  cu  puterea  lumească  luă  el  în  mână  şi  suprema  putere 
sacramentală.  El  tămăiază  înaintea  Chivotului  şi  jertfeşte  la  altar  ca  Unsul 
Domnului  (111.  Imp.  3,  4,  15)  şi  binecuvintează  poporul  (III.  Imp.  8,  14  seq. 
54,  62  seq.  9,  25).  Această  poziţie  faţă  cu  religia  şi-o  însuşi  Solomon 
fără  să  jignească  autoritatea  sacerdotală.  Dimpotrivă,  Sacerdoţiul  e  cultivat, 
dar  în  interesul  statului,  fără  să-i  îngăduie  o  influenţă  hotărîtoare  în  afa¬ 
cerile  administrative. 

Exilând  pe  Arhiereul  răsvrătitor,  Aviatar,  el  a  pus  în  locu-i  pe  de¬ 
votatul  Sador  (III.  Imp.  2,  26  seq.  35). 

La  curtea  împărătească  cea  mai  înaltă  dignitate  în  imperiu  vedem 
că  o  ocupă  preotul  Asaria,  fiiul  arhiereului  Sador,  iar  consilierul  intim 
(prietinul)  împăratului  (peste  ceice  stă  lângă  împăratul)  este  preotul  Zavut 
(III.  Imp.  4,  2,  5). 

Rezerva  ce  şi-o  face  d’a  hotărî  neinfluenţat  de  alţii,  cari  pot  să  fie 
preocupaţi  ori  stăpâniţi  de  interese  particulare,  Solomon  şi-o  întemeiază 
pe  inspiraţiunea  dumnezeească,  ce  se  manifestă  prin  graiul  împăratului 
(Pilde,  16,  10),  fără  să  desconsidere  sfatul  înţelepţilor,  cu  cari  ştie  să  se 
încungiure  (Pilde  II,  14,  15,  23). 

In  interesul  unei  administraţiuni  mai  uşoare  şi  poate  şi  spre  a  micşoră 
şi  anihila  influenţa  principilor,  capi  de  seminţii,  Solomon  împărţi  imperiul 
israiltean  în  12  districte,  cu  deplină  abstracţie  dela  vechea  împărţire  după 
seminţii.  în  fruntea  acestor  districte  aşeză  oameni  probaţi,  iar  în  pozi- 
ţiunile  mai  importante  îşi  puse  rudeniile,  în  cari  putea  să  aibă  mai  multă 
încredere  (III.  Imp.  4,  2 — 19). 

6.  Biserica .  Cum  chiar  şi  sub  imperiu  poporul  israiltean  eră  până 
la  un  anumit  grad  desmembrat  sub  influenţa  aproape  hotărîtoare  a  capilor 
de  seminţii,  fără  să  alcătuiască  o  puternică  unitate,  tot  aşa  şi  pe  terenul 
religios. 

Planul  lui  Moisi  d’a  întruni  pe  toţi  Israiîtenii  în  jurul  unui  centru 
religios,  prin  cortul  mărturiei,  nu-şi  ajunsese  scopul.  Căci  Israiîtenii,  din 
timpurile  cele  mai  vechi  ale  patriarhilor  chiar,  erau  obişnuiţi  cu  « locurile 
înalte^  iar  obişnuinţa  aceasta  a  fost  practizată  şi  de  însuşi  Moisi  şi  de 
lisus  Navi  (I.  Moisi  22,  2,  14,  II  Moisi  3,  1  seq.  19,  20,  24,  4,  13  seq.  V. 
Moisi  27,  4  seq.,  lisus  Navi  8,  3).  Desbinarea  aceasta,  pe  timpul  Jude¬ 
cătorilor  şi  a  primilor  împăraţi  (Jud.  2,  5,  6,  25  seq.,  I.  Imp.  20,  6,  II.  Imp. 
15,  7,  8)  a  continuat  a  fiinţă.  Ea  făceâ  aproape  iluzorică  orice  sforţare 
d’a  întruni  pe  întreg  Israilul  în  un  stat  nedespărţit  şi  nedespărţibil.  Şi 
încă  marele  David  întrevăzuse  această  rană,  care  rodea  la  fiinţa  poporului 
şi  se  gândise  la  lecuirea  ei.  în  inspiraţiunea  sa  prorocească  aflase  leacul 
în  un  sanctuar,  care  prin  măreţie  şi  prin  bogăţia  podoabelor  lui  să  cap¬ 
tiveze  şi  să  atragă  cu  putere  irezistibilă  pe  toţi  Israiîtenii  în  jurul  său, 

făcându-i  să  dispreţuiască  şi  să  părăsească  sanctuarele  sărăcăcioase,  răs¬ 
pândite  prin  munţii  şi  pe  colinele  Palestinei.  In  consecinţă  din  prăzile 
bogate  luate  dela  număroşii  duşmani,  pe  cari  i-a  biruit  în  îndelungatele 
sale  războaie,  a  strâns  şi  îngrămădit  colosale  cantităţi  de  material  pentru 
zidirea  sanctuarului  central.  Dorinţa  lui  a  fost  ca  el  însuşi  să  zidească 
Sanctuarul,  dar,  fiindcă  eră  ocupat  cu  războaiele  şi  nu  se  putea  devota 
cu  totul  marei  şi  monumentalei  opere,  consilierul  său,  prorocul  Natan,  l-a 
oprit  dcla  această  întreprindere,  care,  spre  a  puteâ  fi  dusă  la  îndeplinire, 
avea  nevoie  de  o  pace  îndelungată  (1.  Paralip.  22,  7,  8,  28,  3,  III.  Imp.  5,  3). 

El  a  trebuit,  deci,  să  se  mulţămească  numai  cu  strângerea  materia¬ 
lului  trebuitor  la  zidire,  pe  care  să-l  lase  fiiului  său  Solomon  spre  a-i  în¬ 
deplini  sfânta  dorinţă.  Şi  a  strâns,  colosal  de  mult  a  strâns,1  spre  a  se 
puteâ  împlini  cu  prisosinţă  toate  trebuinţele  reclamate  de  grandioasa  operă 
ce  proiectase. 

Uriaşa  întreprindere  reclamă  mai  întâi  măiestri  arhitecţi  şi  artişti  de 
tot  soiul.  De  aceştia  nu  se  găseau  în  Israil.  Căci  Israiltenii  duceau  o  vieaţă 
primitivă,  mare  parte  din  ei  locuiau  încă  în  corturi  (II.  Imp.  19,  8); 2  înde¬ 
letnicirea  lor  eră  aproape  excluziv  agricultura,  păstoritul  şi  răsboiul.  Me¬ 
seriile  şi  artele  la  Israilteni  erau  ca  şi  necunoscute  (III.  Imp.  5,  6,  I.  Pa¬ 
ralip.  22,  2).  Arhitecţi  şi  artişti  de  tot  soiul  trebuiau  aduşi  din  afară.  No¬ 
rocul  cu  apropierea  Tirului,  în  care  se  găsiâ  o  poporaţiune  cultă,  foarte 
bogată,  bogată  şi  în  arhitecţi,  măiestri  şi  artişti. 

Cu  împăratul  Tirului,  Hiratn,  Solomon  înoind  legăturile  de  prietinie 
de  pe  timpul  lui  David,  obţinu  dela  dânsul  măiestri,  artişti,  arhitecţi,  mun- 


1  Fabuloase,  aproape  necuprinse  cu  mintea  noastră  sunt  cantităţile  de  aur  şi  de 
argint,  de  cari  vorbesc  cărţile  sfinte,  că  le-a  lăsat  David  în  tezaurul  menit  pentru  zi¬ 
direa  bisericii.  Anume  în  I  Paralip,  22,  14  cetim  că  David  pentru  casa  Domnului  a 
pregătit  din  prăzile  luate  dela  vrăşmaşii  biruiţi  o  sută  de  mii  de  talanţi  de  aur  şi  o  mie 
de  mii  de  talanţi  de  argint.  în  banii  noştrii  această  cantitate  de  aur  şi  de  argint  este 
aproape  de  necuprins  cn  mintea.  Căci,  dacă  un  talant  de  aur  valoră  numai  140,000  iei, 
100,000  talanţi  au  valorat  14  mii  de  mii  sau  14  miliarde.  Iar  dacă  un  talant  de  argint 
valoră  numai  7,500  lei,  un  miliard  de  talanţi  valoră  7,500  miliarde.  Deci,  laolaltă,  te¬ 
zaurul  zidirii  bisericii,  afară  de  enormele  cantităţi  de  aramă  şi  de  fier,  a  fost  în  suma 
minimală  de  1514  miliarde  lei.  Dar  la  această  nemai  pomenit  de  mare  cantitate  de  aur 
şi  de  argint,  David  a  mai  adaus  din  averea  sa  privată  trei  mii  de  talanţi  de  aur  şi  şapte 
mii  de  talanţi  de  argint,  iar  boierii  au  colectat  între  sine  5000  talanţi  de  aur,  10,000  de 
galbeni  de  aur  (sicii)  şi  10,000  talanţi  de  argint.  (I  Parai.  29,  4,  7).  Un  galbin  de  aur 
fiind  aproximativ  50  lei,  deci  10,000  de  galbini  aproape  500,000  lei.  Acum  cei  8,000  talanţi 
de  aur  având  cam  1  miliard  120  milioane,  iar  10,000  talanţi  de  argint  reprezentând  cam 
7.500,000  lei,  laolaltă  1.128  milioane  aduşi  la  tezaurul  propriu  zis  al  bisericii  de  7514 
miliarde,  ne  dă  enorma  sumă  de  7.515,128  milioane,  scris:  şapte  mii  cinci  sute  cinci¬ 
sprezece  miliarde,  o  sută  douăzeci  şi  opt  milioane  lei. 

Pe  lângă  această  fabuloasă  sumă  în  aur  şi  în  argint,  David  a  îngrămădit  enorme 
cantităţi  de  petri  scumpe,  aramă  şi  fier,  piatră  cioplită  (marmoră),  lemn  de  cedru  şi  de 
pin  (ciparos). 

1  In  acest  loc  ca  şi  în  altele  din  traducţiunea  noastră,  terminul  loias  este  identic 
cu  cort. 

citori  pricepuţi  la  cioplitul  lemnului  şi  a.  pietrilor,  în  schimbul  unei  în¬ 
semnate  cantităţi  de  grâu  şi  unt  de  lemn  (II.  Parai.  2,  3—13). 

Cantităţile  enorme  de  material  strânse  de  David,  erau  însă  departe 
d’a  fi  îndcstulitoare.  Solomon  aveâ  trebuinţă  de  mult  lemn  de  cedru  din 
muntele  Livan,  de  marmoră  şi  de  mari  blocuri  de  piatră  solidă,  granit. 

Hiram  şi-a  trimis  oamenii  pricepuţi  în  Livan,  iar  Solomon  a  adaus 
deoparte  80,000  tăietori  de  piatră  şi  70,000  purtători  de  poveri  —  aceştia 
toţi  dintre  popoarele  supuse,  —  de  alta  30,000  de  Israilteni,  pe  cari  îi  tri¬ 
mise  în  Livan,  tot  câte  10,000  pentru  câte  o  lună,  şi  după  o  lună  îi  în¬ 
locuia  cu  altă  serie  de  10,000.  Peste  toţi  aceştia  a  trimis  3600  suprave¬ 
ghetori. 

Timp  de  trei  ani  de  zile  muncitorii  trimişi  de  Hiram,  întovărăşiţi  de 
trimişii  lui  Solomon,  tăiară  şi  ciopliră  cedrii  şi  pini  şi  mari  blocuri  de 
marmoră  şi  de  granit  în  aşa  fel,  ca  ajungând  în  Ierusalim,  să  nu  mai  aibă 
nevoie  de  vr’o  cioplire,  ci  să  se  aşeze  deadreptul  în  zidire  (III  Imp.  5, 
8-18,  6,  7). 

Călătoria  Israiltenilor  până  la  Livan  se  făcea  pe  mare.  La  loppe  se 
îmbarcau  în  corăbii,  treceau  prin  Tir  şi  de  aci  în  Livan.  La  înapoiere  Si- 
donienii  legau  în  plute  cedriii  şi  pinii,  cari  se  puteau  legă  fără  deteriorare, 
plutele  le  încărcau  cu  pietri  (de  marmoră)  cioplite  şi,  cu,  ori  fără  însoţire 
de  corăbii  din  Tir  veniau  până  la  loppe,  de  unde  apoi  cu  mari  sforţări, 
de  bună  seamă  pe  tăvălugi,  transportau  materialul  până  în  Ierusalim  (III 
Imp.  5,  9—18). 

In  aceşti  trei  ani  Ierusalimul  trebue  să  fi  fost  un  furnicar  de  mun¬ 
citori  şi  de  artişti  ocupaţi  parte  cu  aşezarea  în  zid  a  pietrilor  şi  lemnelor 
pregătite  anume  în  munte,  parte  cu  confecţionarea  obiectelor  de  aur,  tre¬ 
buitoare  cultului  şi  a  diferitelor  stofe  scumpe  menite  mai  cu  deosebire 
pentru  îmbrăcămintea  preoţilor  pe  timpul  sfintelor  slujbe.  Obiectele  de 
aramă,  ca  columnele  cele  două  dela  vestibul,  marea  de  aramă  ş.  a.  s’au 
vărsat  în  ţinutul  Iordanului,  în  pământ  cleios  (III  Imp.  7,  46). 

Biserica,  zidită  de  Solomon,  n’a  constat,  ca  la  noi,  numai  din  o  sin¬ 
gură  zidire,  ci  din  un  complex  întreg  de  zidiri  uriaşe.  Centrul  acestui 
complex  ridicat  pe  muntele  Amonia  îl  formă  zidirea  principală,  ca  sanc¬ 
tuar,  Casa  Domnului ,  o  zidire  în  formă  de  paralelogram  dreptunghiular. 
Eră  aşezată  cu  intrarea  spre  răsărit,  aşa  ca  soarele,  răsărind,  să  pătrundă 
prin  uşă  într’ânsa,  dacă  uşa  ar  fi  deschisă.  Dimensiunile  ei  sunt  relativ 
mici,  mici  de  tot:  60  de  coţi  (29  metri)  lungime  (dinspre  răsărit  spre  apus) 
20  coţi  (97a  m.)  lărgime  şi  25  coţi  (12  metri)  înălţime  (III  Imp.  6,  2,  3.  II 
Paralip.  3,  3,  4). 

Materialul  din  care  s’a  zidit,  a  fost  blocuri  de  piatră  cioplită,  mari 
de  câte  8  —  10  coţi  (III  Imp.  6,  10),  întocmite  cu  aşa  măiestrie  ca  să  se 
îmbuce  scobitura  unui  bloc  în  scobitura  altuia,  în  aşa  fel,  ca  să  nu  fie 
nevoie  de  nici  o  legătură  ori  tenciuială:  «Şi  casa  când  se  zidea  cu  pietri 

în  colţuri  cioplite  întregi  s’a  zidit,  şi  ciocan,  săcure  şi  toată  unealta  de 
fier  nu  s’a  auzit  în  casă,  când  se  zideâ  ea»  (III  Imp,  6,  7). 

Păreţii  astfel  construiţi  din  blocuri,  cari  se  legau  între  sine  numai 
prin  măiestria  sculpturii,  s’au  căptuşit  de  sus  până  jos  cu  scânduri  de  pin, 
peste  cari  apoi  s’a  întins  o  tinichea  de  aur,  prinsă  cu  pietri  scumpe.  Ti¬ 
nicheaua  de  aur  învăluia  întreg  interiorul  Casei  Domnului,  nu  numai  pă¬ 
reţii,  ci  şi  tavanul  şi  podeala,  aşa  că  interiorul  Casei  Domnului  se  ase¬ 
mănă  cu  o  uriaşe  cutie  de  aur.  Pe  păreţi  s’au  săpat,  de  bună  seamă  cu 
stilel  foarte  fin  («condeiu»)  finici  şi  ghirlande  de  flori  şi  Heruvimi,  împo- 
dobindu-i  cu  pietri  scumpe  (11  Parai.  3,  5 — 8). 

După  modelul  Cortului  Mărturiei  interiorul  Casei  Domnului  a  fost 
împărţit  în  Sfânta  şi  Sfânta  sfintelor ,  cărora  s’a  adaus  Pridvorul  isau  Ve¬ 
stibulul,  cu  o  lungime  de  10  coţi  şi  lărgime,  după  lărgimea  Casei  Dom¬ 
nului,  20  de  coţi  (II  Parai.  3,  3,  4). 


Baza  Casei  Domnului. 


Ch.  Chivotul.  H.  =  Heruvimi,  a  =  altarul  tămâierii,  p.  p.  =  policarului,  m.  =  masa 
panilor,  sc.  —  scara  principală,  st.  =  stâlp  de  aramă.  zl.  zl.  =  zidiri  laterale,  sc.  1.  =  scara 

laterală. 

(ilustraţiunile  din  studiul  de  faţă  sunt  lucrate  de  cătră  dl  Vladimir  Mironescu, 
inginer-arhitect  la  căile  ferate,  căruia  şi  prin  aceasta  îi  aduc  călduroase  mulţămiri.  Dsa 
s’a  orientat  după  Riehm.  Handworterbuch  des  biblischen  Alterthum’s)  care  şi  mie  ini-a 
oferit  preţioase  indicaţiuni  în  acest  studiu.) 

Sfânta  Sfintelor  se  despărţiâ  de  Sfânta  prin  un  părete  de  lemn  de 
cedru,  învăluit  şi  el  în  tinicheaua  de  aur  şi  împodobit  cu  finici,  ghirlande, 
Heruvimi  şi  pietri  scumpe  (iii  Imp.  6,  16).  In  biserica  lui  Irod  acest  pă¬ 
rete  a  fost  înlocuit  cu  o  groasă  perdea  dublă,  catapeteasma. 

In  Sfânta  se  intră  din  Vestibul  (pridvor)  pe  o  uşă  cu  două  canaturi. 
Uşa  eră  de  ciparos,  învăluită  în  tinichea  de  aur.  Ţiţinele  şi  zăvoarele  erau 
de  aur.  Uşa  se  închideă  în  praguri  de  aurt 

tn  Sfânta  Sfintelor  se  intră  din  Sfânta  prin  o  uşă  de  lemn  de  pin  cu 
două  canaturi,  îmbrăcată  şi  ea  în  tinichea  de  aur.  Şi  această  uşă  aveă 

sculptaţi  finici,  ghirlande  şi  Heruvimi  (III  Imp.  6,  31,  33).  Uşa  se  des¬ 
chidea  spre  Sfânta  Sfintelor  având  ţiţini  de  aur  şi  broaşte  de  aur  (III  Imp. 
7,  50).  înaintea  uşii  a  aşezat  o  perdea  bogată,  catapeteasmă,  în  care  erau 
ţesuţi  Heruvimi  (II  Parai.  3,  13).  Perdeaua  aceasta  avea  menirea  să  facă 
imposibilă  privirea  în  Sfânta  Sfintelor  atunci,  când  se  deschidea  uşa  ca 
să  intre  arhiereul.1 

In  Sfânta  Sfintelor,  în  faţa  uşii,  s’a  aşezat  Chivotul  sau  Sicriul  Legii, 
moştenit  dela  Moisi.  In  Sicriul  Legii,  după  cum  se  accentuează  foarte 
precis  în  III  Imp,  8,  0  şi  II  Parai.  5,  10  «nu  eră  altceva  fără  numai  cele 
două  table  de  piatră.2 

In  dosul  Sicriului  Legii  s'au  aşezat  alăturea  doi  Heruvimi  de  lemn 
de  cedru,  căptuşiţi  cu  aur.  Heruvimii  erau  de  câte  10  coţi  de  înalţi,  cu 
aripile  întinse,  având  fiecare  Heruvim  câte  10  coţi  între  vârfurile  aripilor. 
Heruvimii  au  fost  aşezaţi  aşa  că  unul  dintr’ânşii  atingea  cu  vârful  aripii 
drepte  un  părete,  celalalt  cu  vârful  aripii  stângi  alt  părete,  iar  aripile 
dintre  ei  se  atingeau  cu  vârfurile  (III  Imp.  6,  22—27).  In  chipul  acesta 
Heruvimii  umbriau,  ca  protectori  Sicriul  Legii  cu  Tablele  Legii. 

In  Sfânta,  faţă  cu  uşa  cea  cu  două  canaturi  eră  aşezat  altarul  tămâ¬ 
ierii,  construit  din  aur  (III  Imp.  7,  48),  iar  ceva  mai  spre  uşa  dinspre  Ve¬ 
stibul  masa  pânilor  punerii  înainte,  construită  din  aur  curat.  Pe  lângă  pă¬ 
reţi  de  o  parte  şi  de  alta,  câte  5  candelabre  de  aur  cu  câte  şapte  laminări. 
După  II  Parai.  4,  8  în  loc  de  o  masă  au  fost  zece  mese  pentru  pânile 
punerii  înainte.  In  acest  caz  mesele  par  a  fi  fost  puse  în  faţa  candela¬ 
brelor,  înaintea  fiecărui  candelabru  câte  o  masă  de  aur. 

Şi  în  Sfânta  se  întră  —  din  Vestibul  bine  înţeles  —  pe  o  uşe  cu 
două  canaturi,  la  fel  cu  cea  dela  Catapeteasmă. 

y  Vestibulul  sau  Pridvorul  eră  ca  şi  Sfânta  blănit  cu  scânduri  de  pin 
şi  căptuşit  cu  tinichea  de  aur,  în  care  erau  sculptaţi  Heruvimi,  finici  şi 
ghirlande.  Din  cărţile  sfinte  pare  a  rezultă  că  Vestibulul  eră  deschis.  La 


*  Privirea  oricărui  muritor  în  Sfânta  Sfintelor  -  afară,  bine  înţeles  de  arhiereul 

în  ziua  împăcării,  când  trebuia  să  între  şi  să  jertfească  în  Sfânta  Sfintelor  —  eră  o  pro¬ 

fanare  a  bisericii,  şi  din  acel  moment  Casa  Domnului  încetă  d’a  mai  îi  Sanctuar.  Dacă 
o  ştim  aceasta  aflăm  înţelesul  profund  din  notiţa  Evanghelistului  Mateiu  cap  27  vs  51 : 
«Şi  iată  catapiteasma  bisericii  s’a  rupt  în  două  de  sus  până  jos»  Din  acel  moment, 
privirile  omeneşti  profanând  Sfânta  Sfintelor,  biserica,  pe  care  Iudeii  o  prefăcuseră 
«peşteră  de  tâlhari»,  şi  pe  care  Mântuitorul  a  încercat  zadarnic  în  două  rânduri  să  o 
cureţe  şi  să  o  scape  de  perire,  căci  Iudeii  «n'au  vrut  să-L  înţeleagă»,  a  încetat  d’a  mai 
îi  Casa  lui  Dumnezeu.  Ei  au  rămas  numai  cu  o  parodie  de  biserică,  peştera  tâlharilor. 
(Mat.  21,  13  compar,  cu  loan  2,  16). 

2  Aşa  că  aceea  ce  ne  spune  Apostolul  Pavel  la  Evrei  9,  7,  că  în  Sicriul  Legii 

se  află  «năstrapa  de  aur  cu  mana  şi  toiagul  lui  Aaron»  se  poate  referi  numai  la  Cortul 

Mărturiei  de  pe  timpul  Judecătorilor  până  la  Moisi.  Pe  timpul  lui  Solomon,  după  cum 
se  vede  nu  mai  existau  nici  năstrapa  nici  toiagul  lui  Aaron.  Ele  dispăruseră,  probabil, 
prin  transportarea  Sicriului  Legii  din  un  loc  în  altul  fără  Cortul  Mărturiei  şi  îndeosebi 
cu  ocazia  când  Filistenii,  biruind  pe  Evrei,  le-au  luat  Sicriu!  Legii  ca  pradă  de  răsboiu 
(I  Imp.  capp  4—6). 


Sf.  Sf.  =  Sfânta  Sfintelor.  V.  =  Vestibul.  C.  pr.  =  Curtea  preoţilor.  C.  b.  =  Curtea  bărbaţilor.  C.  f.  =  Curtea  femeilor.  In.  =  Intrare» 


Curtea  interioară  şi  a  credincioşilor. 

extremitatea  Vestibulului  erau  doi  stâlpi  de  aramă  de  câte  35  coţi  cu  câte 
un  pedestal  de  cinci  coţi,  unul  de-a  dreapta,  altul  de-a  stânga  lipiţi  de 
sfârşitul  păreţilor,  cari  constituiau  Vestibulul. 

Casa  Domnului  avea  ferestrile  sub  streşină,  nu  pentru  luminatul  inte¬ 
riorului,  aceasta  o  îndeplineau  cele  70  lumini  ale  candelabrelor,  ci  numai 
pentru  aerisire  şi  ieşirea  fumului  dela  altarul  tămâierii. 

Acoperişul  Casei  Domnului  eră  construit  din  grinzi  de  cedru,  peste 
cari  erau  aşternute  lespezi  de  marmoră. 

Lipită  de  Casa  Domnului  dinspre  sud,  vest  şi  nord  eră  ridicată  o 
zidire  cu  trei  etaje,  care  ajungea  până  sub  ferestrile  Casei.  Intrarea  în 
această  zidire  eră  prin  o  singură  uşe,  în  partea  sudică.  Dela  uşe  se  ridică 
o  scară  spirală,  care  comunică  cu  cele  două  etaje  (III  Imp.  6,  3 — 10). 

Camerele  aceste,  cari  comunicau  unele  cu  altele  erau  menite  ca  în- 
tr’ânsele  sa  se  păstreze  tezaurul  bisericii. 1 

In  Casa  Domnului,  sub  pedeapsă  de  moafte,  nu  aveă  voie  să  intre 
decât  preoţii  din  serviciu. 

Casa  Domnului  eră  împrejmuită  de  două  curţi  (în  biserica  lui  Irod 
de  trei  curţi). 

Prima  curte  cea  mai  apropiată,  care  încunjurâ  Casa  Domnului,  eră 
Curtea  interioară,  împrejmuită  de  un  zid  scund  de  blocuri  de  piatră  şi 
trei  rânduri  de  grinzi  de  cedru  suprapuse  (III  Imp.  7,  11,  12).  Ea  se  numea 
şi  Curtea  Preoţilor  (II  Parai.  4,  9). 

In  această  curte,  în  partea  sudică,  aproape  de  scara,  pe  care  preoţii 
se  suiau  în  Vesiibul  eră  aşezată  Marea  de  aramă ,  un  fel  de  lighian  de 
zece  coţi  în  diametru  între  buzele  lui  şi  de  cinci  coţi  adânc  în  interiorul 
lui.  Marea  de  aramă  eră  aşezată  pe  12  boi  şi  ei  din  aramă,  în  mărime 
naturală.  Atât  Marea,  cât  şi  boii  erau  vărsaţi  în  valea  Iordanului.  Boii  erau 
cu  capetele  în  afară,  câte  trei  în  fiecare  din  cele  patru  regiuni  aie  lumii. 
In  această  mare,  totdeauna  plină  de  apă,  se  spălau  pe  mâni  şi  pe  picioare 
preoţii  înainte  de  a  întră  în  Sfânta  spre  a  face  curăţenie,  a  pune  untdelemn 
în  candelabru,  jeratic  şi  tămâie  pe  altar.  Preoţii  nu  intrau  în  Sfânta  decât 
desculţi. 


1  Din  cele  ce  anv  văzut  despre  Casa  Domnului  o  asemănare  cu  biserica  la  noi 
se  impune : 

Cum  Casa  Domnului  împărţită  eră  în  Sfânta  Sfintelor  şi  în  Sfânta,  cu  un  adaus 
de  un  Vestibul,  probabil  deschis,  aşa  biserica  la  noi,  în  interiorul  ei  e  împărţită  în  altar 
şi  naos  (naie,  corabie),  având  de  obiceiu  şi  ea  un  vestibul  deschis.  In  Sfânta  Sfintelor 
eră  Chivotul  sau  Sicriul  Legii,  cu  Tablele  Legii,  umbrit  de  Heruvimi,  în  biserica  noastră 
locul  Chivotului  îl  ocupă  Sfânta  Masă  (Prestol)  cu  Sfânta  Evanghelie,  umbrit  cu  Sfânta 
Cruce,  care-şi  întinde  braţele  aproape  cât  e  Sf.  Presto!.  Cele  zece  candelabre  din  Sfânta, 
în  Naos  sunt  înlocuite  cu  candelabre  şi  candele,  iar  masa  punerii  panilor  este  repre¬ 
zentată  prin  masa  parastaselor.  Locul  altarului  tămâierii  îl  ocupă  Tetrapodul.  Apoi  cei 
doi  stâlpi  dela  Vestibul  îi  vedem  reprezentaţi  prin  câte  unul  ori  două  turnuri,  eventual 
prin  turle.  Evident  Casa  Domnului  construită  de  Solomon  a  servit  ca  model  de  imi¬ 
taţie  pentru  întocmirea  bisericii  noastre. 

Pe  lângă  Marea  de  aramă  a  mai  făcut  zece  bazenari  (scăldători)  por¬ 
tative  tot  de  aramă,  cuprinzând  câte  40  hoi  sau  80  decalitri  de  apă  şr 
le-a  aşezat  cinci  de-a  dreapta  şi  cinci  de-a  stânga  Vestibulului.  Menirea 
acestor  scăldători  eră  ca  într’ânsele  să  se  spele  cărnurile  de  jertfă.  (111 
Imp.  7,  22 — 25,  37).  Iar  pentru  transportarea  apei  la  anumite  necesităţi  a 
făcut  100  năstrape  (cane,  doniţe,  cofe)  de  aur.  Apoi  diferitele  soiuri  de 
vase  şi  de  unelte  trebuincioase  cultului,  le-a  confecţionat  pe  toate  din  aur. 
{III  Imp.  7,  48  seq.) 

In  faţa  Vestibulului  a  aşezat  Altarul  arderii  de  tot,  construit  din  aramă, 
10  coţi  înalt,  20  coţi  lung  şi  20  coţi  lat  (II  Paralip.  4,  1). 

In  mijlocul  curţii  în  faţa  altarului,  a  construit  un  Amvon  de  aramă 
cinci  coţi  de  lung,  cinci  coţi  de  larg  şi  trei  coţi  de  înalt.  Pe  acest  amvon 
s’a  suit  Solomon  şi  îngenunchind  a  adresat  lui  Dumnezeu  clasica  sa  ru¬ 
găciune  la  sfinţirea  bisericii  (II  Parai.  6,  13.  III  Imp.  8,  22 — 53). 

Curtea  eră  pardosită  cu  lespezi  dc  marmoră. 

In  jurul  curţii  inferioare,  a  preoţilor,  se  întindea  Curtea  a  doua  a 
credincioşilor,  în  care  aveau  voie  să  între  numai  Israiltenii.  Păgânilor  le 
eră  interzisă  intrarea,  sub  pedeapsă  de  moarte. 

Curtea  credincioşilor  eră  împărţită  în  două:  una,  partea  dispre  ră¬ 
sărit  pentru  femei,  cecalaltă  eră  rezervată  bărbaţilor.  Bine  înţeles,  la  Is- 
railteni  poporul  azistâ  la  sfânta  rugă  numai  în  curte,  sub  cerul  liber,  şi  nici 
un  laic,  sub  pedeapsă  de  moarte  nu  întră  în  Casa  Domnului,  cu  atât  mai 
puţin  în  Sfânta  Sfintelor,  unde  nu  întră  decât  Arhiereul  o  singură  dată  în  an. 

în  jurul  Curţii  credincioşilor  se  întindeă  un  colosal  complex  de  zi¬ 
diri  luxoase,  cu  mai  multe  etaje,  având  în  parterre  hale  întinse,  cu  co¬ 
lumne  uriaşe  de  marmoră.  Cea  mai  strălucită  din  aceste  zidiri  eră  fără 
îndoială  partea  dinspre  răsărit,  care  în  parterre  constă  din  trei  rânduri  de 
uriaşe  coloane  dorice,  şi  avea  o  gigantică  poartă  de  aramă,  care  se  zicea 
că  cerea  munca  a  200  bărbaţi  ca  să  poată  fi  închisă  ori  deschisă.  Din 
tot  complexul  de  zidiri  singur  această  parte  a  dăinuit  până  pe  vremea 
Mântuitorului,  sub  numele  de  «Pridvorul  (foişorul)  Iui  Solomon».  (Ioan, 
10,  23).  Camerele  cele  multe  erau  toate  cu  faţa  înspre  curte,  în  afară  pre¬ 
zentând  un  puternic  zid  de  apărare.  în  aceste  camere  se  păstrau  cele 
necesare  cultului  şi  jertfelor,  apoi  parte  din  ele  serveau  ca  locuinţe  pentru 
personalul  de  serviciu,  pentru  persoane  particulare  şi  ca  saloane  pentru 
întruniri.  (Eremia  35,  4.  IV  Imp.  23,  seq.  1.  Pavel,  9,  26,32,23,28,11 — 12.) 

în  curtea  credincioşilor  se  întră  pe  patru  porţi,  de  fiecare  regiune 
câte  o  poartă.  (Pavel  26,  1.  14 — 18). 1 

1  in  biserica  Iui  Irod,  cea  de  pe  timpul  lui  Christos,  se  află  şi  a  treia  Curte,  de 
o  extensiune  remarcabilă.  Ea  incungiură  curtea  a  doua,  şi,  în  partea  sudică  avea  o  în¬ 
tindere  mult  mai  mare  ca  în  celelalte  părţi.  O  uriaşe  înlănţuire  de  zidiri  pompoase 
cu  mai  multe  etage,  încungiură  Curtea,  având  pe  dinafară,  ca  şi  zidirile  dela  Curtea 
Credincioşilor,  pâretele  orb,  şi  alcătuind  în  chipul  acesta  un  nou  şi  puternic  zid  de 
apărare,  care  a  dat  atât  de  mult  de  lucru  armatelor  lui  Tit.  EtagiuS  1,  ca  şi  la  Curlea 

Monumentala  clădire,  ca  zidire,  după  o  muncă  de  şapte  ani  a  fost 
terminată  (III.  Imp.  6,  38).  Ce-i  rămânea  de  făcut  mai  erau  lucrările  de¬ 
corative,  ca  sculpturile  şi  columnele  de  marmoră,  vasele  şi  uneltele  sfinte, 
la  care  se  adăugă  palatul  său  propriu  imperial.  Aceste  au  necesitat  încă 
treisprezece  ani  de  muncă  stăruitoare,  aşa  că  întreg  complexul  zidirii  numit 
« biserica »  împreună  cu  palatul  împărătesc  a  avut  nevoia  de  20  de  ani  de 
muncă,  (III.  Imp.  8,  1). 

Şi  fastul,  cu  care  această  minune  intre  cele  şapte  minuni  ale  lumii 
vechi  a  fost  zidită,  cu  acel  fast  trebuia  şi  inaugurată. 

Pentru  acest  scop  Solomon  a  ales  cea  mai  populară  sărbătoare  a 
lsraiitenilor,  sărbătoarea  secerişului.  întreg  Israilul  a  fost  chemat  la  cea 
mai  strălucită  sărbătoare,  din  câte  a  văzut  Palestina. 

în  faţa  fruntaşilor  împărăţiei  şi  a  nenumărat  popor,  căzut  cu  faţa  la 
pământ,  Solomon  aduse  el  însuşi  jertfă  de  sfinţire  şi  în  genunchi,  cu  mâ- 
nile  ridicate  spre  ceriu,  din  Amvonul  ridicat  înaintea  altarului,  rosteşte  mi¬ 
nunata  rugăciune  cuprinsă  în  III.  Imp.  cap.  8  şi  II.  Paralip.  cap.  6,  binecu¬ 
vântând  poporul.  Solomon  a  jertfit  la  această  festivitate  22,000  boi  şi 
120,000  de  oi,  iar  poporul  a  sărbătorit  şapte  zile.  (III.  Imp.  8,  64,  66). 

Cum  s’a  îngrijit  de  clădirea  şi  sfinţirea  bisericii,  aşa  s’a  îngrijit  şi  de 
întocmirea  cultului,  rânduind  serviciul  zilnic  al  preoţilor  şi  al  leviţiior.  Tot 
aşa  a  stabilit  norme  pentru  conservarea  şi  administrarea  contului  bisericii. 
(II.  Paralip.  8,  13  seq.) 

Prin  această  grandioasă  lucrare  Solomon  reînvie  unitatea  religioasă 
naţională,  desfiinţată  pe  timpul  judecătorilor. 

Acest  monument  eră  garanţia  unităţii,  puterii  şi  perpetuităţii  Iui  Is- 
rail.  El  a  fost  chiagul  miraculos,  care  a  strâns  cu  iresistibilă  putere  întriun 
întreg  compact  neamul  israiltenesc,  cu  care  s’a  identificat.1 


II  eră  aşezat  pe  uriaşe  columne  de  marmoră,  care  constituiau  hale  întinse  în  jurul 
Curţii.  In  aceste  hale,  cu  deosebire  la  sărbători,  Cărturarii  îşi  aşezau  catedrele  şi  ţineau 
şcoală  cu  cei  ce  voiau  să-i  asculte.  La  aceşti  dascăli  învăţaţi  s’a  oprit  Iisus  în  vârsta  Iui 
de  12  ani  (Luca  2,  46).  In  aceste  hale  a  învăţat  ca  dascăl  şi  lisus  (Mat.  2t,  23.  26,  55. 
Marcu  14,  49.  Luca  2,  46.  20,  1.  21,  37.  loan  18,  20).  Şi  probabil  în  etagele  acestei  zi¬ 
diri  eră  internatul  de  fetiţe,  în  care  a  urmat  şi  Maria,  Maica  Domnului. 

Curtea  aceasta  eră  deschisă  şi  pentru  păgâni.  De  aceea  ea  se  numiă  şi  Curtea 
păgânilor.  Intrarea  se  făcea  prin  opt  porţi  grele  de  aramă,  patru  dinspre  apus,  două 
de  cătră  meazăzi  şi  câte  una  din  spre  răsărit  şi  meazănoapte.  Curtea  eră  pardosită  cu 
pietri.  Pe  timpul  lui  Christos  Iudeii  o  prefâcuserâ  în  loca!  de  speculă  murdară,  pe  care 
Mântuitorul  o  biciueşte  în  două  rânduri,  la  începutul  şi  Ia  sfârşirul  activităţii  Sale  (loan 
2,  14,  16.  Mat.  21,  12,  13).  In  partea  nordvestică  a  Curţii  eră  lipită  fortăreaţa  Antonia , 
care  comunică  cu  curtea  prin  scări  speciale.  In  această  fortăreaţă  garnizona  armata  ro¬ 
mană,  cu  menirea  ca  decâteori  în  Curte  se  năşteau  tumulturi  între  gălăgioşii  Iudei, 
ostaşii  repede  să  restabilească  ordinea.  Pe  una  din  aceste  scări  şi  Apostolul  Pavel  a  fost 
dus  în  fortăreaţă,  dupăce  ostaşii  l-au  scos  din  manile  gloatelor  înfuriate  Fapt.  ap.  21, 
30  seq). 

1  Şi  în  această  privinţă  există  o  mare  asemănare  intre  biserica  lui  Solomon  şi 
biserica  noastră  ortodoxă  vezi  (Ortodoxia  şi  naţionalitatea  română  de  P.  Simeon  Popescu), 


7,  Reforma.  Acela,  care  cu  ochiul  ager  al  minţii  sale,  în  mijlocul 
celui  mai  gros  întunerec,  a  ştiut  străbate  tainele  naturii  spre  a  cunoaşte 
vieaţa  tuturor  fiinţelor,  a  le  descoperi  înclinările,  privirile  şi  aptitudinele, 
cum  şi  a  pătrunde  în  secretul  fiinţei  plantelor  şi  prin  aceasta  să  apară  îna¬ 
intea  contemporanilor  ca  şi  a  posterităţii  ca  o  fiinţă  supranaturală,  divină 
ori  demonică;  eră  firesc  să  înţeleagă  şi  firea  omului  cu  aplicările,  pasiu¬ 
nile,  calităţile  şi  defectele  ei.  Eră  firesc  ca  marele  psiholog  să  pătrundă 
şi  să  înţeleagă  starea  sufletească  a  poporului  în  fruntea  căruia  îl  pusese 
provedinţa  dumnezeească  şi  în  mâna  căruia  eră  pusă  soarta  şi  viitorul  nea¬ 
mului  său.  Lui  nu  i-a  fost  greu  să  descopere  în  poporul  său  înclinarea 
firească,  moştenită  din  moşi  strămoşi,  dar  în  mod  absolut  neglijată,  pă¬ 
strată  în  stare  latentă,  inconştientă.  Această-  înclinare  eră  specula. 

Se  ştie,  anume,  că  protopărintele  Israiltenilor,  lacov  —  Israil,  stăpânit 
de  dorinţa  de  mărire  şi  de  îmbogăţire,  a  izbutit  să  înşele  pe  fratele  său 
Isav ,  pe  tatăl  său  Isaac  şi  pe  socrul  său  Lavan.  (I.  Moisi,  25,  29 — 34.  27 
1 — 29.  30,  37 — 43).  Şi  se  mai  ştie  că  spiritul  de  care  a  fost  stăpânit  Is¬ 
rail,  s’a  accentuat  într’un  mod  foarte  brutal  în  fiii  săi,  cari,  spre  a  pune 
mâna  pe  câte  doi  bani  de  aur  nu  se  dau  în  laturi  dela  vânzarea  fratelui 
lor  losif.  (I.  Moisi  37,  28.) 

Ei  bine,  acest  spirit  de  speculă,  nu  tocmai  şi  în  totdeauna  cinstit,  a 
fost  firesc  să  se  transmită  din  generaţiune  în  generaţiune  şi  între  urmaşii 
fiilor  lui  lacov,  până  ce  in  stare  latentă  a  ajuns  la  timpul  lui  Solomon. 
Căci  fiii  lui  Israil  a  căror  ocupaţiune  eră  păstoritul,  ajunşi  în  Egipt,  din  in¬ 
teres  etnic  au  fost  nevoiţi  să  se  mărginească  pe  lângă  păstorit  şi  agricul¬ 
tură,  ducând  o  vieaţă  separată,  exclusivistă,  şi  deci,  să  nu  între  în  daraveri 
de  negoţ  cu  cei  de  alt  neam,  deci  să  nu-şi  desvoalte  aptitudinea  înnăs¬ 
cută,  de  speculă.  Această  vieaţă  exclusivistă  le-a  păstrat  naţionalitatea, 
dar  a  provocat  îngrijorarea  Egiptenilor,  cari,  se  ştie,  din  această  cauză  au 
căutat  tot  chipul  să-i  împuţineze,  şi  cari,  prin  măsurile  lor  de  opresiune 
au  provocat  emigrarea  Israiltenilor.  (11  Moisi  capp,  1-  14).  Hanaanul  însă, 
în  care  ei  s’au  stabilit,  numai  propriu  nu  eră  pentru  o  desvoltare  comer¬ 
cială  a  poporului  dedat  numai  cu  păstoritul,  deprinderea  armelor  şi  mai 
târzior  şi  cu  agricultura.  Căci  Hanaanul,  prin  poziţia  sa  topografică  era 
ca  exclus  dela  posibilitatea  d'a  întreprinde  negoţ  în  afară.  Din  spre  mare 
eră  formal  închis  prin  ţărmurii  stâncoşi  şi  lipsiţi  de  scurgeri  de  fluvii,  de 
golfuri,  proprii  comerciului,  şi  mai  ales  prin  aceea  că  ţărmurii  mării  erau 
stăpâniţi  aproape  exclusiv  de  Fenicieni  şi  de  Filisteni.  Apoi  mai  adauge 
şirurile  de  munţi,  cari  străbat  Palestina,  dela  nord  spre  sud,  deci  paralel 
cu  ţărmurile  mării  şi  peste  cari  sunt  numai  puţine  şi  anevoioase  trecători 
spre  ţărmure. 

Şi  dacă  negoţul  pe  mare  pentru  Israil  eră  ca  şi  închis,  cu  mult 
mai  favorabil  eră  negoţul  pe  uscat.  In  spre  răsărit  comerciul  eră  imposibil 
din  cauza  întinselor  deşerturi  nisipoase.  Singura  cale  de  comunicaţie  co- 

mercială  pe  uscat  între  Damasc,  Egipt  şi  Arabia  eră  partea  răsăriteană  a 
văii  iordanului  şi  a  Mării  moarte. 

Dar  poporul  nici  nu  simţia  nevoie  de  intreprinderi  comerciale,  câtă 
vreme  pământul  extraordinar  de  mănos,  pe  lângă  o  muncă  sârguincioasă, 
îi  îndestulă  toate  trebuinţele  şi  aşa  destul  de  modeste.  Aşa  că  destoinicia 
inăscută,  în  mod  fatal  a  trebuit  să  rămână  tot  în  stare  embrională,  ascunsă 
în  cutele  sufleteşti  ale  poporului,  până  atunci,  când  un  om  extraordinar 
va  găsi  căi  şi  mijloace  să  germineze  embrionul,  să-l  vivifice,  să-I  deştepte 
şi  desvoalte  spre  a  formă  din  el  o  nelimitată  putertf  Şi  omul  extraordinar 
a  venit  în  persoana  împăratului  Solomon. 

Genialul  împărat  a  folosit  zidirea  bisericii  spre  a  face  din  ea  o  şcoală 
practică  pentru  poporul  său,  căruia,  prin  acea  şcoală  să-i  dea  putere  de 
vieaţă  eternă. 

Am  văzut  mai  sus  că  Solomon  a  ales  dintre  Israilteni  30,000,  pe  cari 
în  timp  de  3  ani  de  zile  i-a  trimis  tot  din  trei  în  trei  luni  câte  10,000 
prin  Tir  în  Livan  şi  pe  aceeaşi  cale  îi  aducea  îndărăt.  Cei  câte  10,000 
Israilteni,  neobicinuiţi  cu  marea,  de  care  ei  se  fereau  ca  de  o  pacoste, 
erau  îmbarcaţi  la  loppe.  De  aci  plimbaţi  pe  mare  până  la  Tir,  ca  să  se 
obicinuiască  cu  navigaţiunea.  (n  Tir  eră  natural  să  fie  debarcaţi  şi  lăsaţi 
liberi  ca  să  privească  şi  să  dorească  bogăţiile  acestei  metropole  a  comer- 
ciului.  Şi  ceice  vor  fi  dorit  mai  mult  dobândirea  bogăţiilor  tiriene,  nu  pu¬ 
teau  să  nu-şi  pună  şi  să  nu  pună  şi  altora  întrebarea:  cum  au  ajuns  Tirienii 
în  stăpânirea  atâtor  minunăţii.  Şi  răspunsul  nu  putea  fi  decât:  prin  negoţ. 

Dupăce  în  inima  Israiltenilor,  cel  puţin  a  părţii,  în  care  spiritul  de 
speculă  eră  mai  accentuat,  se  deşteptă  dorinţa  d’a  face  neguţătorie,  ceata 
celor  10,000  eră  dusă  în  munte,  să  lucreze  şi  ei  ajutând  pe  Sidonieni  şi 
pe  Tirieni  la  cioplirea  lemnului  şi  la  sculptarea  pietrilor,  tăiate  de  numă- 
roşii  muncitori  trimişi  anume  de  Solomon.  Aceia  dintre  Israilteni,  cari 
aveau  aptitudini  în  prevalenţă  pentru  sculptură  în  piatră  şi  în  lemn,  în 
timp  de  câte  o  lună,  învăţau  dela  măiestrii  lor  cum  să  sculpteze.  împli¬ 
nind  terminul  de  o  lună  de  zile,  cei  10,000  cu  marfa  pregătită  şi  ajutaţi 
de  Tirieni,  de  Sidonieni  şi  în  parte  şi  de  purtătorii  de  poveri  ai  lui  So¬ 
lomon,  coborau  pietrile  şi  lemnele  pregătite  şi  le  duceau  în  Tir,  unde 
iarăş  2 — 3  zile  aveau  răgaz  să  privească  cu  lăcomie  la  bogăţiile  Tirienilor, 
şi,  cei  cari  la  sosirea  din  loppe  prinseseră  slăbiciune  pentru  negoţ,  acum 
se  întăresc  în  dorinţa  d’a  ajunge  la  bogăţii  prin  comerciu. 

Astfel  deşteptaţi  şi  îndemnaţi  la  punerea  în  practică  a  aptitudinelor- 
lor  comerciale  şi  artistice,  Israiltenii  transportă  marfa  din  Tir  la  loppe, 
parte  pe  plute,  parte  în  corăbii  d’ale  lui  Hiram,  Şi  în  timp  de  trei  ani 
această  călătorie  dela  loppe  la  Tir,  Livan  şi  îndărăt  se  face  de  12  ori  cu 
fiecare  grupă  de  Israilteni,  desvoltând  şi  întărind  în  Israilteni  aptitudinele 
lor  înăscute.  Şi  e  dela  sine  înţeles  că  cei  cu  aptitudini  comerciale,  termi¬ 
nând  această  şcoală  practică,  au  ieşit  în  teorie  şi  ca  aspiraţiune  neguţători, 
hotărîţi  să  înfrunte  primejdiile  mării,  spre  a  obţinea  avantagiile  negoţului. 

Iar  împăratul,  văzând  că  spiritul  de  speculă  al  poporului  s’a  deşteptat 
şi  s’a  desvoltat  până  la  gradul  d’a  putea  îi  pus  în  practică,  a  luat  cu 
chirie  flota  comercială  a  lui  Hiram,  şi,  dela  sine  înţeles,  a  pus-o  la  dis¬ 
poziţia  primilor  intreprinzători  comerciali,  spre  a-i  încuraja  şi  îndemnă  la 
negoţ.  (11  Paralip.  9,  21.  1(1.  Imp.  10,  23). 

Cu  această  flotă  Israiltenii,  doritori  de  câştig,  cu  ajutorul  Tirienilor 
se  hazardează  până  prin  Spania  la  Tarsis  (Tartessus),  de  unde  aduc 
enorme  bogăţii  în  aiuj.  argint  şi  dinţi  de  elefant,  maimuţe  şi  pietri  (mar¬ 
moră)  cioplite  şi  necioplite  (III  Imp.  10,  25.  II  Parai.  9,  21). 

Şi,  ca  să  îndemne  pe  Israilteni  să-şi  creieze  flotă  proprie,  emanci- 
pându-se  de  sub  influenţa  Tirienilor,  Solomon  luând  în  ajutor  măiestri  ti- 
rieni,  construeşl?  însuş  o  flotă  în  Oasionul  Gaverului  cu  menirea  ca,  tre¬ 
când  prin  Sinul  arabic,  să  exploateze  ţările  bogate  şi  până  atunci  neex¬ 
ploatate  ale  orientului  până  în  Indii.  Cu  flota  proprie  Solomon  trimite  pe 
Israilteni,  întovărăşiţi  de  Tirieni  Ia  fabuloasa  şi  enigmatica  Sofira  (Ofir)  în 
orient,  de  unde  Solomon  şi  Întreprinzătorii  Israilteni,  dobândesc  atâta  aur 
şi  argint  (III  Imp.  9,  26—28,  11,  22.  II  Paralip.  8,  18)  încât  scriitorii  sfintei 
Scripturi  se  simt  îndemnaţi  să  afirme  că  «aurul  eră  ca  pietrile  şi  argintul 
eră  nebăgat  în  seamă  în  zilele  lui  Solomon»  (III  Imp.  10,  21 — 28.  II.  Pa¬ 
ralip.  9,  20,  27). 

Succesul  uimitor  al  primelor  întreprinderi  nu  putea  să  nu  încurajeze 
spre  cultivarea  negoţului  pe  cei  cu  aptitudini  comerciale.  I-a  şi  încurajat, 
şi  în  scurtă  vreme  mulţime  de  Israilteni  se  apucă  de  speculă,  se  răspân¬ 
desc  prin  toate  oraşele  maritime,  devenind  un  popor  eminamente  spe¬ 
culant,  mai  mult  speculant  decât  comercial,  aşa  cum  îl  vedem  şi  în  zilele 
noastre.  Aceasta,  graţie  lui  Solomon,  fără  de  care,  poate  Israiltenii  lipsiţi 
de  forţa  banului  şi  de  atracţiunea  sanctuarului  naţional,  ar  fi  dispărut  de 
mult  cum  au  dispărut  alte  popoare  mult  mai  număroase  şi  mai  puternice. 

Dar  reforma  lui  Solomon  nu  s’a  mărginit  doară  numai  la  partea  co¬ 
mercială  speculantă  a  poporului. 

Cu  ocaziunea  zidirii  bisericii  el  a  ştiut  să  deştepte  şi  desvoalte  în 
popor  toate  aptitudinele  sociale  latente  în  sufletul  Iui  Israil.  In  Livan  şi-a 
format  sculptori  de  lemn  şi  în  piatră,  iar  cât  timp  cei  30,000  se  perondau 
în  călătoriile  lor  la  acel  munte  şi  îndărăt,  în  Ierusalim  avea  ateliere  de  tot 
felul:  pentru  prelucrarea  aurului  şi  a  argintului,  colorarea  şi  ţesutul  dife¬ 
ritelor  stofe  fine,  de  mult  preţ  şi  confecţionarea  luxuoaselor  şi  strălucitelor 
vestminte  preoţeşti.  In  valea  Iordanului  a  instalat  turnătorie  de  aramă. 
Toate  aceste  lucrări  de  artă  erau  provăzute  de  cătră  Tirieni,  ajutaţi  de 
Israilteni,  cari,  în  timp  de  20  ani  de  existenţă  şi-au  însuşit  artele  întru 
atât,  încât  au  putut  înlocui  cu  succes  pe  instructorii  lor.  Tot  aşa  s’a  în¬ 
tâmplat  şi  cu  arhitecţii,  cu  deosebire  la  zidirea  şi  înzestrarea  sumptuosului 
palat  împărătesc,  care  rivaliza  cu  Casa  Domnului  în  bogăţia  aurului  (III. 
Imp.  10,  17—21).  Aşa  că,  după  terminarea  lucrărilor  în  Ierusalim,  pentru 
ridicarea  număroaselor fortăreţe  din  imperiu,  construite  şi  ele  cu  deosebit 

fast,  Solomon  n’a  mai  avut  nevoie  de  Tirieni.  El  îşi  avea  arhitecţii  şi 
artiştii  săi  israilteni  instruiţi  în  şcoala  practică  a  Tirienilor.  In  chipul  acesta 
Solomon  a  schimbat  faţa  poporului  său,  făcând  din  un  popor  primitiv  de 
păstori,  agronomi  şi  răsboinici,  un  popor  comercial  cu  toate  elementele 
reclamate  de  o  înaltă  cultură. 

Reforma  fără  păreche  ce  a  făcut  Solomon  în  facultăţile  sufleteşti  ale 
poporului  său,  dovedeşte,  pe  lângă  nemăsurata  lui  dragoste  de  neam,  marea 
lui  înţelepciune. 

8.  Bogăţia  şi  luxul.  Cu  adevărat  fabuloasele  cantităţi  de  aur,  argint 
şi  pietri  scumpe  (nesocotind  arama  şi  fierul),  hărăzite  de  David  preatalen- 
tatului  său  fiu,  apoi  enormele  venituri  din  dajdii  dela  supuşi  şi  tributuri 
dela  împăraţii  tributari  (III  Imp.  10,  15,  16)  a  făcut  posibil  lui  Solomon, 
ca  alături  cu  avântul  cel  mare  luat  de  împărăţie  în  putere  şi  în  bogăţie, 
să  desvoalte  tot  fastul  şi  luxul,  care  înălţă  vaza  şi  autoritatea  Împăratului 
în  faţa  lumii.  Nici  o  mirare,  deci,  că  dupăce  a  terminat  Casa  Domnului, 
cu  toate  ale  ei  în  timp  de  şapte  ani,  deşi  avea  palat  imperial  sumptuos, 
ridicat  de  cătră  tatăl  său  David,  deodată  cu  zidirile  laterale  dela  Curtea 
credincioşilor,  işi  ridică  un  nou  palat,  pentru  care  îi  trebuesc  încă  13  ani. 
Şi  palatul  ridicat  nu  stă  îndărătul  Casei  Domnului  în  bogăţia  aurului,  a 
pietrilor  scumpe  a  lemnului  de  cedru  şi  de  ciparos,  şi  a  marmorei,  din 
cari  eră  zidit  şi  cu  cari  eră  împodobit  (111,  Imp.  cap.  6). 

O  adevărată  nestimată  trebue  să  fi  fost  tronul  împărătesc  construit 
din  dinţi  de  elefant  prinşi  în  aur  cu  cele  şase  trepte  de  aur,  străjuit  de 
12  lei  de  aur,  aşezaţi  de  ambele  laturi  ale  tronului,  la  capetele  treptelor 
(III  Imp.  18,  18,  20,  II  Paralip,  9.  17 — 19). 

Aceea  însă  ce  trebuia  să  răpească  vederea  ochilor  eră  armatura  suitei 
(gardei?)  sale  de  onoare:  scuturi,  pavăze,  platoşe  şi  suliţe  de  aur  masiv 
(III  Imp.  10,  16,  17,  II  Paralip.  9,  15,  16). 

Armatura  aceasta  minunată  eră  păstrată  în  strălucita  hală  de  columne, 
numită  casa  dumbrăvii  Livanului  (11  Paralip.  9,  16). 

La  masa  lui  împărătească  toate  vasele  erau  de  aur,  până  şi  lighia- 
nele  din  care  el  se  spălă  (III  Imp.  10,  21). 

Şi  în  proporţie  cu  bogăţia  metalului  nobil  erau,  dela  sine  înţeles 
vestmintele,  perdelele  şi  celelalte  lucruri  de  mătasă,  de  vison  şi  de  porfiră, 
ieşite  din  mâna  ţesătorilor  şi  a  împletitorilor. 

Luxului  dela  curte  trebuia  să-i  corăspundă  desfăşurarea  puterii  îm¬ 
părăteşti.  Afară  de  armatele,  care  garnizonau  prin  diferitele  cetăţi  răs¬ 
pândite  în  toată  ţeara,  aveâ  4000  iepe  la  cară  şi  12,000  călăreţi,  cari  par 
a  fi  alcătuit  garda  lui  Solomon  (II  Parai.  9,  25)  în  fruntea  cărora  nespus 
de  luxoase  suite  (300  oameni)  cu  armatura  de  aur. 

Luxul  acesta  fără  păreche  s’a  arătat  şi  în  ceeace  constitue  strălucirea 
unei  curţi  împărăteşti  orientale,  în  harem.  în  uriaşul  şi  luxuosul  său  palat 
împărătesc  după  III  Imp.  11,  3,  se  resfăţau  şapte  sute  principese  (stăpâne) 
şi  trei  sute  de  ţiitoare  sumă,  care  pare  cam  exagerată,  faţă  cu  numărul 

dat  de  însuşi  împăratul  în  Cântarea  Cântărilor  6,  7,  de  şasezeci  de  împă- 
rătese  (principese)  şi  optzeci  de  concubine. 

Această  desfăşurare  de  bogăţie  şi  lux  a  ridicat  pe  Solomon  în  ochii 
contemporanilor  săi  mai  presus  decât  toţi  împăraţii  pământului  (III  Imp. 
10,  24,  I  Paraiip.  9,  22). 

9.  Idololatria  —  Pantheon.  împrejurarea  că  Solomon  a  avut  atâtea 
femei  păgâne  în  haremul  său,  femei,  cărora  el  le-a  zidit  temple  sau  al¬ 
tare  idoleşti,  după  credinţa  lor,  a  dat  naştere  unei  umbre,  ce  s’a  ridicat 
asupra  strălucirii  lui. 

Cei,  cari  nu  l-au  înţeles  şi  contemporanii  şi  urmaşii  lui  erau  mult 
mai  pe  jos  şi  mai  becisnici  decât  să  se  poată  ridică  până  la  înălţimea  gân¬ 
dirii  şi  simţirii  lui,  —  cei,  cari  l-au  înţeles,  s’au  scandalizat  de  fapta  lui, 
pretinzând  că  el  a  introdus  idololatria  în  Ierusalim. 

Solomon  şi  idololatria:  înţelepciunea  şi  tâmpenia,  focul  şi  apa!? 

Cum  se  înţelege  dar  procedura  lui  Solomon? 

Puţina  osteneală  de  judecată  şi  ne  dumerim. 

Se  ştie  că  încă  din  timpurile  cele  mai  vechi,  de  pe  timpul  lui  Avraam 
(cred  că  aici  pot  fi  dispensat  de  dovezi  prin  citaţiuni),  Hanaanul  eră  lo¬ 
cuit  de  o  mulţime  de  poporaţiuni,  constituite  în  tot  atâtea  state,  numite 
împărăţii.  Aceste  mici  împărăţii  au  continuat  să  dăinuiască  până  pe  timpul 
lui  lisus  Navi  în  deplină  independenţă.  Iisus  Navi  le-a  supus  rând  pe 
rând  şi  Israiltenii  s’au  aşezat  printre  ele.  Dar  după  moartea  lui  Iisus  Navi 
aceste  poporaţiuni  mereu  se  răscoală  şi,  biruind  pe  Israilteni  şi-i  supun. 
Saul  le-a  supus  în  parte,  iar,  după  Saul,  David  le-a  supus  pe  toate.  Dar 
numai  le-a  supus  rămânând  însă  cu  principii  lor  naţionali,  afară  de  Edomiţi, 
pe  cari  David  aproape  i-a  extirpat  şi  al  căror  ultim  vlăstar  de  principe, 
Ader,  cum  am  văzut  mai  sus,  şi-a  găsit  scăparea  la  curtea  lui  Faraon,  şi 
care  mai  târziu  i-a  dat  mult  de  lucru  lui  Solomon.  (III.  Imp.  11,  11 — 25). 

Solomon  a  văzut  că  poporaţiunile  supuse  cu  arma,  într’un  viitor  mai 
apropiat  ori  mai  îndepărtat,  puteau  să  repeţească  jocul  de  pe  timpul  ju¬ 
decătorilor.  De  extirpat  nu  le  putea  extirpă.  Nici  nu  eră  în  firea  luij  să 
poarte  răsboaie  şi  nici  n’aveâ  timpul  necesar. 

Ceva  trebuia  însă  intreprins,  spre  a  le  face  inofensive. 

Cea  mai  sigură  cale  eră  desnaţionalizarea  acelor  poporaţiuni,  con¬ 
topirea  lor  în  poporul  israiltean.  Şi  desnaţionalizarea  nu  se  putea  face 
fără  concursul  religiunii,  al  cultului.  Trebuiau  contopite  diferitele  culte  ale 
poporaţiunilor  în  cultul  mosaic.  Izbutind  această  contopire,  desnaţionali¬ 
zarea,  prefacerea  lor  în  Israilteni,  eră  o  urmare  deplin  sigură. 

Împăcat  odată  cu  acest  gând,  marele  cunoscător  al  firii  omeneşti,  mai 
întâiu  ia  ca  neveste  în  haremul  său  pe  fetele  «împăraţilor»  supuşi  de 
tatăl  său,  cum  şi  pe  fetele  .fruntaşilor,  a  boierilor  diferitelor  poporaţiuni 
din  circumferinţa  imperiului  său.  Şi  firesc  lucru,  «împăraţii  şi  boierii  po¬ 
poraţiunilor  subjugate  au  trebuit  să  se  simtă  foarte  onoraţi  şi  măguliţi  că 
s’au  încuscrit  cu  puternicul  împărat  Solomon.  Se  simţise  el  măgulit  mândrul 

împărat  al  puternicului  imperiu  egiptean  să  devină  socru  lui  Solomon,  şi 
din  duşman  i  se  făcuse  devotat  aliat  şi  apărător,  (III.  Imp.  11,  22),  dar 
nişte  subjugaţi,  cari  purtau  numai  numele  de  împăraţi,  cu  putere  aproape 
disparentă. 

Şi  ca  să  atragă  şi  mai  mult  pe  împăraţii  şi  boierii  încuscriţi,  să  le 
dea  prilej  ca  să  vină  cât  mai  des  prin  Ierusalim:  cum  mai  târziu  Romanii, 
ca  să  poată  desnaţionalizâ  şi  romaniza  popoarele  cucerite,  luau  zeii  acestora 
şi-i  duceau  Ia  Roma  în  Pantheon,  contopind  religiunile  cucerite  în  reli- 
giunea  statului:  astfel  a  făcut  şi  Solomon  un  fel  de  Pantheon,  temple, 
altare  cu  idolii  fetelor  de  împăraţi  şi  de  boieri  subjugaţi.  El  n’a  ridicat 
acest  Pantheon  în  Ierusalim,  ci  afară  din  Ierusalim,  pe  «muntele  lui  Mostat 
(IV  Imp.  23,  13),  mai  înalt  decât  Sionul,  şi  Ia  care  se  putea  merge  numai 
prin  Ierusalim. 

Planul  binechibzuit  eră  ca  împăraţii  şi  boierii  şi  aşa  împrieteniţi,  ve¬ 
nind  să-şi  vadă  fetele  şi  templele,  să  treacă  pe  lângă  orbitor  de  strălu¬ 
citoarea  biserică  a  lui  Solomon  şi,  rămânând  uimiţi  şi  uluiţi  de  măreţia  acestei 
biserici,  să  treacă  la  preamodestele  capiste  cu  idolii  lor  bruţi,  grosolani  şi 
făcând  comparaţie  între  legea  lor  varvară  şi  aspră  şi  între  biserica  şi  legea 
lui  Israil,  să  simţă  un  fel  de  umilire  şi  ruşine  că  au  aşa  religie,  cum  au. 
Şi,  repeţită  această  călătorie  în  sus  şi  în  jos,  ea  constituia  o  altă  şcoală 
practică,  acum  pentru  poporaţiunile  păgâne  din  Imperiu,  şcoală,  care  avea 
menirea  să  schimbe  chipul  de  închinare  al  păgânilor,  cum  şcoala  cu  zi¬ 
direa  bisericii  a  avut  menirea  să  schimbe  chipul  de  îndeletnicire  a  popo¬ 
rului  israiltean. 

Şi,  cumcă  acesta  a  fost  planul,  care  de  bună  seamă  nu  putea  fi  des¬ 
tăinuit,  ca  să  nu  fie  zădărnicit,  ni-o  dovedeşte  faptul  că  templele  ridicate 
sunt  numai  pentru  principesele  din  cuprinsul  imperiului.  Dacă  n’ar  fi  avut 
Solomon  acest  plan,  cea  dintâi  femee  păgână,  favorita  Sulamita,  fiica  lui 
Faraon,  ar  fi  trebuit  să-şi  aibă  capistea  sa,  pe  care  împăratul  i-ar  fi  ridi¬ 
cat-o,  şi  ca  prin  aceasta  să  câştige  mai  mult  bunăvoinţa  lui  Faraon.  Ba, 
dacă  n’a.r  fi  fost  acest  plan,  Sulamita,  văzându-se  desconsiderată,  ar  fi  tre¬ 
buit  să  se  simtă  ofensată  şi  aceasta  să  atragă  pentru  Solomon  neplăceri 
din  Egipt.  Despre  toate  aceste  şi  altele  de  acest  fel,  nu  se  pomeneşte 
nimic  în  cărţile  sfinte. 

Şi,  cumcă  împăratul  prevăzător  nu  s’a  înşelat,  cum  nu  s’a  înşelat  nici 
cu  reforma  lui  Israil,  ne  este  dovadă  faptul  că  în  scurtă  vreme  popora¬ 
ţiunile  păgâne  dispar,  le  rămâne  numai  pomenirea.  Ele  se  desnaţionalizară, 
se  prefăcură  Evrei. 

Astfel  şi  din  aceea  ce  contimporanii  cu  vederi  strâmte  îi  găsesc  o 
mare  greşală,  rezultă  cu  putere  irezistibilă  înţelepciunea  fără  păreche  a 
împăratului  Solomon. 

Aşa  găsesc  eu  în  sfintele  Scripturi  pe  împăratul  Solomon:  înţelept 
fără  păreche  din  toate  punctele  de  vedere. 

Bucureşti,  săptămâna  luminată,  1912.  Pr.  Sirneon  Popescu. 

ÎN  CHESTIA  REUNIRII  BISERICILOR. 

Indiferentismul  religios  al  timpului  nostru  este  poate  cau^a  de  căpe¬ 
tenie,  că  o  chestiune  atât  de  mare  şi  importantă,  cum  este  chestiunea 
reunirii  bisericilor,  nu  poate  să  stârnească  un  interes  mai  viu  în  lumea 
mare  a  creştinătăţii.  Totuş  în  cercul  mai  restrâns  al  teologilor  şi  bărbaţilor 
bisericii  nu  lipseşte  interesul  pentru  această  chestiune.  Din  când  în  când  ea  este 
pusă  în  discuţie,  ba  se  fac  chiar  manifestaţii  de  simpatie  reciprocă  între 
singuratice  biserici.  Ce  e  drept  asemenea  manifestaţii  n’au  putut  să  pro¬ 
ducă  până  acum  rezultate  reale  mai  importante,  dar  cu  toate  acestea  ele 
au  o  însemnătate  oarecare  pentru  promovarea  cauzei  creştine  în  lume. 

Dau  în  cele  următoare,  după  «Inter naţionale  Kirchliche  Zeitschrift », 
revistă  a  vechilor  catolici,  câteva  informaţiuni  cu  privire  Ia  chestiunea 
reunirii  bisericilor. 

I. 

Cetitorii  noştri  au  cunoştinţă  de  apariţia  revistei  « Roma  e  V  Orientez, 
pe  care  o  publică  călugării  bazilitani  din  mănăstirea  dela  Orottaferrata, 
cu  scopul  ca  să  promoveze  prin  ea  reunirea  bisericei  ortodoxe  şi  a  celei 
catolice.  In  cel  dintâiu  număr  al  acestei  reviste  îşi  publicase  prinţul  Max 
de  Saxonia  articolul  său:  «Cugetări  asupra  chestiunii  unirii  bisericilor», 
care  a  fost  tradus  şi  în  revista  noastră  de  P.  C.  S.  păr.  arhim.  luliu  Scriban. 
De  atunci  au  trecut  doi  ani,  în  decursul  cărora  numita  revistă  n’a  publicat 
nimic  mai  remarcabil,  ci  s’a  mărginit  să  reproducă  cunoscutele  argumente 
prin  cari  papismul  crede  că-şi  poate  justifică  dreptul  la  existenţă.  Dar 
articolul  prinţului  Max  a  avut  darul  să  producă  o  vie  discuţie  şi  în  presa 
ortodoxă.  Intre  alte  organe  bisericeşti,  a  luat  cuvântul  şi  « Adevărul  bisericesc » 
(’ ExK.X>}OtaOTtxi)  ’  Ah'i&eia),  revista  oficială  a  patriarhatului  de  Constantinopol, 
publicând  o  serie  întreagă  de  articole  în  chestiunea  reunirii  bisericei  orto¬ 
doxe  şi  a  celei  catolice.  La  sfârşitul  acelei  serii  de  articole  şi-a  spus  şi 
redacţiunea  cuvântul  ei  în  chestiune,  aducându-Ie  cetitorilor  aminte  cum 
la  timpul  său  salutase  cu  bucurie  apariţia  revistei  «Roma  el’  Oriente», 
pe  care  o  consideră  ca  pe  o  împreună  lucrătoare  la  opera  împăcării  şi  a 
'  reunirii  dintre  biserici.  «Căci  —  zice  « Adevărul  bisericesc »  —  noi  suntem 
i  de  părerea  şi  de  credinţa,  că  tot  acela  care  lucrează  şi  contribue  la  înlă- 
i  turarea  neînţelegerilor  din  sânul  creştinătăţii,  săvârşeşte  o  operă  care  stă 
mai  presus  de  cea  mai  mare  laudă». 

Revista  «Roma  el’  Oriente»  reclamă  pentru  sine  această  laudă  «de 
a  contribui  la  înlăturarea  separării  din  biserica  lui  Christos»,  întorcându-şi 
privirile  spre  «unitatea  care  a  existat  odinioară  între  Roma  şi  Orient».  In 
aceşti  termini  se  adresase  arhimandritul  Arsenie  dela  mănăstirea  Orotta¬ 
ferrata  într’o  scrisoare  trimisă  patriarhului  ecumenic  din  Constantinopol, 
în  care-1  rugă  să-i  vină  într’ ajutor  prin  organele  sale  şi  să  aprobe  punctele 
de  vedere  şi  intenţiile  nobile  de  a  duce  la  triumf  lucrul  lui  Christos,  spre 
mărirea  lui  Dumnezeu  şi  spre  lauda  bisericei. 


375 


In  aceste  dorinţe  —  zice  « Adevărul  bisericesc »  —  ne  unim  cu  toţii,  noi 
cei  cari  credem  în  Christos.  Căci  cel  ce  doreşte  să  se  continue  desbinarea, 
cel  ce  doreşte  neînţelegerile,  învinuirile  reciproce  şi  luptele  dintre  oamenii 
civilizaţi  cari  cred  în  Christos,  în  Mântuitorul  omenirii,  acela  e  lipsit  de 
cea  mai  elementară  înţelepciune  şi  iubire  creştinească.  Numai  un  duşman 
al  păcii  poate  să  aibă  dorinţa  de  a  vedea  continuându-se  desbinarea  de 
astăzi.  Nu  e  mic  numărul  acelora,  cari  nu  caută  cele  ce  sunt  ale  lui  Christos, 
ci  caută  cum  să  pună  piedeci  ori  să  susţină  pe  acelea  cari  există  deja  în 
calea  reunirii  bisericilor.  Fără  să  le  pese  de  aceştia,  sute  de  mii  de  creştini 
ortodocşi  se  roagă  deja  de  veacuri  în  sute  şi  în  mii  de  biserici  pentru 
pacea  şi  pentru  împreunarea  tuturor  ( vrtiQ  r»;*  toj>>  xâvnov  evwatwg)». 

Dacă  cei  dela  revista  «Roma  e  1’  Oriente»  sunt  pătrunşi  de  aceste 
sentimente,  aţunci  datorinţa  lor  este  să  pregătească  calea  pentru  înţelegere; 
să  caute  bărbaţi  cari  împărtăşesc  aceleaşi  convingeri  şi  cari  cunosc  bine 
istoria  bisericească,  ca  astfel,  având  şi  voinţă  şi  ştiinţă,  să  contribue  la 
îndepărtarea  piedecilor  ce  stau  in  calea  realizărei  acelei  uniri,  care  a  existat 
odinioară  între  Roma  şi  Răsărit.  Se  înţelege  că  aceasta  este  o  problemă 
grea,  căci  cei  mai  mulţi  bărbaţi  bisericeşti  din  Apus  văd  lucrurile  întFo 
lumină  falşă.  Dovadă  enciclica  pe  care  a  adresat-o  papa  Piu  X  supuşilor 
săi  din  Răsărit  pe  urma  articolului  prinţului  Max  şi  în  care  se  arată  că 
nu  cunoaşte  raporturile  ce  au  existat  în  vechime  între  Roma  şi  Orient. 

Un  lucru  trebuie  să  vestească  arhimandritul  Arsenie  mirenilor  cu 
şcoală  şi  venerabilului  cler  al  bisericei  apusene  de  sus  până  jos,  anume : 
că  nu  trebue  să  se  teamă  de  rezultatele  studiului  istoriei;  nu  trebue  să 
atace  şi  persecute  pe  aceia  cari  lucrează  călăuziţi  de  lumina  adevărului 
şi  a  criticei  istorice,  ci  să-i  lase  ca  să  cerceteze  neinfluinţaţi  şi  să  se  bucure 
dacă  găsind  adevărul,  vor  aduce  nouă  lumină  in  chestiile  controversate. 

In  privinţa  aceasta  ar  trebui  să  fim  cu  toţii  de  o  părere.  Biserica 
ortodoxă  şi  apostolică  a  Răsăritului,  care  se  roagă  zi  de  zi  pentru  «îm¬ 
preunarea  tuturor»,  de  câte  ori  a  fost  vorba  de  reunirea  bisericilor  s’a 
referit  la  starea  de  lucruri  ce  a  existat  înainte  de  veacul  ai  IX-lea  şi  a 
încuviinţat  toate  tratările  cari  stăteau  pe  aceste  baze.  Editorii  revistei  «Roma 
e  1’  Oriente»  poate  că  ar  recunoaşte  starea  de  lucruri  din  trecut  şi  astfel 
ar  arătă  condiţiile  istorice  pentru  realizarea  operei  reunirii ;  dar  conducă¬ 
torii  bisericei  lor  nu  aprobă  acest  mod  de  a  vedea  şi  nu  încuviinţează 
acea  metodă  istorică  corectă  din  punct  de  vedere  ştiinţific,  care  poate 
pregăti  calea  împăcării.  Ideile  conducătorilor  bisericei  apusene  le-am  cu¬ 
noscut  din  enciclica  papei  cătră  supuşii  săi  din  Răsărit.  Fânăce  vor  stărui 
în  acele  idei,  de  o  reunire  nu  poate  fi  nici  vorbă. 

Dar  conducătorii  bisericii  apusene,  până  ce  vor  stărui  în  acele  idei, 
vor  şti  să-şi  apere  interesele  lor  şi  nu  vor  lăsă  să  străbată  ideile  bune  şi 
intenţiile  cinstite  de  reunire  între  biserici.  Astfel  şi  revista  «Roma  el’  Oriente», 
care  a  început  cu  bune  nădejdi  un  lucru  plăcut  lui  Dumnezeu,  va  trebui 
sa  se  abată  dela  ţinta  ei  şi  va  fi  silită  să  imiteze  pe  alte  surori  ale  ei, 

cari  aduceau  cele  mai  puţin  frăţeşti  atacuri  în  contra  bisericei  răsăritene. 
Să  ne  răspundă  «Roma  e  l’Oriente»,  deci  crede  că  articolul  grecesc  pu¬ 
blicat  în  fascicolul  de  Iunie,  apărut  de  curând,  este  în  măsură  să  promo¬ 
veze  opera  împăcării  dintre  biserici?  Nu  întăreşte  acel  articol  cunoscutele 
cuvinte  ale  episcopului  Maxim  din  Chitera,  care  e  un  bun  cunoscător 
al  bisericii  romane:  «Roma  nunquam  amica  Graecorum;  et  si  quando 
amica,  non  diu».  O  astfel  de  dispoziţie  a  Romei  faţă  de  Orient  şi  o  astfel 
de  deslănţuire  de  patimi  nu  va  putea  nici  când  să  contribue  Ia  înlăturarea 
separării,  ci  va  mări  şi  mai  mult  prăpastia.  Având  o  atitudine  atât  de 
schimbăcioasă  întrio  chestiune  atât  de  mare,  cum  este  chestia  reunirii  bi¬ 
sericilor,  «Roma  e  l’Oriente»  nu  va  fi  în  stare  să  aducă  servicii  bune  ace¬ 
stei  cauze,  căci  intenţiile  sale  nobile  vor  rămânea  numai  pe  coperta  frumos 
gravată  a  revistei,  dar  nu  vor  pătrunde  nici  măcar  în  corpul  foii  dela 
Orottaferrata,  cu  atât  mai  puţin  în  sufletul  fiilor  bisericei  apusene. 

Aceste  idei  le-a  desfăşurat  «Adevărul  bisericesc»  în  răspunsul  dat 
revistei  «Roma  e  l’Oriente». 

11. 

Ca  un  semn  al  raporturilor  prietineşti  ce  le  întreţine  biserica  angli¬ 
cană  cu  cea  ortodoxă,  e  a  se  consideră  vizita  pe  care  câţiva  membri  ai 
parlamentului  şi  episcopatului  anglican  au  făcut-o  Ia  Petersburg  şi  Moscva, 
acum  câteva  luni.  înalţii  oaspeţi  au  fost  primiţi  la  Petersburg  cu  mari  ono¬ 
ruri,  dându-li-se  ocazie  să  cunoască  vieaţa  şi  liturghia  rusească.  Ideea 
unirei  dintre  biserici  a  fost  un  obiect  principal  al  discuţiilor.  Dintre  mul- 
j  tele  festivităţi  bisericeşti  amintim  numai  serviciul  divin  care  s'a  ţinut  în 
j  biserica  anglicană  din  Petersburg.  La  acel  serviciu  au  luat  parte  patru 
episcopi  ortodocşi  ruşi  şi  patru  episcopi  anglicani,  cari  toţi  erau  îmbră- 
!;  câţi  în  ornate  şi  s’au  aşezat  in  chorul  bisericei.  Serviciul  divin  a  constat 
J  dintr’un  Te-Deum  după  ritul  anglican.  Episcopul  de  Ossory  a  ţinut  o  pre¬ 
dică  foarte  însufleţită  despre  reunirea  ambelor  biserici:  ortodoxă  şi  angli¬ 
cană.  La  două  zile  după  aceea,  oaspeţii  englezi  au  luat  parte  la  o  şedinţă 
a  Sinodului  rusesc,  la  care  se  trată  de  numirea  unui  episcop.  Episcopul 
ales  a  fost  sfinţit  în  zilele  proxime,  iar  oaspeţii  englezi  au  fost  de  faţă  la 
acea  sfinţire.  Actul  sfinţirei  a  fost  îndeplinit  de  cătră  doi  mitropoliţi  şi  8 
episcopi  ruşi.  Imediat  după  sfinţire,  nou  sfinţitul  episcop  a  sfinţit  şi  el  un 
diacon,  ca  semn  al  puterii  cu  care  a  fost  înzestrat.  Tot  în  Petersburg, 
oaspeţii  au  mai  vizitat,  între  altele,  şi  mănăstirea  cea  mare  de  maice,  care 
are  peste  500  de  călugăriţe. 

In  Moscva  oaspeţii  au  fost  conduşi  pe  Ia  bisericile  şi  mănăstirile 
mai  însemnate.  Aici  au  luat  parte  şi  la  sfinţirea  unui  preot.  Cu  tren  spe¬ 
cial  au  călătorit  apoi  la  marea  mănăstire  a  sfintei  Treimi,  care  e  situată 
la  o  distanţă  de  aproape  40  mile  de  Moscva. 

Mai  importante  decât  aceste  vizite  pe  la  biserici  şi  mănăstiri  au  fost 
discuţiile  ce  s’au  făcut  şi  măsurile  ce  s’au  luat  în  scopul  unei  apropieri 
între  biserica  ortodoxă  şi  cea  anglicană.  Sabler,  procuratorul  sf.  Sinod, 

înir’o  cuvântare  ce  a  ţinut-o,  a  zis  că  papii  poartă  vina  pentru  desbinarea 
bisericilor;  biserica  ortodoxă  şi  cea  anglicană  nu  pot  să  recunoască  su¬ 
premaţia  papală,  fiindcă  este  contrară  instituţiilor  date  de  Christos  bisericii 
sale.  Rodjianko,  preşedintele  Dumei  ruseşti,  a  afirmat  chiar  că:  «biserica 
anglicană  stă  mai  aproape  de  noi».  Această  dispoziţie  de  împrumutate 
simpatii  a  stăpânit  în  toate  întrunirile.  Intr’una  din  acele  întruniri,  sub 
prezidenţia  episcopului  Eulogkie  de  Holrn  s'a  înfiinţat  o  societate  ruseasca 
pentru  promovarea  uniunei  între  biserica  ortodoxă  şi  cea  anglicană.  Cu 
ocaziunea  deschiderii  solemne  a  acelei  adunări,  preşedintele  ei  a  cetit  o 
hotărîre,  prin  care  sf.  Sinod  dă  aprobare  statutelor  acelei  societăţi.  Tot 
atunci  s’a  stabilit  principiul,  ca  biserica  rusească  să  rămână  ortodoxă,  iar 
cea  engleză  anglicană,  dar  să  se  încheie  o  comunitate  între  ele.  —  Ce  e 
drept,  e  grea  de  înţeles  o  astfel  de  comunitate  fără  unitatea  credinţei. 

O  societate  cu  acelaş  scop  există  dc  mai  mult  timp  şi  în  Anglia, 
sub  numirea  « Anglo-Eastern  Orhodox  Church  Union  Society».  Comitetul 
societăţii  ruseşti  se  compune  din  câţiva  episcopi  şi  clerici  învăţaţi. 

Presa  rusească  a  comentat  în  diferite  chipuri  vizita  anglicanilor  în  Rusia. 

«S.  Peierburgskija  Wjedomostie»  susţine  într’un  articol,  că  chestiunea 
unirii  bisericeşti  a  anglicanilor  cu  noi,  ortodoxii,  nu  o  poate  face  numai 
biserica  rusească,  ci  spre  aceasta  se  cere  consensul  întregei  biserici  or¬ 
todoxe.  In  scopul  acesta  ar  trebui  convocat  un  sinod  ecumenic,  care  — după 
părerea  gazetei  ruseşti  —  ar  fi  mai  consult  să  se  ţină  la  Mira  Lichiei. 

«Semschzina»  susţine  că  uniunea  aceasta  ar  fi  un  fapt  foarte  impor¬ 
tant  în  istoria  lumii,  dar  deocamdată  el  nu  va  putea  fi  realizat.  «Unirea 
"bisericilor  —  zice  numitul  organ  —  e  cu  putinţă  numai  pe  lângă  con¬ 
cesiuni  din  ambele  părţi.  Dar  ce  fel  de  concesiuni  s’ar  putea  face,  cari  să 
nu  dea  ansă  Ia  schizmă?». . 

Revista  «Zerkovven  Wjestnîk»  face  un  rezumat  şi  o  critică  a  păre¬ 
rilor  exprimate  în  presa  rusească  cu  privire  la  eventuala  unire  a  bisericii 
anglicane  cu  cea  ortodoxă.  Ea  zice:  «Biserica  răsăriteană  are  un  trecut 
plin  de  glorie,  fiindcă  ea  a  păstrat  totdeauna  credinţa  ortodoxă,  ca  o  moş¬ 
tenire  pe  care  a  primit-o  dela  vechea  biserică  ecumenică...  Ea  singură  e 
adevărata  biserică  a  lui  Christos.  Uşile  acestei  biserici  sunt  deschise  pentru 
toţi  aceia  cari  vreau  să  se  unească  cu  ea,  dar  ei  trebue  să  primească  de 
bună  voie  învăţăturile  şi  orânduielile  ei.  Aceasta  e  singura  cale  de  unire 
a  celor  de  altă  credinţă  cu  biserica  ortodoxă,  Aită  cale  nu  există  şi  nici 
nu  se  poate  închipui...  In  presă  s’a  spus  că  unirea  bisericilor  ar  fi  impo¬ 
sibilă...  Ar  fi  fost  mai  corect  să  se  spună  că,  după  prevederile  omeneşti, 
ea  nu  se  va  realiză  într’un  viitor  foarte  apropiat.  Nici  aceia  cari  lucrează 
astăzi  în  scopul  unirii  nu  o  fac  aceasta  decât  ca  să  promoveze  o  operă 
a  viitorului.  Dar  lucrează  având  convingerea  că  acea  operă  e  posibilă  şi 
că  oarecândva  se  va  şi  realiza.  Societatea  anglicană  are  de  scop  să  con- 
tribue  la  o  înţelegere  şi  apreciare  reciprocă,  care  face  să  se  sporească 
legăturile  de  simpatie  dintre  cele  două  biserici. 

Acesta  e  şi  scopul  societăţii  ruseşti.  O  astfel  de  însoţire  e  foarte  ne* 
cesară  în  timpul  prezent,  căci  ea  poate  să  lucreze  împotriva  acţiunei  des- 
tructive  a  liberei-cugetări,  care  atât  în  Apus  cât  şi  în  Răsărit  este  duş¬ 
manul  comun  al  creştinismului.  Afară  de  aceasta,  astfel  de  societăţi  pot 
contribui  la  trezirea  interesului  religios  şi  bisericesc  în  societatea  creştinilor. 
Toţi  creştinii  sunt  chemaţi  să  formeze  o  singură  turmă  sub  conducerea 
păstorului  celui  mai  înalt:  Christos.  Aici  îşi  au  izvorul  lor  toate  încercările 
de  unire  între  biserici;  acesta  e  motivul  dorinţei  Răsăritului  ortodox  şi  a 
Apusului  Heterodox  de  a  se  uni  bisericeşte,  de  aceea  să  ne  rugăm  cu 
toţii  pentru  realizarea  acestei  uniri  şi  pentru  pacea  lumii  întregi». 

Dr.  Nicolae  Bălan. 


MIŞCAREA  LITERARĂ. 


Pregătirea  clerului  în  ţările  române.  Memoriu  de  Arhimandritul 
V.  Puiu,  directorul  seminarului  din  Galaţi.  Bucureşti  1912,  pag.  37.  Bro¬ 
şura  aceasta  a  rezultat  din  preocupaţiile  unui  luminat  director  de  seminar, 
de  a  vedea  cultura  clerului  aşezată  pe  baze  cât  se  poate  de  bune.  In 
partea  întâi  a  broşurii,  se  face  o  scurtă  expunere  istorică  asupra  pregă¬ 
tirii  clerului  de  mir  în  Moldova,  Muntenia,  Transilvania,  Bucovina  şi  Ba¬ 
sarabia,  adaogând  la  sfârşit  constatarea  «că  paşii  făcuţi  de  Românii  ţărilor 

înconjurătoare _ sunt  mult  mai  mari  şi  mai  siguri,  pentru  a  dobândi  un 

cler  bine  pregătit».  In  partea  a  doua  se  ocupă  de  cierul  monahal  din  mă¬ 
năstiri,  precum  şi  de  clerul  înalt.  In  partea  a  treia  scoate  câteva  concluzii,' 
pe  cari  le  înfăţişează  in  formă  de  propuneri  pentru  a  se  aduce  o  îndrep¬ 
tare  în  pregătirea  clerului,  ca  să  corăspundă  chemării  sale  multilaterale. 
Constatăm  din  acele  propuneri,  că  aceleaşi  sunt,  în  cea  mai  mare  parte, 
dorinţele  autorului  acestui  memoriu  pentru  îndreptarea  necesară  în  pre¬ 
gătirea  clerului  de  dincolo,  cari  sunt  şi  ale  noastre  aici  şi  pe  cari  şi  noi 
le-am  accentuat  Ia  diferite  ocazii.  Autorul  constată  că  toate  măsurile  de  îm¬ 
bunătăţire  «au  adus  un  bine  numai  înjumătăţit,  întru  cât  ne-au  produs 
preoţi  destul  de  culţi,  dar  nu  şi  buni  păstori;  iar  rodul  preoţiei  creştine, 
stă  nu  în  activitatea  numită  de  unii  cu  drept  cuvânt  «extra-bisericească», 
ci  întâi  de  toate,  în  acea  apostolică,  cu  datoria  de  a  sădi  în  sufletele  oa¬ 
menilor  învăţăturile  religiei  creştine,  a  le  cultivă  mereu  de*alungut  vieţii 
lor  şi  de  a  le  răspândi,  de  se  poate,  şi  celor  necreştini.  Şi  numai  dupăce 
vor  avea  această  temelie,  să  înceapă  a  clădi  celelalte  bunuri  sociale,  ce 
se  pot  câştigă  prin  biserică  şi  ajutorul  clerului.  Un  asemenea  cler  va  fi 
totdeauna  un  cler  al  bisericii  lui  Christos,  pe  când  cel  de  azi,  in  mare 
parte  este  după  «chipul  veacului  de  acum»,  in  care  predomneşte  numai 
voia  oamenilor  şi  prea  puţin  cea  a  evangheliei».  Autorul  propune  ca 
măcar  unul  dintre  seminare  să  fie  astfel  alcătuit,  ca  să  pregătească  buni 
apologeţi,  destoinici  cuvântători,  devotaţi  misionari  şi  câţiva  organizatori 

de  mănăstiri.  «Avem  nevoe  de  un  cler,  care  să  nu-şi  mărginească  activi¬ 
tatea  ia  oficierea  slujbelor  religioase,  ci  să  le  împlinească  prin  lecţiuni  de 
catehizare  şi  predici,  cu  ajutorul  cărora  poporul  să-şi  cunoască  legea  şi 
învăţăturile  frumoase  ale  evangheliei,  de  care  acum  este  cu  totul  străin. 
Dela  păstrarea  credinţei  moştenite  redusă  astăzi  ia  simple  obiceiuri  reli¬ 
gioase,  îmbrăcate  şi  acelea  în  o  mulţime  de  superstiţii,  trebue  trecut  la 

credinţa  vie » - Organizaţia  şi  spiritul  de  astăzi  al  seminariilor  nu  corăs- 

punde  acestui  scop,  căci  «una  din  chestiunile  cele  mai  însemnate,  de  care 
atârnă  insaş  realizarea  scopului  urmărit  de  seminarele  teologice,  adecă 
formarea  sufletească  a  clerului,  care  se  obţine  prin  o  bună  educare,  o 

vedem  totdeauna  lăsată  pe  planul  ai  doilea .  Pretutindenea,  unde  se- 

minariile  sunt  bine  organizate  . . .  personalului  educativ  se  dă  cea  mai  mare 
importanţă  şi  se  recrutează  cu  multă  grijă.  In  sarcina  profesorilor  cade 
instrucţia,  iar  în  a  pedagogilor  (personalul  educativ)  educaţia  refigioasă- 
morală  a  elevilor,  cea  mai  grea,  dar  şi  cea  mai  însemnată  datorie  din 
pregătirea  spre  preoţie».  Pentru  aceste  reforme  trebuesc  pregătiţi  anume 
oameni,  căci  fără  aceştia  proiectele  cele  mai  bune  —  rămân  pe  hârtie. 

* 

Cuza  Vodă  şi  biserica  română,  de  Iconom  Oh.  V.  Nicolescu,  proto- 
iereul  judeţului  Vâlcea.  Râmnic-Vâlcea  1912.  Lui  Vodă  Cuza,  a  cărui  sta¬ 
tuie  a  fost  inaugurată  în  săptămânile  trecute  la  Iaşi,  i-s'a  adus  învinuirea 
că,  pe  lângă  toate  reformele  salutare  ce  le-a  adus  pentru  progresul  ţării, 
faţă  de  biserică  a  procedat  greşit,  fiind  sedus  de  idei  străine  de  rosturile 
pe  cari  Ie-a  avut  şi  trebue  să  le  aibă  biserica  românească  în  statui  român. 
Autorul  acestei  broşuri,  un  devotat  şi  luminat  preot  al  fraţilor  de  dincolo, 
cearcă  să  justifice  procedura  lui  Cuza  Vodă,  ca  una  care  a  fost  dictată 
de  împrejurările  de  atunci,  în  cari  se  găsea  statul  şi  biserica.  In  sufletul 
său  Cuza  Vodă  a  fost  credincios  şi  bun  ortodox.  Autorul  scrie  cu  un  cald 
patriotism  şi  cu  admiraţie  pentru  persoana  marelui  domnitor. 

* 

Anuarul  institutului  pedagogic-teologic  al  arhidiecezei  ortod.  ro¬ 
mâne  transilvane  pe  anul  şcol.  1911/12,  publicat  de  directorul  Dr.  Eusebiu 
R.  Roşea.  Sibiiu  1912.  Partea  literară  a  acestui  anuar  aduce  o  dare  de 
seamă  asupra  centenarului  seminarului  «Andreian»,  alcătuită  de  prof.  Dr. 
R.  Roşea,  apoi  disertaţia  ţinută  tot  cu  ocazia  centenarului  de  prof.  Dr.  A. 
Crăciunescu,  precum  şi  «Imnul  la  centenarul  I.  al  seminarului»  cu  text  de 
protp.  /.  Teculescu  şi  muzică  de  prof.  T.  Popovici.  Restul  anuarului  conţine 
datele  referitoare  la  membrii  corpului  profesoral,  la  obiectele  de  învăţă¬ 
mânt,  la  elevi  etc.,  fiind  o  icoană  a  stării  institutului  din  decursul  anului 
şcolar  expirat. 

* 

Imn  Ia  centenarul  I.  al  Seminarului  „Andreian",  pentru  cor  de 
bărbaţi.  Text  de  I.  Teculescu,  muzică  de  T.  Popovici.  O  preţioasă  com¬ 
poziţie  muzicală. 

* 

Kirche  und  Staat  im  rSmisch-byzantinischen  Reiche  seit  Konstantin 
dem  Grossem  und  bis  zum  Falie  Konstantinopels,  von  Valerian  Şesan, 
Dr.  s.  theologiae  et  iuris  utriusque.  1.  Bând.  Czernowitz  1911.  pag.  359. 
Asupra  acestei  lucrări  valoroase,  datorită  unui  foarte  bine  pregătit  cleric 
al  bisericei  bucovinene,  vom  reveni. 


CRONICĂ  BISERICEASCĂ-CULTURALÂ. 

Centenarul  Seminarului  eparhiei  Aradului.  Seminarul  teologic- 
pedagogic  al  eparhiei  Aradului  a  împlinit  cu  sfârşitul  acestui  an  o  sută 
de  ani  dela  înfiinţarea  sa.  El  are  prin  urmare  aproape  aceiaş  vechime  ca 
şi  Seminarul  «Andreian»  din  Sibiiu.  Serbarea  centenarului,  o  serbare  la 
noi  atât  de  rară,  încât  eră  de  dorit  să  i-se  dea  proporţii  mai  mari,  s’a 
făcut  în  legătură  cu  festivitatea  încheierii  acestui  an  şcolar  şi  a  decurs  — 
după  raportul  din  «Biserica  şi  Şcoala»  —  în  modul  următor: 

In  10/23  Iunie  s’a  încheiat  anul  şcolar  la  institutele  noastre  româneşti 
din  Arad.  La  Seminar  după  săvârşirea  sf.  Liturgii  împreunată  cu  Te  Deum 
s’a  întrunit  tinerimea  seminarială  în  sala  festivă,  unde  în  frunte  cu  corpul 
profesoral  au  primit  pe  P.  S.  Sa  Domnul  Episcop  loan  1.  Papp. 

Seminarul  nostru  cu  încheierea  acestui  an  a  ajuns  centenarul  exis¬ 
tenţei  sale.  Directorul  institutului  P.  C  Sa  Roman  Ciorogariu,  prin  cu¬ 
vinte  frumoase  şi  bine  simţite  a  şi  remarcat  înaintea  oaspeţilor  şi  a  tine- 
rimei  importanţa  culturală  a  centenarului,  rolul  ce  i-a  avut  institutul  în 
decursul  celor  o  sută  de  ani.  Cu  o  inspiraţie  înălţătoare  a  făcut  contura 
acelor  vremi  bătrâne,  când  întreaga  noastră  vieaţă  culturală  se  desfăşură 
numai  în  jurul  zidirilor  modeste  şi  sfioase,  in  jurul  bisericilor.  «In  acele 
vremi  — -  zice  —  toată  lumina  de  care  s’a  împărtăşit  neamul  nostru  din 
aceste  părţi  n’a  fost  alia,  decât  lumina  răsfirată  de  acest  institut  prin  acei 
eroi  anonimi,  muncitori  sârguincioşi  în  via  culturei  noastre  româneşti,  cari 
an  de  an  au  părăsit  sâlăşluirea  călduroasă  a  acestui  institut.  Acei  «eroi 
anonimi»,  cari  crescuţi  fiind  sub  duhul  lui  Moise  Nicoară  şi  Ţichendeal, 
au  fost  veghetorii  neadormiţi  ai  vieţii  noastre  româneşti  ortodoxe.  Ei  ne-au 
păstrat  ortodoxismul,  ei  ne-au  păstrat  curăţenia  vieţii  noastre  şi  tot  ei  au 
şters  lacrimile  suferinţelor  poporului  nostru. 

Toate  mişcările  noastre  culturale  din  părţile  Aradului,  cari  s’au  ri¬ 
dicat  la  oareşicare  înălţime,  aici  s’au  fermentat  şi  de  aici  au  plecat. 

Azi  când  am  ajuns  să  încheiem  centenarul,  nu  sărbătorim  numai 
existenţa  institutului,  ci  sărbătorim  un  veac  de  vieaţă  culturală  a  poporului 
nostru,  adăpostită  în  braţele  muncitoare  ale  acelor  muncitori  modeşti  şi 
fără  nume». 

Ca  o  intercalare  înduioşătoare  îşi  reaminteşte  din  îndepărtata  copi¬ 
lărie  un  examen  şcolar,  la  care  bătrânii  din  acele  vremi  vărsau  lacrămi 
de  bucurie  la  auzul  declamărilor  şi  frumosului  graiu  românesc,  şi  ca  o 

ilustrare  a  acelui  duh  sădit  de  învăţătorul  său,  care  duh  l-a  ocrotit  prin 
toate  valurile  şi  sbuciumările  vieţii. 

In  urmă  dând  sfaturi  şi  îndemnuri  celor  cari  cu  anul  acesta  părăsesc 
institutul,  roagă  pe  P.  S.  Sa  Domnul  Episcop  să  dea  binecuvântarea  sa 
arhierească. 

Prea  S.  Sa  prin  o  cuvântare  călduroasă,  bogată  în  sfaturi  şi  îndem¬ 
nuri  morale,  se  adresează  tinerimii. 

Exprimându-şi  fericirea,  că  a  ajuns  să  stea  în  faţa  acestei  sărbători 
centenare  ca  fost  elev  al  acestui  institut,  remarcă  şi  P.  S.  Sa  rolul  bine¬ 
făcător  al  institutului  în  decursul  acestui  veac. 

Impune  de  datorinţă  morală  tinerimii  recunoştinţa  vie  faţă  de  institut 
şi  profesori,  cari  întocmai  ca  şi  grădinarul  care  curăţă  trandafirul  sălbatic 
de  spini  şi-l  altoeşte  cu  muguri  nobili  ca  să  de-a  roadă  frumoasă  —  i-a 
desbărat  de  înclinările  rele  altoind  în  ei  duhul  luminei  şi  moralei  ca  să 
fie  şi  ei  podoabe  ale  neamului  nostru. 

Ca  o  mustrare  moralizătoare  afişează  nerecunoştinţa  acelora,  cari  în 
vederea  unor  retribuţiuni  materiale  mai  bune,  au  părăsit  dieceza  care  i-a 
ţinut  şi  i-a  crescut  pe  cheltuielile  ei;  astfel  că  azi  cu  toată  jertfa  ce-o  aduce 
anual,  e  în  lipsă  de  învăţători. 

Dând  binecuvântarea  Sa  arhierească  ceremonialul  încheierii  anului 
şcolar  se  sfârşeşte  fără  alaiu  mare,  dar  cu  atât  mai  adânc  simţit. 

O  întrebare.  Oare  care  să  fie  cauza,  că  numirea  unui  nou  preot 
militar,  în  locul  binemeritatului  protopresbiter  Nicolae  Fizeşianu,  trecut  la 
penzie,  se  trăgănează  atât  de  mult?  După  cât  ştim,  noi  avem  puţini  preoţi 
militari  în  proporţie  cu  alte  confesiuni  şi  cu  contingentul  soldaţilor  de 
legea  noastră ;  prin  urmare  s’ar  cuveni  ca  îndată-ce  ajunge  un  post  de 
preot  militar  de-al  nostru  vacant,  să  fie  întregit  cât  mai  îngrabă,  pe  când 
întregirea  celui  rămas  vacant  acum,  întârzie  aproape  de  un  an. 

Cetitorii  noştri  vor  primi,  de  sigur,  cu  mare  plăcere  articolul  «în¬ 
ţeleptul  Solomon»  scris  de  păr.  prot.  Simeon  Popescu,  fost  profesor  la 
seminarul  «Andreian»,  iar  azi  profesor  în  Bucureşti.  Ii  mulţumim  autorului 

pentru  preţioasa  d-sale  colaborare  la  revista  noastră. 

* 

încheierea  anului  la  seminarul  „Andreian"  s’a  făcut  Duminecă  in 
24  Iunie  n.  După  sf,  liturghie,  la  sfârşitul  căreia  s'a  cetit  rugăciunea  de 
mulţumită,  corpul  profesoral  şi  elevii,  întruniţi  în  sala  seminarului,  au  primit  pe 
I.  P.  Sfinţia  Sa,  mai  mulţi  membrii  ai  consistorului  şi  alţi  intelectuali  din  loc. 
Festivitatea  de  încheiere  s’a  început  prin  cântecul  «La  arme»,  executat  de  corul 
seminarial,  după  care  prof.  Dr.  S.  Dragomir  a  rostit  un  frumos  discurs,  adresân- 
du-se  îndeosebi  elevilor  cari  părăsesc  institutul  şi  punându-le  la  inimă  să  lu¬ 
creze  povăţuiţi  de  dragoste  faţă  de  biserică  şi  neam.  P.  C.  Sa  directorul  semi- 
naria!  Dr.  Eus.  Roşea,  face  o  privire  asupra  rezultatului  elevilor  în  studii 

şi  constată  că  dintre  elevii  secţiunii  teologice  nici  unul  n’a  primit  calcul 
neîndestulitor;  mulţumeşte  apoi  I.  P.  S.  Sale  pentru  interesul  ce  l-a  arătat 
faţă  de  institut,  precum  şi  P.  C,  Sale  părintelui  arhimandrit  Dr.  Ilarion 
Puşcariu  şi  d-Iui  secretar  cons.  Dr,  Qheorghe  Proca,  cari  cu  răbdare  şi 
înţelepciune  au  condus,  în  calitate  de  comisari  consistoriali,  examenele 
dela  finea  anului.  Mulţumeşte  şi  membrilor  corpului  profesoral  pentru  zelul 
arătat.  A  urmat  apoi  cântecul  «Pe-a!  nostru  steag»,  după  care  I.  P.  S.  Sa 
a  adresat  elevilor  o  cuvântare ,  în  care  şi-a  exprimat  mulţumirea  pentru 
succesele  obţinute,  apoi  a  motivat  pe  larg  înaintea  elevilor,  de  ce  1.  P.  S. 

Sa  în  sinodul  trecut  a  fost  de  părerea  ca  să  nu  se  facă  un  seminar  nou  * 

şi  coraspunzător  pe  locul  liber  din  strada  Schewis,  ci  să  se  adapteze  şi 
completeze  edificiul  vechiu  de  acum;  la  sfârşit  a  îndemnat  pe  elevi  să 
lucreze  cu  vorba  şi  cu  fapta  ia  întărirea  credinţii  îti  sufletul  poporului, 
căci  dela  aceasta  atârnă  soartea  şi  viitorul  poporului. 

* 

«Martirii»  dela  Orade.  Câtă  însufleţire  trezise  gestul  plin  de  dem-  ‘ 
nitate  al  celor  16  clerici  români  dela  Orade,  cari  au  mai  preferit  să  pă¬ 
răsească  şcoala  papistă,  în  care  nici  n’ar  fi  trebuit  să  intre,  decât  ca  să-şi 
renege  dreptul  limbii  lori  Se  făcuseră  în  cinstea  lor  mari  serbări  naţio¬ 
nale,  cu  discursuri  festive  şi  cu  telegrame  de  admiraţie.  Acum  scriu  zia¬ 
rele  noastre,  că  unii  dintre  acei  tineri  s’au  întors  iarăşi  în  şcoala  care-şi 
bătuse  joc  de  ei  şi  de  limba  noastră. 


POŞTA  REDACŢIUNEI, 

Celui  îngrijorat.  Noi  încă  tot  nu  ne-am  pierdut  nădejdea  că  P.  Ven.  Cons.  va  face 
ordine  în  parohia  din  suburbiul  Sibiiului  dela  Poarta  Turnului.  E  doar  şi  la  «poarta'* 
Consistoridui,  care  nu  va  lăsă  morala  nesatisfăcută,  bine  ştiind  că  numai  prin  morală 
se  poate  conduce  biserica.  Mai  aşteptăm,  apoi  vom  luă  cuvântul  şi  noi. 

I.  Tronca-Japu.  Provocarea  ce  veţi  fi  primit,  nu  Vă  priveşte.  Rămânem  pe  lângă 
înţelegerea  luată  la  întâlnirea  din  Sibiiu. 

I.  Botean— Binţinţi.  Mulţumesc  pentru  revista  trimisă.  Idea  mă  preocupă.  Mai 
multe  în  scrisoare. 

Vasile  Oana,  abs.  în  teol.  Te  rog  să-mi  comunici  adresa. 

Triton  Micim— Satul  nou.  Mineile  nu  s’au  tipărit  şi,  după  cât  se  poate  prevedea, 
nici  nu  se  vor  tipări  în  curând.  Dacă  aveţi  trebuinţă  de  ele,  comandaţi-le  dela  «Tipo¬ 
grafia  cărţilor  bisericeşti»  din  Bucureşti,  ori  prin  Librăria  arhidiecezanâ  din  Sibiiu. 

E.  Căpitan-  Fă  rău.  Vă  rog  să  daţi  cassei  arhid.,  când  trimiteţi  cvitanţa,  împuter¬ 
nicirea  să  facă  deiragerea.  Pe  calea  aceasta  încă  puteţi  achită.  Veţi  primi  apoi  premiile 
ce  le  dâtn  abonaţilor  cari  şi-au  achitat  întreg  abonamentul. 

5.  Richiceanu  -  Nyerft.  Scuzaţi  greşala  adm.  Aţi  primit  acum  toate  numereie  re¬ 
clamate  ? 

Mai  multora.  Numerele  reclamate  s’au  expediat. 

losif  l.  Ardelean— Ketegyhâz.  Aşteptăm,  cum  cereţi. 

Amicul.  Avem  restanţă  de  pe  toţi  anii ;  nu  putem  proceda  altcum,  căci  ne  stă  în 
coaste  datoria  dela  tipografie.  Nu  putem  face  excepţie,  dar  cu  tine  totuş  o  făceam, 
dacă  ştiam  care  corespondenţă  dintre  cele  trimise  poartă  adresa  ta.  Peste  câteva  zile  plec. 

Tipicul  cultului  religios. 

Cazuri  liturgice,  date  şi  indigitdri  tipiconale  pe  luna  lui  Septemvrie. 

Duminecă  în  2  Septemvrie.  Sî.  muc.  Mamant,  Dum.  a  I6-a  după  Rusalii  evan- 
gelia  dela  Matei:  «Zis-a  Domnul  pilda  aceasta:  un  om  mergând  departe »,  glas  7, 
voscr.  5. 

Vineri  în  7  Septemvrie  la  Vecernie.  Preotul  dă  binecuvântarea  zicând  «Bine 
este  cuvântat  D-zeul  nostru  totdeauna,  acum  şi  pururea  şi  în  vecii  vecilor»,  iar  strana 
după  ce  răspunde  cu  «amin»  ceteşte  obicinuitul  psalm  de  seara  «Binecuvintează  suflete 
al  meu».  După  ectenia  cea  mare  «Cu  pace  Domnului  să  ne  rugăm»  strana  cântă  pe 
melodia  glasului  6  «Doamne  strigat-am  cătră  Tine  auzi-mă»  eu  8  stihiri  ale  mineiului. 
(Cele  2  dintâi  se  cântă  de  câte  2-ori).  Mărire  şi  acum  tot  pe  glas  6  «Astăzi  Dumnezeu, 
celce  se  odihneşte  i  pe  scaune  înţelegătoare»  din  mineiu.  După  vohod  se  ceteşte 
imnul  de  seara  «Lumină  lină»  şi  se  cântă  prohimenul  de  Miercuri  seara  «Dumnezeule 
întru  numele  Tău  mântueşte-mă  şi  întru  puterea  Ta  mă  judecă»  cu  stihul  ‘Dumnezeule 
ascultă  rugăciunea  mea,  auzi  graiurile  gurii  mele».  Dându-se  cetire  celor  3  paremii  ale 
praznicului,  preotul  zice  ectenia  «Să  zicem  toţi»  şi  strana  ceteşte  al  doilea  imn  «învred- 
niceşte-ne  Doamne  în  seara  aceasta».  După  al  doilea  vosglas  al  ecteniei  celor  6  cereri 
urmează  stihoavna  mineiului  pe  melodia  antifonutui  glasului  4  cu  mărire  şi  acum  «Veniţi 
toţi  credincioşii  să  alergăm  cătră  Fecioara»  pe  antifon  8,  «Acum  slobozeşte.  Sfinte 
Dumnezeule  —  Preasfântă  Treime  —  Tatăl  nostru»  —  şi  troparul  praznicului  «Naşterea 
Ta  de  Dumnezeu  Născătoare»  de  3-ori,  odată  fără,  odată  cu  mărire  şi  odată  cu  şi  acum. 
încheierea  ca  la  vecerniile  de  Sâmbătă  seara. 

Sâmbătă  în  8  Septemvrie  Ia  Utrenie.  începutul  ca  la  utreniile  de  Duminecă 
dimineaţa,  cu  binecuvântare,  cu  cetirea  psalmilor  şi  cu  ectenia  de  începere.  La  «Dum¬ 
nezeu  este  Domnul»  troparul  praznicului  de  3-ori.  După  ectenia  mică  şi  după  I-a  sti- 
hologie  a  psaltirei  urmează  seria  primă  de  sedealne,  apoi  iar  ectenia  mică,  a  11-a  stiho- 
logie  şi  seria  a  Il-a  de  sedealne  din  mineiu.  Imediat  după  grupa  a  Il-a  de  sedealne  se 
cântă  I’olileul  cu  pripelele  praznicului.  Preotul  zice  după  aceasta  iar  ectenie  mică,  iar 
strana,  după  sedealna  Polileului  «Să  se  bucure  ceriul  şi  pământul  să  se  veselească  -  pe 
antifon  8  cu  «mărire  şi  acum»  cântă  antifoanele  glasului  4  dela  sărbători.  Preotul:  «Să 
luăm  aminte  pace  tuturor»,  strana:  «şi  duhului  tău»,  Preotul:  «Cu  înţelepciune  să  luăm 
aminte»  iar  strana  cântă  prohimenul  «Potneni-voiu  numele  tău  în  tot  neamul  şi  neamul» 
cu  stihul  Răspuns-a  inima  mea  cuvânt  bun».  Preotul:  «Domnului  să  ne  rugăm»  strana: 
«Doamne  miiueşte-ne»,  preotul  zice  vosglasul  «Că  sfânt  eşti  D-zeul  nostru  şi  întru  sfinţi 
te  odihneşti»  strana  «Toată  suflarea  de  3-ori.  Preotul  indică  după  acestea  evanghelia 
utreniei  zicând :  «Şi  petitruca  să  ne  învrednicim  a  ascultă  sfânta  evanghelie,  pe  Domnul 
D-zeu  să-l  rugăm»  strana:  «Doamne  milueşte-ne»  de  3-ori.  Preotul:  «cu  înţelepciune 
dreaptă  să  ascultăm  sfânta  evanghelie,  pace  tuturor»  strana:  «şi  duhului  tău».  Evan¬ 
ghelia  utreniei  dela  Luca:  ■  In  zilele  acelea,  sculăndu-se  Mariani,  mers' a  la  munte  de grab 
în  cetatea  ludei».  Psalm  50,  mărire  şi  acum.  «Pentru  rugăciunile  Născătoarei  de  D-zeu» 
şi  «Milueşte-ne  D-zeule  —  Aceasta  este  ziua  Domnului,  bucuraţi-vă  popoare»  pe  glas  6. 
Catavasiile  Crucii.  La  peasna  a  3-a  ectenie  mică,  tpacoiiil  şi  sedealna  «Fecioara  Maria 
şi  Născătoarea  de  D-zeu  cu  adevărat»  cu  mărire  şi  acum  -  la  peasna  a  6-a  ectenie 
mică  şi  condacjul  şi  icosul  mineiului.  La  peasna  a  9-a  nu  se  cântă  «Măreşte  suflete  al 
meu  —  Ceeace  eşti  mai  cinstită»  ci  pripelele  praznicului  din  mineiu.  Ectenia  mică, 
sfetilna  «Bucură-se  marginile  lumii  astăzi»  şi  bogorodicina  «Adame  înoeşte-te  cu  mărire 
şi  acum».  Hvatitele  pe  glas  4  din  mineiu,  cu  —  «mărire  şi  acum  —  Aceasta  este  ziua  Dom¬ 
nului»  şi  pe  melodia  troparului  glasului  6  doxologia  cea  mare  apoi  troparul  praznicului. 

La  liturgic :  Fericirile  pe  antifon  8cu  «mărire  —  Intru  Tine  taina  Treimei»  «şi  acum  — 
Cădelniţă  de  aur  ai  fost»  dela  peasna  a  6-a  a  canonului.  Evangelia  dela  Luca:  «In 
vremea  aceea  intrat-a  lisus  într’un  sat,  iară  o  miere,  numele  ei  Măria,  l-a  primit  pe  El 

în  casa  să*.  In  loc  de  «Cuvlne-se  cu  adevărat»  cântăm  irmosul  «Măreşte  suflete  al  meu 
pe  ceeace  s’a  născut  din  cea  stearpă,  pe  Fecioara  Maria.  Străin  lucru  este  maicelor 
fecioria».  Priceastna:  «Păharul  mântuirii  voiu  lua». 

Duminecă  în  9  Septemvrie,  Dumineca  a  17-a  după  Rusalii,  înainte  de  sfânta 
Cruce  evangelia  dela  loan :  «Zis-a  Domnul:  nimenea  nu  s’a  suit  în  cer »  glas  8.  v.  6. 

Joi  în  13  Septemvrie,  la  vecernie:  După  binecuvântare  dela  preot  şi  după  psalmul 
de  seară  «Doamne  strigat-am»  pe  glas  6,  cu  stihirile  din  mineu  pe  8  Vohod  «Lumină 
lină»,  prohimenul  zilei  «mila  Ta  Doamne  mă  va  întimpinâ»,  paremiile,  ectenia  «să  zicem 
toţi»  —  Invredniceşte-ne  Doamne»,  ectenia  celor  6  cereri  şi  stîhoavna  mineinlui  pe  me¬ 
lodia  troparului  glasului  5.  «Mărire  —  şi  acum  —  Pe  care  de  demult  Moisi  mai  nainte 
închipuindu-o  întru  sine»  pe  antifon  8.  «Acum  Slobozeşte  —  Sfinte  Dumnezeule  — 
Preasfântă  Treime  —  Tatăl  nostru».  După  vosglas  troparul  praznicului  de  3-ori  şi  în¬ 
cheierea  obicinuită. 

Vineri  în  14  Septemvrie  înălţarea  Cinstitei  şi  de  vieaţă  făcătoarei  cruci.  La 

utrenie:  începutul  îndatinat.  Binecuvântare,  psalmii  de  dimineaţă  şi  ectenia  cea  mare. 
La  «Dumnezeu  este  Domnul»  troparul  praznicului  a  2-a  oară  cu  «mărire»  şi  a  3-a  oară 
cu  «şi  acum»,  Ecteuie  mică,  gruga  l-a  de  sedealne,  eetenie  mică,  grupa  a  ll-a  de  sedealne 
şi  Polileul.  Eetenie,  sedealna  Polileului,  antifoanele  glasului  4  dela  sărbători  şi  prohimenul 
«Văzut-au  toate  marginile  pământului  mântuirea  Dumnezeului  nostru»  cu  stihul  lui. 
Evangelia  utreniei  dela  loan :  « Zis-a  Domnul:  Părinte  preamăreşte  numele  Tău »  —  în¬ 
vierea  lui  Christos»  psalm  50  «mărire  —  Tu  îmi  eşti  acoperemântul  cel  tare,  crucea  Ini 
Christos»  glas  2  «şi  acum»  tot  aceasta.  «Milueşte-mă  Dumnezeule  —  Crucea  lui  Christos, 
nădejdea  creştinilor»  pe  glas  6.  După  vosgiasul  «Cu  mila  şi  cu  îndurările»  urmează 
catavasiile  crucii.  La  peasna  a  3-a  eetenie  şi  sedealna  «în  raiu  de  demult»  pe  antifon  8 
cu  «mărire  şi  acum»,  la  peasna  a  6-a  eetenie,  condacul  şi  icosul  praznicului;  la  peasna 
a  9-a  în  loc  de  «Ceeace  eşti  mai  cinstită»  se  cântă  pripelele  praznicului.  Eetenie  mică, 
sfetilna  «Crucea  este  păzitoarea  a  toată  lumea»  de  2-ori  «mărire  şi  acum»  bogorodicina 
«Crucea  se  înalţă  astăzi».  Hvalitele  pe  4  glas  8din  mineiu.  «Mărire  —  şi  acum  —  Astăzi 
înainte  merge  Crucea  Domnului»  pe  glas  6,  iar  pe  troparul  acestui  glas  se  cântă  doxo- 
logia  cea  mare.  La  «Sfinte  Dumnezeule»  a  doxologiei  preotul  observând  cele  prescrise 
în  mineiu  în  această  zi,  scoate  sfânta  cruce  şt  făcând  întreg  ceremonialul  o  aşază  spre 
sărutare  pe  tetrapod. 

La  liturgic  în  loc  «Binecuvintează  suflete  al  meu»,  înainte  de  «Unule  născut»  şi 
în  loc  de  fericiri  se  cântă  antifoanele  prescrise  la  mineiu.  La  vohod  troparul  şi  condacul 
praznicului.  Evangelia  dela  loan:  în  vremea  aceea  sfat  au  făcut  arhiereii  şi  bătrânii ». 
în  loc  de  «Cuvine-se  cu  adevărat»  cântăm  irmosul  Crucii.  Priceastna  «însemnatu-s’a 
preste  noi  lumina  feţii  Tale  Doamne». 

Duminecă  în  16  Septemvrie,  sf.  muc.  Eutimia,  Dumineca  a  18-a  după  Rusalii 

şi  după  înălţarea  sf.  Cruci.  Evangelia  la  liturgie  dela'Marcu:  <  Zis-a  Domnul:  celce  voeşte 
să  vie  după  mine »  glas  1  voscr.  7.  Indigitări  mai  detailate  în  ce  priveşte  tipicul  acestei 
Dumineci,  precum  şi  cei  al  Duminecii  înainte  de  înălţarea  sf.  Cruci,  dă  mineiul. 

Duminecă  în  23  Septemvrie.  Zămislirea  sf.  ioan  Botezătorul,  Dumineca  a  19-a 
după  Rusalii  glas  2  voscr.  8.  Evangelia  la  liturgie  l-a  dela  Luca:  «în  vremea  aceea  sta 
lisus  lângă  iezerul  Genisaretuliu* . 

Duminecă  în  30  Septemvrie  sf.  muc.  Gregoriu,  Dumineca  a  20-a  după  Rusalii, 
evangelia  a  ll-a  dela  Luca:  «Zis-a  Domnul,  precum  voiţi  să  vă  facă  vouă  oamenii »  glas  3 
voscr.  9.  Cantor. 


